
FÉLAGSPRENTSMIÐJAN. 


FORMALL. 


Vatnsdæla saga er hér gefin út eftir útgáfu Guðbr. 
Vigfússonar, sem prentuð er í „Fornsögum“, Leipzig 1860. 
Auk þess eru til tvær eldri útgáfur af henni; hin elzta 
er útgáfa E. Chr. Werlauffs, Khöfn 1812; hitt er út- 
gáfa Sveins Skúlasonar, Akreyri 1858. 

Vatnsdælasaga var rituð á skinnbók þeirri er nefnd 
var Vatnshornsbók eða Vatnshyrna, enn hún brann 
1728 í Kaupmannalíöfn. Frá þessu handriti stafa af- 
skriftir í AM. 559, dto, og 188, fol. Hin fyrrnefnda af- 
skrift er eftir Asgeir Jónsson og virðist vera vel ger, 
enn hina síðarnefndu hefir ritað Jón Gizurarson hálf- 
bróðir Brynjólfs biskups. Auk þess er sagan til á 
skinni frá 17. öld, í sögubók, sem rituð hefir verið 
fyrir Þorlák biskup Skúlason (AM. 128, fol.). Þar er 
sagan einnig tekin eftir Vatnshornsbókinni, enn ekki 
jafnvönduð sem pappírsafskriftir þær sem fyrr vóru 
nefndar. Eftir afskriftinni í AM. 559, 4to er sagan 
gefin út af Guðbr. Vigfússyni, enn hinar fyrri útgáfur 
eru aðallega eftir skinnbókinni 128, fol. Auk þess 
hefir Guðbr. Vigfússon borið fleiri handrit saman. 

Í söguhandriti, sem er í minni eigu og ritað á 18. 
öld, er Vatnsdæla saga að vísu lík hdr, 559 og 188, 


IV 


Orðamunr er þó nokkur á stöku stað, og sumstaðar er 
frásögnin orðfleiri, enn sumstaðar styttri. Ég hefi ekki 
álitið ómaksins vert aðtaka þennan orðamun til greina, 
þótt vera kynni að einhversstaðar mætti bæta textann 
með honum. Þannig stendr í þessu handr. í 1. kap.: 
„Þóttuz menn þá vita, at forgerðamenn mundu úle 
liggta“, þar sem útgáfurnar hafa: frágerðamaðr, og 
virðist forgerðamaðr eða forgerðamenn vera réttara. 
Í 25. kap, þar sem segir frá viðtali Geirmundar við 
Hrolleif, stendr í þessu hdr.: „Hrolleifr mælti: Þess 
var at ván, at þér mundi klækilega fara, ok hafðu 
álla þökk fyri þína liðveizlu, ok skal ek verða í brott 
sem skiótaz, enn dvel þú fyri þeim bræðrum, svá ek 
komume nokkut undan. Geirmundr mælti: Þat mun 
ek gera“. Þessi frásögn virðist öllu líklegri enn það 
sem í útgáfunum stendr. Í 35. kap. hefir þetta hdr.: 
„En þú, Bergr, hefir dregiz mjök til úspekta við oss 
bræðr“, þar sem útgáfurnar hafa „úvissu“, enn það 
getr ekki verið rétt. 1 45, kap., þar sem sagt er frá 
því er Hallfreðr vandræðaskáld kom til Kolfinnu í 
selinu, hefir afskrifari smeygt inn þessari vísu: 


Skildist svo við skorðu gulls, 

skæðr í vopna hjaldti, 

enn konuna hefir hann kvatt til fulls 
og kysti? hana síðan aldri. 


Auk Vatnsdæla sögu er í þessu handr. Hrafnkels saga 
(miðr góð afskrift), Fóstbræðra saga og Þorsteins þáttr 
hvíta. | 

Vatnsdæla saga er talið. að muni vera færð í letr um 


eða litlu eftir miðja 18, öld. Tímatalið í síðari hlut 


V 

hennar er talsvert ruglað, og er það einkum frásögnin 
um Þorkel kröflu og dauða Ingimundarsona, Á þetta 
bendir Guðbr. Vigfússon í Safni til s. Ísl. 1, 379—80. 

Kristnisaga, Grettis saga og Vatnsdæla sjálf segja, 
að Þorkell krafla hafi verið Vainsdæla goði þegar 
Friðrekr biskup kom tilÍslands, enn það var 981, að hann 
væri farinn að eldast þegar kristni var lögtekin (1000) 
og að hann lézt á uppvaxtarárum Grettis eða á árunum 
1011—1014, „er Grettir var eigi á Íslandi“ (Grettis s.). 
Getr það því ekki náð neinni átt, sem Vatnsdæla segir, 
að Þorkell krafla hafi verið 12 ára, þegar Ingólfr lézt, 
því það hlýtr að hafa verið skömmu fyrir 1000, og á 
þeim tíma er Þorkell orðinn Vatnsdæla goði að vitni 
sögunnar sjálfrar. Ingimundarsynir hafa að líkindum 
hfað fram undir 975, og þá mun Þorkell hafa tekið 
við goðorðinu. — Þetta hefir Guðbr. Vigfússon alt tek- 
ið fram í ritgerð sinni „um tímatal í Íslendinga sög: 
um“. 

Vatnsdæla saga er ein af hinum beztu sögum norð- 
lenzkum, þótt hún komist ekki til jafns við Grettis 
sögu. Kaflinn um Ingimund og Ingimundarsonu er 
bezti hlutr sögunnar. Að því er snertir viðreign Ingi- 
mundarsona við Finnboga ramma og Berg enn rakka, 
ber henni ekki saman við Finnboga sögu, enn þar hlýtr 
Vatnsdæla saga að öllum líkindum að vera áreiðanlegri, 
því að Finnboga saga er að ýmsu leyti miðr áreiðan- 
leg. 

Ingimundr gamli ber af flestum fornmönnum að mann- 
kostum, og er það nálega eins dæmi, að hann biðr fyrir 


VI 


Hrolleii banamanni sínum, sem var hið mesta illmenni 
og einkis góðs verðr. Ingimundarsynir hafa og verið 
drengir góðir, og kemr göfuglyndi þeirra meðal annars 
fram í því, hversu vel þeim kemr saman í öllu, þótt 
þeir séu ólíkt skapi farnir. Rausn og drengskapr hef- 
ir lengi síðan verið kynfylgja Vatnsdæla. 


Aths. Benedikt Sveinsson hefir séð um þessa út- 
gáfu sögunnar. Er hún samkvæm útgáfu V. Á. að 
öðru enn því, að hér er grein ger á stöfunum æ og æ 
og textinn allir borinn saman við útgáfu Guðbrands 
Vigfússonar, Nafnaskráin er bætt til muna. Á bls. 
86 er skotið inn orði (með skáletri í svigum), sem auð. 
sjáanlega á þar að vera, enn vantar í útgáfurnar og hlýtr 
að stafa af mislestri á tölu í öndverðu. Víðar sýnist 
textinn aflagaðr í smáatriðum, og kynni að mega leið. 
rétta sumstaðar með samanburði handrita, enn þess 
var nú engi kostr. 


TÍMATAL. 


Ketill raumr lifir á síðar hlut 8. aldar og nokk- 
uð fram á 9. öld. 


Þorsteinn Ketils son raums fæddr um 810 
Vegr Jökul stigamann 18 vetra — 830 
Ingmundr gamli fæddr . . . — 850 
Er í vkngu . . . . . .., — 8678 
Hafrsfjarðarorrusta =. Sr 872 
Grímr enn háleyski fer il Íslands „878 
Þorsteinn Ketilsson deyr . . . um 884 
Ingimundr gamli kemr til Íslands — 890 
Er á Hvanneyri i Borgarfirði vetr- 

MM 890 —K 
Fer norðr í Hrútafjörð sumarið .. 891 


Er tvo vetr í Víðidal , . . . . . 891—898 
Nemr land í Vatnsdal . . . .. 893 
Þorsteinn Ingimundarson fæddr á ár- 


unum „ . . . 890—894 
Þórdís Ingimundardóttir fædd a 893 
Íngimundr gamli deyr . . . um 935 


Fæddr Þorkell kafla . . . — 940 


vin 


Bardagi í Karnsnesi með þeim Mávi 

og Ingimundarsonum  . . um 945 
Viðreign Finnboga ramma og Bergs 

rakka við Ingimundarsonu um 954—955 
Ingimundarsynir lifa fram undir . . 975 
Þorkell krafla verðr  Vatnsdæla- 


gO0i um 975 
Friðrekr biskup kemr til Íslands . . 981 
Ingólfr Þorsteinsson deyr —. . um 988 


Þorkell krafla deyr. . . . . — 1013 


Vatnsdælasaga. 


Masr er nefndr Ketill ok var kallaðr raumr. 
Hann var ríkr maðr; hann bjó á þeim bæ, er 
í Raumsdal heitir; þat er norðarlega í Noregi. 
Hann var son Orms skeljamola Hrossbjarnar 
sonar Raums sonar norðan ór Noregi. Þá vóru 
fylkiskonungar í Noregi, er þessi saga gerðist. 
Ketill var ágætr maðr ok vel auðigr at fé, rammr 
at afli ok hinn röskvasti í öllum mannraunum, 
ok hafði verit í hernaði hinn fyrra hlut ævi 
sinnar, enn settist nú at búum sinum, sem aldr 
færðist yfir hann. Hann átti Mjöll, dóttur Ánar 
bogsveigis. Ketill átti son með henni; hann 
er Þorsteinn nefndr; hann var vænn maðr sjón- 
um; engi var hann ágætismaðr á vöxt eðr afl; hann 
var átján vetra þá er þetta var tíðinda, enn þó 
var athæfi Þorsteins ok allr færleikr með enu 
betra meðallagi at því sem þá vóru ungir menn. 

Í þenna tíma þóttust menn þess verða varir, at 
úthlaupsmenn eðr illvirkjar mundi vera á leið 
þeiri, er liggr á milli Jamtalands ok Raumsdals, 
því at engir kómu aftr þeir er fóru, ok þótt. 
saman væri fimtán eðr tuttugu, þá höfðu þó 
engir aftr komit ok þóttust menn því vita, at 
frágerðamaðr mundi úti liggja. Menn Ketils. 
bónda urðu minst fyrir þessum ófriði, bæði mann- 
drápum ok fésköðum, ok gerðu menn mikit orð 
á til ámælis, at sá væri mikill vanskörungr, er 
yfirmaðr var þess heraðs, at engar atgerðir 
skyldi í móti koma slíkum óhæfum, ok kvóðu. 
Ketil nú mjök eldast, enn hann gef sér fátt um, 
enn þótti þó eftir því sem þeir sögðu. 

2. Þat var eitt sinn, at Ketill mælti við Þor- 
stein son sinn: „Önnur gerist nú atferð ungra. 
manna enn þá er ek var ungr, þá girntust menn 
á nökkur framaverk, annattveggja at ráðast í 
hernað, eðr afla fjár ok sóma með einhverjum 
atferðum þeim er nökkur mannhætta var í, enn 
nú vilja ungir menn gerast heimaelskir ok sitja við 
bakelda ok kýla vömb sína á miði ok mungát, 
ok þverr því karlmenska ok harðfengi, enn ek. 
hefir því fjár aflat ok virðingar, at ek þorða at 
leggja mik í hættu ok hörð einvigi. Nú hefir 
þú, Þorsteinn, lítinn kraft hlotit afls ok vaxtar; 
er þat ok líkast, at þú fylgir þar eftir þinni 
athöfn ok fari þar eljan eftir ok öll tilræði, því 
at eigi viltu víkjast eftir atferðum enna fyrri 

frænda þinna, ok sýnir þik eftir því sem þú ert 
ásýndum ok mun hugr fylgja vexti. Þat var 
ríkra manna siðr, konunga eðr jarla, várra jafn- 
ingja, at þeir lágu í hernaði, ok öfluðu sér fjár 
ok frama, ok skyldi þat fé eigi til arfs telja, 
né sonr eftir föður taka, heldr skyldi þat fé í 
haug leggja hjá sjálfum (þeim). Nú þótt synir 
þeira tæki jarðir, máttu þeir eigi haldast í 
sinum kostum, þótt virðing felli til, nema þeir 
legði sik ok sína menn í hættu ok herskap, 
aflandi svá fjár ok frægðar, hverr eftir annan, 
ok stíga svá í fótspor frændum sinum. Nú 
ætla ek, at þér sé ókunn hermanna lög, ok mætta 
ek þau kenna þér; ertu nú ok svá aldrs kominn, 
at þér væri mál at reyna, hvat hamingjan vill 
unna þér“. Þorsteinn svarar: „Eggjat væri 
nú ef nökkut tjóaði“. Hann stóð upp ok gekk 
í brott ok var enn reiðasti. Skógr mikill hggr 
á milli Raumsdals ok Upplanda, er almannavegr 
liggr yfir, þótt nú heftist fyrir þeim meinvætt- 
um, er menn hugðu úti liggja, þótt enginn kynnt 
frá at segja; nú þótti sú framaferð mest at ráða 
hér bætr á. 

ð. Þat var ltlu síðarr enn þeir feðgar höfðu 
við talazt, at Þorsteinn gekk út einnsaman frá 
drykkju, ok hyggr þat helzt fyrir sér, at hann 
mun treysta á hamingju föður síns ok verða eigi 
"fyrir atyrðum hans, heldr vildi hann nú leggja 


sik í nökkura mannhættu; hann tók hest sinn 
1* 

ok reið einnsaman til skógar, þangat sem honum 
þótti helzt ván illvirkjanna, þó at honum þætti 
lítil ván framgangsins við slíkt ofrefli, sem hann 
þóttist vita, at fyrir mundi búa; vildi hann nú 
ok heldr leggja lífit á enn fara at erendislausu. 
Hann hefti hest sinn við skóginn, ok gekk sið- 
an í hann ok fann afstíg einn, er lá af þjóð- 
götunni; ok sem hann hafði lengi gengit, fann 
hann í skóginum hús mikit ok vel gert. Þor- 
steinn þóttist vita, at þetta herbergi mundi sá 
eiga, er stígana hafði bannat, hvárt sem þeir 
vóru einn eðr fleim. Síðan gekk Þorsteinn inn 
í skálann, ok fann þar stórar kistur ok margt 
til gæða. Þar var skíða(hlaði) mikill, enn ann- 
ars vegar vara Í sekkum ok allskyns varningr. 
Þar sá hann rekkju eina; hon var miklu meiri 
enn nökkur sæng, er Þorsteinn hafði fyrr sét; 
þótti honum sá ænt hár, er þetta rúm var 
mátulegt. Rekkjan var vel tjölduð. Þar var 
ok borð búit með hreinum dúkum ok heiðrleg- 
um krásum ok hinum bezta drykk. Eigi gerði 
Þorsteinn at þessum hlutum; síðan leitaði hann 
sér undanbragðs, at hann væri eigi þegar fyrir 
augum þeim, er skálann bygði, því at hann 
vildi fyrr vita, hvert efni honum þætti í vera, 
enn þeir tækist orðum eðr sæist. Hann fór 
síðan upp í milli sekkanna í vöruhlaðann ok 
sat þar. Síðan heyrði hann út dyn mikinn er“ 
á leið kveldit, ok síðan kom inn maðr, ok leiddi 

eftir sér hest; sjá maðr var harðla mikill, hvítr 
var hann á hár, ok fell þat á herðar með fögr- 
um lokkum. Þorsteini sýndist maðrinn vera 
hinn fríðasti; síðan kveykti þessi maðr upp eld 
fyrir sér, enn leiddi áðr hest sinn til stalls; 
hann setti munnlaug fyrir sik, ok þvó sik, ok 
þerði á hvítum dúk. Hann rendi ok af verpli 
vænan drykk í stórt stéttarker ok tók siðan 
til matar. Allt sýndist Þorsteini athæfi þessa 
manns merkilegt ok mjök hæversklegt; miklu var 
hann meiri maðr enn Ketill faðir hans, ok þótti 
hann, sem var, manna mestr. Ok er skálabú- 
inn var mettr, sat hann við eld ok sá í, ok 
mælti: „Skipan er hér á vorðin, eldrinn er nú 
meir fölskvaðr enn ek hugða; hygg ek, at hann 
hafi verit fyrir skömmu uppkveyktr, ok veit ek 
eigi, hvat þat veit, ok má vera, at menn sé 
komnir, ok siti um líf mitt, ok er þat eigi fyrir 
sakleysi, ok skal ek fara ok leita um húsit“. 
Síðan tók hann sér eldiskíð, ok leitaði, ok kom 
þar at, sem vöruhlaðinn var. Svá var þar háttat 
at ganga mátti af hlaðanum ok í einn stóran 
reykbera, er á var skálanum. Ok er spellvirk- 
inn kannaði hlaðann, var Þorsteinn úti, ok gat 
skálabúinn eigi hitt hann, því at Þorsteini var 
annarra forlaga auðit enn vera þar drepinn. 
Hinn leitaði þrysvar um húsit ok fann eigi. 
Þá mæli skálabúnn: „Kyrt mun ek nú vera 
láta, ok er óvíst til hvers um dregr, ok má 

vera, at þat komi fram um mína hagi, sem mælt 
er, at illa gefast ill ráð“. Síðan gekk hann 
aftr til hvilunnar ok tók af sér saxit. Svá 
sýndist Þorsteini, sem þat væri in mesta ger- 
semi ok alllíklegt til bits, ok gerði sér þat í 
hug at duga mundi ef hann næði saxinu. Hon- 
um kom nú ok í hug eggjan feðr síns, at þrótt 
ok djarfleik mundi til þurfa at vinna slíkt afrek 
eðr önnur, enn frami ok fagrlegir penningar 
mundi í móti koma, ok hann mundi þá þykkja 
betr gengit hafa enn sitja við eldstó móður sinn- 
ar. Þá kom honum ok í hug, at faðir hans 
segði hann eigi betra til vápns enn dóttur eðr 
aðra konu, ok meiri sæmd væri frændum (hans) 
at skarð væri í ætt þeira, enn þar sem hann 
var. Slíkt hvatti Þorstein fram ok leitaði hann 
sér þá færis at hann mætti einn hefna margra 
vanréltis, enn í öðru lagi þótti honum þó skaði 
mikill um manninn. Síðan sofnar skálabúi, enn 
Þorsteinn gerir tilraun með nökkuru harki, hve 
fast hann svæfi: hann vaknaði við ok snerist á 
hlið, ok enn leið stund, ok gerði Þorsteinn til- 
raun aðra ok vaknaði hann enn við ok þó minnr. 
Hit þriðja sinn gekk Þorsteinn fram ok drap 
mikit högg á rúmstokkinn ok fann at þá var 
allt kyrt um hann. Síðan kveykti Þorsteinn log 
ok gekk at rekkjunni, ok vill vita, ef hann væri 
á brautu. Þorsteinn sér at hann liggr þar, ok 
svaf í silkiskyrtu gullsaumaðri ok horfði (í) 

loft upp. Þorsteinn brá þá saxinu ok lagði fyrir 
brjóst enum mikla manni ok veitti honum mikit 
sár. Þessi brást við fast ok þreif til Þorsteins, 
ok kipti honum upp í rúmit hjá sér, enn saxit 
stóð í sárinu, enn svá fast hafði Þorsteinn til 
lagit, at oddrinn stóð í beðinn, enn þessi maðr 
var fárrammr ok lét þar standa saxit, sem 
komit var, enn Þorsteinn lá í milli þilis ok hans. 
Hinn sári maðr mælti: „Hverr er sjá maðr, 
er mér hefir áverka veittan?“ Hann svarar: 
„Þorsteinn heitir ek ok em ek son Ketils raums“. 
Maðrinn mælti: „Ek þóttumst vita áðr nafn 
þitt, enn þó þykkjumst ek frá ykkr feðgum 
þessa hafa sízt maklegr (verit), því at ek hefir 
ykkur lítt eðr ekki mein gert, enn nú vartu 
heldr til skjótr, enn ek heldr til seinn, því at 
nú var ek á brott búinn ok (at) hverfa frá 
þessu óráði, enn á ek alls kosti við þik, hvárt 
ek læt þik Mfa eðr deyja; nú ef ek gen eftir 
verðleik ok þú hefir til stefnt, þá segði engi 
frá okkarri sameign, enn ek ætla þat nú ráðleg- 
ast at láta þik þiggja lif þitt, ok mætti mér 
verða at þér gagn ef svá vildi takast. Nú vil 
ek ok segja þér nafn mitt; ek heiti Jökull ok 
em ek son Ingimundar jarls af Gautlandi; enn 
eftir hætti ríkra manna sona aflaða ek mér 
fjár, þótt heldr væri freklega at orkt, enn nú 
var ek búinn til brottferðar. Nú ef þér þykkir 
nökkut veitt í lifgjöf þinni, þá far á fund föður 

míns, enn hitt þó fyrr at máli móður mína er 
Vigdís heitir, ok seg henni einni saman þenna 
atburð ok ber henni ástsamlega kveðju mína 
ok seg, at hon komi þér í frið við jarl ok fullæ 
vingan með þeim hætti, at hann gifti þér dóttur 
sína enn systur mína, er Þórdís heitir. Nú er 
hér gull, er þú skalt bera til jarteigna, at ek 
sendi þik, ok þótt henni þykki mikill harmr 
sinn eftir mik, þá væntir ek, at hon virðir meira 
ást ok orðsending mína enn tilgerning þinn ; enir 
mér segir svá hugr um, at þú munir gæfumaðr 
verða; nú ef þér verðr sona auðit eðr þínum 
sonum, þá láttu eigi nafn mitt niðri liggja ok 
væntir ek mér þar gæða af ok hefir ek þat fyrir 
lífgjöfina“. Þorsteinn bað hann nú gera sem 
honum líkaði um lifgjöf við sik ok aðra hluti, 
ok kvaðst þar einkis mundu um biðja.  Jökult 
kvað nú vera hans líf undir sér, — „ok all- 
mjök muntu eggjaðr verit hafa þessa verksfaf 
feðr þínum, enda hafa mik nú at fullu bitit 
hans ráð, ok sér ek at þér líkar þótt vit deyinr 
báðir, enn meiri forlaga mun þér auðit vera; 
eigi eru þeir forustulausir, er þú ert fyrirmaðr, 
sakir áræðis ok karlmensku, ok betr er þá 
sét fyrir kosti systur minnar, at þú fáir hennar, 
enn víkingar fái hana at herfangi. Nú þótt þér 
sé til boðit í Gautlandi, þá far þú heldr tib 
eigna þinna í Raumsdal, því (at) eigi munu 
fóðurfrændr mínir þér ríkis unna eftir hans dag, 

enn verða má, at hörmungarvíg liggi í kyni 
yðru, ok munu menn missa saklaussa frænda 
sinna. Nú seg eigi til nafns míns alþýðu, nema 
feðr þínum ok frændum mínum, því at ævim 
hefir ófögr verit, enda er nú goldit at verðugu, 
ok ferr svá flestum ranglætismönnum. Nú tak 
hér gullit ok haf til jarteigna, enn kipp í braut: 
saxinu ok mun þá eigi langt verða okkat: 
viðtal“. Síðan kipti Þorsteinn í braut saxinu, 
enn Jökull dó. 

4. Eftir þessi tíðindi ríðr Þorsteinn heim, 
ok er hann nálgaðist bæinn, sá hann marga 
menn ríða í mót sér ok kendi þar föður sinn ok. 
marga kunningja ok fóru allir hans at leita; 
ok er þeir fundust, kvaddi Ketill son sinn með 
blíðum orðum ok þóttist hann ór helju heitar 
hafa — „ok iðrumst ek þegar eftir þeira orða. 
er ek mælta við þik til frýju eðr áleitni“. Þor- 
steinn svarar ok kvað hann lítt hafa fyrir sét, 
hvárt hann kæmi nökkurn tíma aftr eðr aldni, 
enn kvað hamingjuna hafa styrkt nú svá sitt. 
mál, at hann hafði heill aftr komit. Enn þótt 
þeir kasti þessum orðum fram með nökkurrr 
stygð, þá urðu þeir brátt vel sáttir. Segir Þor-- 
steinn nú feðr sínum allan atburð sinnar ferð- 
ar. Fyrir þetta verk fekk Þorsteinn góðan 
orðstír af hverjum manni, sem ván var. Síðan 
lætr Þorsteinn þings kveðja ok kvómu þar allir 
bygðarmenn ór þeim heruðum. Á þessu þingi 

stóð Þorsteinn upp ok mælti: „Þat er öllum 
yðr kunnigt at gera, at ótti sá, er á hefir leg- 
it hér um hríð af stigamönnum, at menn máttu 
„eigi fara ferða sinna, hann er nú af ráðinn ok 
ændaðr. Er þat ok mest undir þessi minni 
þingstefnu, at ek vil, at hverr taki sitt fé þat er 
átt hefir, enn ek mun þat eignast er af gengr“. 
Hér at var gerr góðr rómr af mönnum, ok fekk 
Þorsteinn virðing mikla með öllu sínu tiltæki. 
Nafn illvirkjans vissi eigi alþýða manna, af því 
at þat var lítt á loft bort. 

' ð. Þat var einn dag, at Þorsteinn talar við 
föður sinn, at hann mundi fara austr á fund 
Ingimundar jarls, sem hann hefði heitit Jökli; 
kvað Ketill þat eigi ráðlegt, at ganga í hendr 
óvinum sínum ok bað hann heldr heima vera, 
— „ok þó (at) jarl vili eigi granda þér, þá má 
þó vera, at nökkurir verði þér ágangsamir ok 
eigi góðviljugir“. Þorsteinn svarar: „Því hefir 
ek heitit Jökli, sem ek skal enda, ok þótt ek 
bera þaðan hvárigan fót heilan, þá skal ek þó 
fara“. Síðan bjóst Þorsteinn ok fór til Gautlands 
ok helt svá til, at hann kom til heimilis jarls 
snemma dags. Jarl var farinn á veiðar at 
ríkra manna sið. Þorsteinn gekk inn í eina 
drykkjustofu ok settist í bekk með föruneyti 
sínu; þá kom kona jarls í stofuna ok leit þá 
ær komnir vóru ok sá at vera mundi útlendir 
menn. Hon spurði at, hverir þeir væri. Þor- 

steinn kvaðst norrænn vera, — „enn ek á leynt 
erendi við þik, ok göngum tvau saman“. Hon 
gerði svá. Þá mælti Þorsteinn: „Tiðindi hefir 
ek at segja þér, víg Jökuls sonar þíns“. Hon 
svarar: „Þau mega mér mikil þykkja, enn eigi 
ólíkleg, fyrir sakir hans tiltektar ok vándrar 
athafnar, enn hvat skyldir þik tl at segja 
þessa harmsögu ok fara til langan veg?“ Þor- 
steinn svarar: „Mikit dregr mik til þess; ek 
hét honum með trúnaði at okkrum skilnaði, at 
ek munda á yðvarn fund fara ok segja satt í 
frá okkrum skilnaði; er því eigi at leyna, at 
ek varð hans banamaðr, því at ófært þótti vár- 
um mönnum at silja undir hans hendi sakir 
manndrápa ok férána, enn þó, þér at segja í 
trúnaði, kom ek á hans vald ok átti hann kost 
at drepa mik ef hann vildi, enn hann gaf mér 
líf ok lagði þat á við mik, at ek skylda á þinn 
fund fara at hans orðsendingu, ok sjá máttu, 
at hægra vær heima enn hætta á yðra mis- 
kunn. Nú hefir ek hér gull, er hann kvað yðr 
mundu við kannast ok bað mik þat bera til 
Jarteigna, at þú kæmir mér í sætt við jarl með 
þeiri umleitan, at ek fengi dóttur ykkra mér 
til konu; er Þórdis heitir; hann kvaðst ok vænta 
at meira mundir þú virða sending hans ok til- 
skipun enn tilverknað minn“. Vigdís roðnaði 
við mjök ok mælti: „Djarfr maðr muntu vera, 
enn þat hygg ek, at þú segir sannindi af ykkr- 

um fundi, ok ef Jökull gaf þér lif, þá væri þat 
mitt ráð, at þú fengir þat, því þú at ert giftuvæn- 
legr maðr at sjá; enn fyrir bænarorð Jökuls 
sonar mins mun ek byrja mál þitt við jarl, enn 
þú ver í leynum fyrst“. Ok er jarl kom heim, 
þá gekk drotning á fund hans ok mælti: „Tíð- 
indi er yðr at segja, þau er bæði okkr henda“. 
Jarl svarar: „Þú munt segja dauða Jökuls. 
sonar míns“. Hon kvað þat satt vera. Jarb 
mælti: „Eigi mundi hann sóttdauðr verða“. Hon 
svarar: „Þat er satt, at hann var veginn, ok 
sýndi hann áðr mikinn drengskap; hann gaf 
þeim manni líf, er þat gerði, ok sendi hann. 
hingat á várt vald með sönnum jarteignum, ak 
þú gæfir honum grið ok upp sakirnar, þó (at) mikl- 
ar sé; verða mætti þér ok styrkr at mannin- 
um, ef þú efldir hann með mægðum ok gjaf- 
orði dóttur þinnar at tilskipan Jökuls; hefir 
hann ok ætlat, at þú mundir nökkurs virða hans- 
síðustu bæn; máttu ok sjá, hversu trúlyndr þess 
maðr hefir verit í sínum heitum, þar sem hann. 
fór hingat í ófriðarstað frá eignum sínum í 
hendr oss. Nú væntir ek fyrir minn flutning, 
enn sonar þíns orðsending, at þú munir gera 
sem ek beiðir, ok litið hér á jarteignir“. Hon. 
sýnir honum þá gullit. Jarl blés þá við mæði- 
lega ok mælti: „Margt hefir þú mælt ok mjök djarí-- 
lega, at ek munda þeim manni gera sæmd, er 
drepit hefir son minn, ok væri sjá maðr heldr 

dauða verðr enn eigi vingjafa“. Drotning mælti: 
„Á hitt er at lita, herra, hvat í er, at virða orð 
Jökuls ok dygð mannsins at ganga á vald þitt; 
í annan stað aldr þinn mikinn, at þú þarft for- 
stjóra fyrir þér, ok mun sjá maðr þar vel til 
fallinn. Nú svá sem Jökull gaf honum líf, ok 
átti áðr alls kosti við hann ok sótti sjá maðr 
giftu tl hans svá óvænlega sem hann stefndi, 
þá er ok einsætt at eigi farim vér þeim sigri, 
eðr hamingju manns þessa enn drengilegu ór- 
ræði sonar okkars, ok er þat mikill sigr at 
haga svá sem Jökull gerði, at gefa þeim líf, er 
þvílíkar sakir hefir við oss gert, ok er þat hin 
mesta skömm at gera honum nú mein, þar sem 
hann er kominn á várt traust“. Jarl mælti: 
„Allmjök fylgir þú þessum manni ok hefir þér 
vel á hann litizt, ok fyrir víst vil ek sjá hann 
ok virða fyrir mér, hverr slægr mér þykkir 
í vera ok mun honum þat miklu skifta, hvern 
veg mér virðist hann fyrir augum“. Síðan var 
Þorsteinn fram leiddr ok stóð hann fyrir jarli, 
enn drotning hafði svá til stilt, at honum var 
runnin hin mesta reiði. Þorsteinn mælti: „Allt 
ær nú, herra jarl, á yðru valdi um minn hag; 
ær yðr nú ok kunnigt, hvat erendum ek hefir 
hingað sagt; vil ek ok biðja yðr til sætta, enn 
kvíða engu, hvat þér vilit gert hafa; er þat ok 
höfðingja siðr at veita þeim líf, er sjálfkrafa ganga 
upp á þeira náð“. Jarl mælti: „Svá lízt mér 

á þik sem ek muna gefa þér lif; mun þat nú ok 
vænst til sonar bóta, at þú gangir í sonar stað, 
. ef þú vilt með mér vera, því at hamingju mót 
er á þér; er þat ok eigi stórmannlegt at stríða 
þeim, er á vald manns gengr“. Þorsteinn þakk- 
ar jarli lífgjöfina, ok var hann þar um hrið, ok 
könnuðust menn hugi við. Jarl fann brátt, at 
Þorsteinn var vitr maðr ok merkilegr í öllum 
háttum. Þat var eitt sinn, at Þorsteinn mælti 
til jarls: „Nú vil ek vita, hvers af er kostr 
um mægðirnar við yðr, herra“. Jarl svarar: 
„Eigi vil ek því afneita, því (at) vera má, at þat 
sé til hamingju várrar ættar, enn þat vil ek 
þú sér með oss“. Þorsteinn mælti: „Því vil 
ek játa ok kunna þökk at vera hér meðan þér 
hfið, enn eigi munu menn unna mér hér metorða 
eftir þinn dag ok verðr hverr eftir sínum for- 
lögum at leita“. Jarl kvað líklega slíkt mælt. 
6. Litlu síðarr reið Þorsteinn (heim| ok seg- 
ir feðr sínum alla ráðastofnan ok bað hann til 
ferðar, ok svá gerði Ketill. Jarl bjó veizlu, 
enn Þorsteinn sótti til með Raumdæla ok mörgu 
stórmenni, enn veizlan var prýdd góðum til- 
föngum; gekk hon út með enni mestu sæmd 
ok stórum fégjöfum, ok skildust þeir jarl ok 
Ketill með enni mestu vináttu. Þorsteinn var 
eftir með konu sina. Jafnan frétti Þorsteinn 
vingjarnleg orð til sín frá jarli. Brátt váru 
ástir góðar með þeim Þorsteini ok Þórdísi. 

Þess er getit eitt kveld, at menn kvómu til 
- Jarls með þeim tíðindum, at þeir sögðu lát Ket- 
ils raums ok þat með, at menn vildu, at Þor- 
steinn færi aftr tl áttjarða sinna ok ríkis. 
Þorsteinn bar þetta mál fyrir konu sína ok. 
Jarl; hon bað hann fyrir sjá, ok kvaðst því vilja. 
at fylgja, sem hann vill. Honum kvaðst mest 
í hug at fara heim, taldi þat sizt öfundar eyri. 
ok allir mundu honum þar bezt sæmdar unna. 
Þessu ráði samþykti ok jarl ok kvað líklegt, at. 
heima mundi honum auðit verða framgangs. 
heldr enn hjá ókunnu fólki. Brátt eftir þetta. 
tók jarl sótt; hann heimti til sín Þorstein mág: 
sinn ok svá dóttur sína, ok mælti: „Búit nú: 
ferð yðra svá héðan í braut, at þat sé með mik-- 
illi sæmd í fjárhlutum ok auðæfum, ok megu. 
frændr várir því þó vel una, at þeim sé hér 
ríki allt upp gefit í landi með því öllu, sem hér 
fylgir. Enn ef ykkr verðr sonar auðit, látið 
hann hafa mitt nafn“. Þorsteinn kvað svá vera. 
skyldu, enn því kvaðst hann eigi eftir jarls. 
tign leita, at frændr hans vóru ótígnir. 

€. Ingumundr jarl andaðist htlu síðarr, enn 
Þorsteinn fór heim til eigna sinna, ok tók við: 
föðurleifð sinni; hann var í hernaði á sumrum 
ok aflaði fjár ok virðingar, enn sat heima at bú- 
um sínum at vetrum ok þótti enn mesti sóma- 
maðr. Ingjaldr hét maðr, er bjó í Hefni, norðr 
á Hálogalandi; hann var bóndi hraustr, ok var 

ú hernaði á sumrum, enn sat um kyrt á vetrum. 
Þat var vingott með þeim Ingjaldi ok Þorsteini. 
Ingjaldr var góðr búþegn ok mikilhæfr maðr. 
Þorsteinn átti son við konu sinni, ok er sveinn- 
inn var fæddr var hann borinn at feðr sinum. 
Þorsteinn leit á hann ok mælti: „Sjá sveinn 
skal heita Ingimundr eftir móðurfeðr sínum, ok 
vænti ek honum hamingju sakir nafns“. Sveinn- 
Jnn var snemma með miklum þroska. Þeir Þor- 
„steinn ok Ingjaldr áttu vinaboð saman á hverju 
hausti, þá er þeir kvómu ór víkingu; ok eitt 
„sinn er Ingjaldr var at veizlu hjá Þorsteini, 
„þá rann sveinninn Ingimundr at Ingjaldi. Hann 
„mælti þá:  „Hamingjusamlegr sveinn ertu, ok 
fyrir vináttu okkar föður þíns, þá vil ek bjóða 
þér heim til mín til slíks fóstrs, sem ek kann 
-at veita þér bezt“. Þorsteinn kvaðst þiggja 
mundu boðit, ok fór sveinninn heim með Ing- 
Jaldi. —Grímr hét son Ingjalds, enn annarr 
Hrómundr: þeir vóru vænlegir menn ok gerð- 
ust fóstbræðr Ingimundar. Þeir Þorsteinn ok 
Ingjaldr heldu uppteknum hætti um heimboð 
„ok veizlugerðir, ok þóttust menn hafa iðgjöld 
„Ketils, þar sem Þorsteinn var, þótt hann væri 
„maðr minni vexti, eðr eigi svá sterkr, sem hann 
var. Þat var eitt sinn þá er Ingimundr hitti 
föður sinn, at hann mælti: „Gott fóstr hefir 
þú mér fengit, enn nú vil ek at þú fáir mér 
skip, ok vil ek herja í sumar eftir hætti hinna 

fyrri frænda minna; em ek nú svá aldrs kom- 
inn, at ek má vel slíkt starfa, ok vil ek kosta 
til þessar ferðar sjálfr ok þú, enn eigi fóstri 
minn; enn veit ek, at ek má hafa af honum 
slíkt er ek vil“. Þorsteinn kvað þessa vel leitat, 
— „ok mun ekfá þér eitt skip“. Ingimundr kvað 
elgi minna mega við hlíta, ok. fór heim ok seg- 
ir fóstra sínum. Ingjaldr svarar: „Þat er gott 
tillag, enn ek skal fá Grími annat skip ok skuluð 
íþit fara báðir samt með forsjó ok athygli; var. 
izt ok (at) leggja þar at, sem ofrefli er fyrir, 
er ok þat meiri virðing at aukast af litlum 
efnum, enn at hefjast hátt ok setjast með læg. 
ángu“. Síðan réðust þeir í hernað Ingimundr 
ok Grímr, ok fóru vel með víkingskap sinum; 
lögðu eigi at, þar at eigi sætti ráði, ok fengu 
fimm skip at hausti ok vóru öll vel búin at vápn- 
um ok mönnum ok öllum herskap. Þat sýnd- 
ast brátt, at Ingimundr var djarfr í framgöngu 
ok góðr drengr, traustr til vápns ok harðfengi, 
vinhollr ok góðgjarn, fastnæmr við vini sína, 
ok svá mátti höfðingja bezt farit vera, sem hon- 
um var í fornum sið. Hann lýsir yfir því fyr- 
ir Grími, at hann ætlaði heim til föður síns at 
hausti ok vera þar um vetrinn nökkura stund 
með tuttugu menn; ok svá gerðu þeir. Þat fanst 
á heldr, at Þorsteini (þótti) nökkut svá vita ofsa 
þarvist þeira ok eigi með fullri forsjó. Ingi- 
mundr svarar: „Þig lízt mér svá, ok eigi - 

áttu svá at mæla, ok sannlegra er hitt, at þú 
beiðist slíks í móti, sem þú vill af fjáraflanum 
eftir siðvenju hermanna, ok neyta þess svá at: 
sæmd fylgi. Nú samir þér vel at veita oss 
vistina með várum tilföngum“. Þórdís mælti = 
„Vel er slíkt mælt ok drengilega, ok svá mundi 
gert hafa móðurfaðir þinn“. Þorsteinn mælti = 
„Ek skal ok svá gera ok er skörulega mælt“.. 
Þar eru þeir um vetrinn fram um jól, ok er 
þar góð vist ok glaðleg. Öllum þótti mikils. 
um Ingimund vert, bæði um háttu hans ok yfir-- 
bragð; hann var kænn við alla leika ok at allr 
atgervi vel færr, ok óágjarn við sér minni menn, 
enn harðfengr ok framgjarn við sína óvini. Ok 
er jól leið mælti Ingimundr til föður sins: „Nú: 
munu vér kumpanar fara til fóstra mins, ok 
vera þar þat er eftir er vetrar, því at hann 
mun kunna þökk at vér sém þar“. Þorsteinn 
mælti: „Hitt þætti mér nú ráð, at þú vænr 
með oss í vetr, frændi.“ Ingimundr kvaðst 
fyrir hinu ráð hafa gert, ok svá gerðu þeir. 
Ingjaldr tók við þeim forkunnar vel ok sýndi 
á sér öfúsusvip, ok vóru þeir þar um vetrinn þat. 
er eftir var; ok er váraði þá segir Ingimundr, 
at hann vill, at þeir búi ferð sína í hernað, segir“ 
þá nú til alls betr færa enn fyrr. Ingjaldr kvað 
þat sannindi. Síðan fóru þeir annat sumar í 
hernað, ok fengu miklar tekjur fjár af reyfurum 
ok ránsmönnum þeim sem lögðust á fé bænda eðr 

kaupmanna; fóru svá um sumarit. Þá mælti 
Ingimundr: „Ef eigi verða stórar mannraunir 
í várum ferðum, þá er einsætt at fara með 
hernaðinum drengilega“.  Állir hlýddu hans 
boði ok banni, ok er nökkut svá var haustat 
kómu þeir við Svíasker; þar vóru víkingar fyrir 
ok bjuggust þegar hvárirtveggja bl bardaga ok 
börðust fyrst með skotum ok grjóti. Engi var 
liðsmunr. Þar urðu margir menn sárir af hvárum- 
tveggjum. Ingimundr fekk þar góðan orðstir þann 
dag, ok sannlega þóttust þeir góðum höfðingja 
þjóna, er hans menn vóru. Ok er kveldaði 
varð á hvíld nökkur bardaganum. Ingimundr 
mælti þá: „Látum eigi þat á finnast, at vér 
letimst þótt þessi fundr hafi hóti heldr verit 
með nökkurri mannhættu“. Þá stóð maðr upp 
á skipi þeira, sem fyrir vóru; hann var bæði 
mikill ok vasklegr; sjá mælti: „Hverir eru 
þessir menn, er við oss hafa barizt í dag, enn 
þat er ósiðlegt, at menn hafast eigi orð við; eru 
hér ok engar sakir í milli áðr, svá at ek vita.“ 
Íngimundr svarar: „Ef þú spyrr at forráðs- 
mönnum várs liðs, þá heitir annarr Ingmundr, 
enn annarr Grímr, eðr hverr ertu?“ Hann svar- 
ar: „Sæmundr er mitt nafn; em ek ok formaðr 
þessa liðs, sygnskr maðr at ætterni; kunnigt er 
mér ok um yðr frændr, ok þar sem vér erum 
samlendir menn, þá samir oss betr at vera 


eins liðs enn berjast; höfum vér ok góða eina 

frétt til yðvar. Nú viljum vér mæla til ving- 
anar við yðr, eigi fyrir því, at vér þyrfim frið- 
ar at biðja fyrir liðsmunar sakir.“  Ingimundr 
svarar: „Vel viljum vér þetta mál virða, ok 
leggja eigi til hallmælis; nú munu vér eigi 
kjósa oss þann hlut til handa at girnast við 
yðr til óvíss frama, enn hafa nú handtekinn frið 
ok vináttu yðra“. Nú settu þeir grið ok frið 
sin í milli, ok heldu síðan allir saman þat er 
eftir varsumarsins, ok varð þeim nú gott til 
fjár ok sóma ok sigldu um Sognsjó um haustit. 
Sæmundr kvað (þá) þar skiljast mundu ok finn- 
ast þar at sumri með vináttu. Ingimundr játt- 
ar því. Sæmundr helt nú í fjörðinn, enn Ingi- 
mundr sigldi norðr með landi ok hafði mörg 
skip ok mikit fé; hann fór til fóður síns með 
sextigu manna. Grímr mælti: „Ætlar þú eigi 
nú, fóstbróðir, at feðr þinum þykki ærnir gestir.“ 
Hann kveðst ætla, at nú væri nær hófi. Þor. 
steinn gekk í mót syni sínum, ok bauð honum 
með allri ölúð.  Ingimundr kvaðst svá gera 
mundu. Þorsteinn veitti þeim störmannlega um 
vetrinn, ok kvaðst vel við una at eiga þvílíkan 
son, ok kvaðst hafa snemma sét á honum 
frændagiftu, — „ok svá sem ek sé at þinn þroski 
vex, þá skaltu hafa af mér því meiri sóma“. 
Ingimundr var þar um vetrinn, ok þótti mjök 
fara vaxandi hans virðing. Því meirr lét hann 
til sín koma um fégjafir ok aðra stórmensku 

sem föngin vóru nægri; enn er váraði, þá ræddu 
þeir um ferðir sínar fóstbræðr.  Grímr kvaðst 
eigi mundu um breyta ok fylgja honum. Síðan 
réðust þeir í hernað ok kom Sæmundr til móts 
við þá sem mælt var, ok fóru allir samt um 
sumarit. Þeir áltu saman félag um þrjú sumur 
í samt fyrir vestan haf, ok öfluðu fjár ok góðs 
orðróms.  Ingimundr var fyrir þeim öllum um 
ráðagerðir ok vitsmuni ok allan skörungskap 
ok var þeira félagsskapr á allan máta merki- 
legr. Ingimundr var með feðr sinum á vetrum; 
þóttist Þorsteinn ok aldri fullmikinn geta gert 
sóma Íngimundar sonar sins, þegar hann sá, 
hvílíkr maðr hann vildi verða. 

8. Þess er getit et síðasta sumar er þeir 
Sæmundr áttu fé saman, ok kvómu þá með 
miklu meira herfangi enn fyrr, þá gerðust þau 
tíðindi í Noregi, at herr samnaðist saman austr 
við Jaðar, ok var þá kominn nálega allr land- 
herr í tvá staði; var þar öðrum megin Haraldr, 
er ýmist var kallaðr Dofrafóstri eðr lúfa; hann 
barðist í mót landshöfðingjum, ok átti þann enn 
síðasta bardaga áðr hann ynni alt land undir 
sik er hann barðist í Hafrsfirði, sem viða getr 
Í sögum, ok í því bili kómu þeir Ingimundr ok 
Sæmundr í land sem sagt var áðr, þar nær, 
sem herrinn var saman kominn. Þá mælti Ingi- 
mundr: „Hér horfist nú til mikilla tíðinda, 
því at hér eiga hlut í allir enir stærstu menn 


29 . VATNSDÆLA SAGA. 


innan lands, þótt ek telja Harald konung meat 
verðan, ok sá maðr er mér vel at skapi, ok 
vil ek honum bjóða mitt lið, því at eigi er þat 
við hváriga muni.“ Sæmundr kvaðst eigi mundu 
hætta lífi sínu fyrir hans sakir; kom hann ok 
eigi í þann bardaga. Ingimundr svarar: „Sjá 
máttu, fóstbróðir, at mikill er afli konungs, eðr 
hvárt þeim gegnir betr, er með honum eru, eðr 
hinum, er í mót honum standa; at því er ek 
hygg mun hann þat ok góðu launa, þeim er 
honum veita nú sæmd ok eftirgöngu; enn mér 
mundi þykkja óvíst, hvat fyrir lægi ef eigi er 
hans vili gerr, ok mun þat skilja með okkr.“ 
Síðan sigldi Sæmundr frá ok inn eftir Sognsjó 
með sitt hð. Enn Ingimundr sigldi inn í Hafrs- 
fjörð ok leggr at skipaflota Haralds konungs. 
Þessir höfðingjar vóru mestir í mót Haraldi 
konungi, Þórir haklangr ok Ásbjörn kjötvi; þeir 
höfðu allmikit lið ok harðsnúit. Ingimundr 
lagði at við lyftingina á konungs skipinu, ok 
kvaddi konung á þessa leið: „Heill, heill, 
herra!“ Konungr svarar: „Vel fagnar þú, eða 
hverr ertu?“  „Ingimundr heiti ek, ok em (ek) 
Þorsteinsson, ok því hér kominn, at ek vil bjóða 
yðr mitt lið, ok hyggjum vér þá betr hafa er 
yðr veita, enn hina er við rísa; em ek nýkom- 
inn ór hernaði með nökkurum skipum.“ Kon- 
ungr tók vel hans máli, ok kvaðst (hans) heyrt 
hafa getit at góðum hlutum — „ok þat munda ek 

vilja, at þér yrði launat þitt starf, því (at) ek skal 
allan Noreg undir mik leggja, ef hamingjan 
lofar, ok mikinn mun á ek at gera yðar ok 
þeira, er nú hlaupast á braut í flokka fjánd- 
manna várra, eðr til eigna sinna, sem ek hefir 
spurt, at Sæmundr hefir gert, félagi þinn, ok 
kalla ek meira manndóm sýnast í slíkum til- 
tektum sem þú hefir haft“. Ingimundr segir Sæ- 
mundi margt þjóðvel gefit. 

9. Eftir þetta kvóðu við lúðrar um allan 
herinn, ok bjuggust menn til, hverr eftir sínum 
æfnum. Þenna bardaga átti Haraldr konungr 
amestan; þá var með honum Rögnvaldr af Mæri 
ok margir aðrir stórir höfðingjar, ok þeir ber- 
serkir, er Úlfheðnar vóru kallaðir; þeir höfðu 
vargstakka fyrir brynjur, ok vörðu framstafn á 
íkonungs skipinu, enn konungr sjálfr varði lyft- 
angina með hinni mestu prýði ok karlmensku; 
mátti þar sjá mörg högg bæði ok stór. Nú 
gerðust brátt mörg tíðindi ok stór á skamn 
stundu í höggum ok spjótalögum með grimmlegri 
grjótflaug; gerðist nú skjótt mikit mannfall af 
hvárumtveggjum.  Ingimundr fylgdi vel Har- 
aldi konungi ok aflaði sér góðs orðs.  Fundin- 
um lauk svá, sem mörgum er kunnigt ok full- 
frægt er vorðit, at Haraldr konungr fekk ágæt- 
an sigr ok varð síðan einvoldugr yfir öllum 
Noregi; hann launaði höfðingjum öllum þeim 
er honum fylgdu, ok svá hverjum öðrum með 

hinni mestu stórmensku. Rögnvaldi gaf hann 
jarldóm, ok mælti: „Þú hefir sýnt mikinn 
manndóm í fylgd þinni við mik; þú hefir ok 
látit son þinn fyrir mínar sakir, ok má hann 
eigi aftr gjalda, enn hitt má ek, at launa þér 
sæmdum,' fyrst því at verða jarl ok þar með 
eyjar þær, er liggja fyrir vestan haf, er Orkn- 
eyjar heita; þær skaltu hafa í sonar bætr; marg- 
an annan sóma skaltu þiggja af mér;“ ok þat 
efndi konungr. Rögnvaldr sendi vestr Hallað 
son sinn, ok gat hann eigi haldit ríkinu fyrir 
víkingum. Þá sendi hann Torf-Einar son sinn 
ok lézt vænta, at hann mundi halda ríkinu. 
Hann var jarl fyrstr á Orkneyjum, ok af hon- 
um eru komnir allir Orkneyja jarlar, sem segir 
í ævi þeira. Haraldr konungr gaf mörgum stór 
lén fyrir sína fylgd ok virði svá mikils við 
menn, hvárt með honum höfðu verit eðr móti, 
at alla gæddi hann þá at nökkurum hlutum, 
enn hina sem honum höfðu mótsnúnir verit, 
rak hann ór landi, meiddi eðr drap, svá'at 
engir fengu nökkura viðréttu. Síðan mælti kon- 
ungr til Ingimundar: „Mikla vináttu hefir þú 
við mik sýnt, enn aukit sjálfum þér frama; 
skal ek ávalt þinn vin vera, enn hlutskifti þitt 
skulu vera þrjár skipshafnir; þar með skaltu hafa 
herbúnað allan þeira víkinga, er þú barðist 
við, ok til marks, at þú hefir verit í Hafrsfirði, 
skaltu eignast at gjöf hlut þann, er átt hefir 

Kjötvi, sem hann hafði mestar mætr á; nú er 
þat meirr til sanninda þessa fundar, enn þat 
sé mikit fé, en þó sæmd í at þiggja af oss; 
enn þá er vér hafim skipat ríki várt, skal ek 
launa þér liðsemdina með heimboði ok vingjöf- 
um“. Ingimundr þakkar konungi gjafir ok góð: 
orð, ok skildust með þvi. Konungr sagðist ok 
minnugr vera skyldi Sæmundar fyrir sínar til- 
tekjur ok dróttinssvik við sik. 

10. Ingimundr hitti brátt eftir bardagann f 
Hafrsfirði Sæmund, ok segir honum, at eigu 
hefir fjarri farit hans hugboði um fundinn, — „ek 
veit ok, sakir orða konungs, at þér hæfir eigi 
kyrrum at sitja, ok kalla ek ráð, at þú leitir 
undan, því (at) konungr mun efna heit sín, enn ek 
spari þik til harðra álaga fyrir okkarn vinskap ; 
þætti mér eigi óráðlegt, at þú leitaðir til Íslands, 
sem nú gera margir virðingamenn, þeir sem eigi 
bera traust tl at halda sik fyrir ríki Haralds 
konungs“. Sæmundr mælti: „Sýnir þú í þessu 
sem öðru trúskap þinn ok vingan, ok mun ek 
þetta ráðs taka“. Ingimundr bað hann svá. 
gera, — „ok hefði betr vert, at þú hefðir mér 
fylgt í Hafrsfirði, ok þurfa nú eigi at fara í 
eyðisker þetta“. Sæmundr kvað hann mörgu: 
nær geta. Síðan seldi hann jarðir sínar á laun 
ok bjóst til brautferðar, enn þakkaði Ingimunds 
sín tillög ok mælti enn til vináttu. Sæmundr 
fór síðan til Íslands ok kom í Skagafjörð; var 

þá enn víða ónumit landit; hann fór með eldi 
at fornum sið, ok nam sér land þar er nú heit- 
ir Sæmundarhlíð í Skagafirði ok gerðist þroska- 
mikill. maðr. Son hans hét Geirmundr, enn 
Reginleif dóttir, er átti Þóroddr hjálmr; þeira 
dóttir var Hallbera, móðir Guðmundar ens ríka 
á Möðruvöllum ok Einars þveræings. Ingimundr 
fór til fóður síns eftir bardagann í Hafrsfirði 
með miklum sóma. Þorsteinn tók við honum 
báðum höndum ok sagði hann hamingjusamlega 
snútit hafa sínum ráðum; kvað þat ok líklegt, — * 
„þar sem þú ert dótturson Ingimundar jarls, ens 
göfgasta manns“. Hann var þar um vetrinn, ok 
á þeim vetri kom Ingjaldr til Þorsteins ok varð 
þá mikill fagnafundr. Ingjaldr kvað þá komit 
í þat efni um Ingimund, sem honum hafði hugr 
sagt — „enn veizlu hefir ek þér nú búna, fóstri 
minn, með öllum þeim föngum, sem ek hefir til“. 
Ingimundr kvaðst ok koma mundu. Ingjaldr 
fór heim ok bauð mörgum mönnum með sér. 
Síðan fór hverr sem boðit var. Þeir Ingjaldr 
efna þar seið eftir fornum sið til þess at menn 
Heitaði eftir forlögum sínum. Þar var komin 
Finna ein fjölkunnig. Ingimundr ok Grímr kómu 
til veizlunnar með miklu fjölmenni. Finnan 
var sett hátt ok búit um hana veglega; þangat 
gengu menn til frétta, hverr ór sinu rúmi, ok 
spurðu at örlögum sínum. Hon spáði hverjum 
æftir því sem gekk, enn þat var nökkut mis- 

jafnt, hversu hverjum líkaði. Þeir fóstbræðr 
sátu Í rúmum sínum ok gengu eigi tl frétta; 
þeir lögðu ok engan hug á spár hennar. Völvan 
mælt: „Hví spyrja þeir .enu ungu menn 
eigi at forlögum sínum, því at mér þykkir 
þeir merkilegastir menn af þeim, sem hér eru 
saman komnir?“ Ingimundr svarar: „Mér er 
eigi annara at vita mín forlög enn fram koma, 
ok ætla ek mitt ráð eigi komit undir þínum 
tungurótum“. Hon svarar: „Ek mun þó segja 
þér ófregit; þú munt byggja land, er Ísland 
heitir; þat er enn víða óbygt: þar muntu ger- 
ast virðingamaðr ok verða gamall; þínir ætt- 
menn munu ok margir verða ágætir í því landi“. 
Ingimundr svarar: „Þetta er af því vel sagt, 
at þat hefir ek einhugsat at koma aldri í þann 
stað, ok eigi verð ek þá góðr kaupmaðr, ef ek 
sel áttjarðir mínar margar ok góðar, enn fara í 
eyðibygðir þær“. Finnan svarar: „Þetta mun 
fram koma, sem ek segi, ok þat til marks, at 
hlutr er horfinn ór pússi þínum, sá er Haraldr 
konungr gaf þér í Hafrsfirði, ok er hann nú 
kominn í holt þat,er þú munt byggja, ok er á 
hlutnum markaðr Freyr af silfri; ok þá er þú 
reisir bæ þinn mun saga mín sannast“. Ingi- 
mundr svarar: „Ef fóstra minum væri eigi 
mótgerð í, þá mundir þú taka launin í höfði 
þér; enn með því (at) ek em eigi ágangsmaðr eðr 
tyrrinn, þá mun þat fyrir farast“. Hon kvað 

þetta eigi þurfa at reiðimálum gera. Ingimundr 
segir-hana þar illu heilli hafa komit. Hon kvað 
nú svá búit vera mundu, hvárt er (honum) 
þætti vel eða illa. Ok enn mælti hon: („For- 
lög) Gríms eru ok þangat ok svá bróður hans 
Hrómundar, ok munu þeir báðir verða gildir 
bændr“. Um morgininn eftir leitaði Ingimundr 
hlutarins ok fann eigi; þat þótti honum eig 
góðs viti. Ingjaldr bað hann vera glaðan, ok 
láta þetta eigi á sik bíta eðr fyrir gleði standa, 
ok kvað marga ágæta menn láta sér nú sóma 
at fara til Íslands; hefir mér ok gott eina tib 
gengit þótt ek byða hingat Finnunni“. Ingimundr 
sagðist honuni enga þökk fyrir þetta kunna, — „enn 
þó mun aldri týnast okkat vinfengi“. Síðan ferr 
Ingimundr heim til föður síns ok var þar um 
vetrinn. Ok er váraði spurði hann fóstbræðr 
sína um ferðirnar, hvat þeim sýndist. Grímr 
kvaðst hyggja, at eigi mundi tjóa at brjótast. 
við forlögunum, — „ok ætla ek nú í sumar til 
Íslands ok vit báðir bræðr, ok láta sér nú þat. 
margir sóma, þótt göfgir sé; er mér sagt gott 
frá landakostum, at þar gangi fé sjálfala á 
vetrum, enn fiskr í hverju vatni, skógar miklir, 
enn frjálsir af ágangi konunga ok illræðismanna“. 
Ingimundr svarar: „Eigi mun ek þangat, ok 
mun þat skilja með okkr“. Grimr kvað svá 
vera mega, — „enn eigi kemr mér þat á óvart, 
þótt vit finnimst á Íslandi, því (at) óhægt mun 

forlögin at flýja“. Ingimundr kvað sér vist 
sviftu at þeira skilnaði. Grimr sigldi út um 
sumarit ok báðir þeir bræðr, kómu í Borgar- 
fjörð ok lögðu inn at Hvanneyri. Grímr kvaðst 
ætla, at þat land mundi hann nema sér til á- 
búðar. Hann tók sér landnám svá mikit, at 
þar eru nú bæir margir í hans landeign. Hró- 
mundr kvaðst mundu leita upp til fjalla, ok 
kvaðst þar mundu yndi nema, Ísfjallaendum. 
Grimr kvað þat vel efnat, at þeir hefði bæði 
jarðkost fjallanna (ok) þó neyti af sjónum. Hró- 
mundr nam Þverárhlið ok þótti vera merkismaðr 
{ok kynsæll). Frá honum er kominn Illugi svarti. 
Grímr varð ok kynsæll ok kom margt göfugmenni 
frá honum, þótt hér sé eigi nefndir. 

11. Þat sumar er þeir bræðr fóru til Ís- 
lands, þá fór Ingimundr til föður sins ok var 
með honum. Þorsteinn faðir hans tók þá at 
eldast; ok eitt sinn mælti Þorsteinn til Ingi- 
mundar: „Gott er nú at deyja, ok vita son 
sinn slíkan hamingjumann; uni ek því bezt við 
ævi mína, at ek hefir verit engi ágangsmaðr við 
menn; er ok líkast at með þeim enda slitni ævi 
min, því at ek kennir nú sóttar. Nú vil ek 
þér, frændi! í kunnleika gera fjárfar mitt, hvert 
er, enn eigi þykkir mér kynlegt, þótt þér svífi 
af þessum ættjörðum, ok læt ek mér eigi at því 
þykkja“. Ingimundr kvaðst hug mundu á leggja 
at breyta eftir hans fyrirsögn. Þorsteinn kvaðst 

ætla, at IÍngimundr mundi þykkja þar mikilmenns 
sem hann bygði, hvar sem hann væn. Þor- 
steinn segir honum þá marga hluti fyrir, ok 
brátt eftir þat andaðist hann. Var honum þá 
veittr sæmilegr umbúnaðr eftir fornum sið. 
Ingimundr tók við fjárforráðum ok öllum eign- 
um; ætlaði hann þar at nema yndi ok settist 
nú um kyri. 

12. Haraldr konungr hinn hárfagri var nú 
kominn í fullan frið ok kyrrsetu, er mestr hefir 
verit allra fornkonunga í Norðrlöndum; hann 
mintist þá þess, er hann hafði játtat vinunv 
sinum ok gerði þeim nú ríkulegar veizlur með 
stórum sæmdum; hann bauð einkum Ingimundi, 
ok er hann kom tók konungr allvel við honum 
ok mælti svá: „Þitt ráð spyrst mér á margan 
hátt sómasamlegt, enn þó skortir þik einn hlut, 
at þú ert kvánlauss, enn þó hefir ek hugsat þér 
ráðakost; var mér þat í hug þá er þú lagðir 
líf þitt í hættu fyrir mitt líf. Dóttir Þóris 
jarls þegjanda heitir Vigdis; hon er kvenna 
fríðust ok með miklu fé; því ráði mun ek þér 
í hendr koma“. Ingimundr þakkaði konungi, 
ok kvaðst fúss vera þessa ráðahags. Konungr 
veitir veizlu þessa með miklum ríkdóm ok metn- 
aði, ok fura menn heim. Eftir þetta efnar 
Ingimundr til brúðhlaupsgerðar, ok at því búnu 
kemr þar Haraldr konungr ok margt annat stór- 
menni; gengr Ingimundr at eiga Vigdísi eftir 

því sem stofnat var. Þetta brúðkaup var veitt 
með hinni mestu virðingu. Konungr lagði þar 
tl mikinn kost í fégjöfum ok annarr sæmd.. 
Íngimundr mælti til konungs: „Nú uni ek all- 
vel við minn kost, ok stórr heiðr er at verða. 
fyrir yðrum góðvilja, enn þat stendr mér í hug,- 
er Finnan hefir mér spáð um ráðabreytni, því at: 
ek vilda at þat sannaðist eigi, at ek færa af ætt-- 
jörðum minum“. Konungr svarar: „Þar kann 
ek þó eigi af at taka, ok sé þat til nökkurs 
gert, ok vili Freyr þar láta sinn hlut niðr koma 
er hann vill sitt sæmdarsæti setja“. Ingimundr 
kvað sér fýst á at vita, hvárt hann fyndi hlut- 
inn eðr eigi, þá er grafit væri fyrir öndvegis- 
súlum hans, — „kann ok vera, at þal sé eigi til: 
eingis gert; er nú ok eigi því át leyna, herra, 
at ek ætla at gera eftir Finnum, þeim er mér 
sým heraðs vöxt ok lands skipan þar sem ek. 
skal vera ok ætla ek at senda þá til Íslands“. 
Konungr kvað hann þat mega gera, — „enn þat. 
hygg ek, at þangat munir þú koma, ok er þat 
ugglegt, hvárt þú ferr í lofi mínu, eðr leynist. 
þú sem nú tekr mjök at tíðkast“. „Þat mun mér 
aldri verða“, segir Ingimundr, „at ek fara í banni. 
þínu“. Síðan skildu þeir konungr; fór Ingimundr 
heim, ok sat at búum; hann sendir eftir Finn- 
um, ok kómu norðan þrir. Ingimundr segir, at. 
hann vill kaupa at þeim, — „ok vil ek gefa yðr 
smjör ok tin, enn þér farit sendiferð mína til. 

Íslands at leita eftir hlut mínum ok segja mér 
frá landslegi“. Þeir svara: „Semsveinum er 
'þat forsending at fara, enn fyrir þína áskorun 
viljum vér prófa. Nú skal oss byrgja eina 
saman í húsi, ok nefni oss engi maðr“, — ok svá 
var gert. Ok er liðnar vóru þrjár nætr kom 
Tngimundr til þeira. Þeir risu þá upp ok 
vörpuðu fast öndinni ok mæltu: „Semsveinum 
„er erfitt, ok mikit starf höfum vér haft, enn þó 
„munum vér með þeim jarteignum fara, at þú 
munt kenna land, ef þú kemr, af várri frásögn, 
„enn torvelt varð oss eftir at leita hlutinum ok 
mega mikit atkvæði Finnunnar, því at vér höfum 
lagt oss í mikla ánauð. Þar kómu vér á land 
„sem þrir firðir gengu af landnorðri, ok vötn vóru 
mikil fyrir innan einn fjörðinn. Síðan kómu 
„vér í dal einn djúpan, ok í dalnum undir fjalli 
„einu vóru holt nökkur; þar var byggilegr hvammr, 
ok þar í holtinu öðru var hlutrinn, ok er vér 
„ætluðum at taka hann, þá skauzt hann í annat 
holtit, ok svá sem vér sóttum eftir, hljóp hann 
„æ undan, ok nökkur hulda lá ávalt yfir svá at 
vér náðum eigi, ok muntu sjálfr fara verða“. 
Hann kvaðst þá ok skyldu brátt fara, ok kvað 
„eigi mundu stoða við at sporna. Vel gerði hann 
við Finna ok fóru þeir braut, enn hann settist 
„um kyrt at búum sinum ok var vel auðigr at 
fé ok góðr drengr. Síðan hitti hann konung 
„ok sagði honum sína meðferð ok fyrirætlan. 

Konungr kvað sér slíkt eigi á óvart koma, ok 
sagði óhægt at gera við atkvæðum. Ingimundr 
kvað þat satt, — „ok hefir ek nú alls í leitat“. 
Konungr mælti: „Hvar landa sem þú ert, muntu 
sæmdarmaðr vera“. Konungr fekk honum enn 
sem fyrr nökkurn sæmdarhlut. Eftir þat gerði 
Ingimundr veizlu, ok bauð til vinum sínum ok 
höfðingjum með miklum ríkdóm, ok at þeiri 
veizlu kvaddi hann sér hljóðs ok mælti: „Ráða- 
breytni hefir ek ætlat fyrir mér, ok hygg ek 
„mik fara munu til Íslands meirr af forlögum 
ok atkvæði ramra hluta, enn fýsi; enn þat er 
íheimilt þeim er fara vilja með mér; hinum er 
ok leyfilegt eftir at vera er þat vilja, ok jafn- 
komnir eru hvárirtveggju várir vinir, hvárt 
sem heldr vilja kjósa fyrir sik“. Mikill rómr 
varð at máli hans, ok sögðu mikinn skaða at 
slíks manns brottferð, enn þó er fátt sköpum 
mikara; urðu ok þess margir búnir at fara með 
Ingimundi þeir er mikils vóru virðir, bæði bændr 
-ok lausir menn. 

13. Þenna tíma var sem mest sigling til Íslands, 
ok í þat mund fæddi Vigdis barn; þat var sveinn; 
sá var vænn mjök. Ingimundr leit á sveininn 
ok mælti: „Sjá sveinn hefir hyggilegt augna- 
bragð, ok skal eigi seilast til nafns; hann skal 
heita Þorsteinn, ok mun ek þess vilnast, at 
hamingja mun fylgja“. Sjá sveinn var snemma 
vænn ok gervilegr, stiltr vel, orðviss, langsær, 

vinfastr ok hófsmaðr um alla hluti. Son áttu 
þau annan; sjá var ok borinn at feðr sínum ok 
skyldi hann ráða fyrir nafni; hann leit á ok 
mælti: „Þessi sveinn er allmikilfenglegr, ok. 
hefir hvassar sjónir; hann mun verða, ef hann: 
lfir, ok eigi margra maki ok eigi mikill skap- 
deildarmaðr, enn tryggr vinum ok frændum, ok: 
mun vera mikill kappi ef ek sér nökkut til; 
mun eigi nauðr at minnast Jökuls frænda várs,. 
sem faðir minn bað mik? ok skal hann heita 
Jökull“. Hann vóx upp ok gerðist afreksmaðr 
at vexti ok afli. Hann var fálátr, ómjúkr ok 
ódæll, harðúðigr ok hraustr um allt. Þórir hét. 
hinn þriði son Ingimundar skirgetinn; hann var 
vænn maðr ok mikill vexti, ok hafði mjök á. 
sér kaupmanns æði. Fjórði hét Högni; fimti. 
Smiðr; hann var frilluson. Þorsteinn var þeira. 
vitrastr allra bræðra. Þórdís hét dóttir Ingi- 
mundar, heitin eftir móður hans, önnur Jór- 
unn. Jörundr hét maðr ok var son Þóris jarls 
þegjanda, bróðir Vigdísar; hann lýsir yfir því, 
at hann mun fara til Íslands með Ingimundi, 
lét bæði til halda vingan ok mágsemd. Ingi-- 
mundr lézt því vel kunna. Hvati hét maðr ok 
Ásmundr, þrælar Ingimundar. Þá hét maðr 
Friðmundr, annarr Þórir, þriði Refkell, fjórði Úlf- 
kell, fimti Bóðvarr. Þessir menn bjuggu ferð sina 
til Íslands með Ingimundi, ok höfðu allir stórfé. 

14. Nú lætr Ingimundr í haf þegar hann 

var búinn með sitt föruneyti ok áttu góða úti- 
vist ok kómu vestr fyrir (Ísland) ok sigldu inn 
á Borgarfjörð í Grímsárós; brátt spurðist skip- 
kváman. Grímr reið til skips ok fagnaði vel 
fóstbróður sínum, ok kvaðst mikla þökk kunna 
hans þarkvómu, — „ok kemr hér nú at því sem 
mælt er, at torsótt er at forðast forlögin“. Ingi- 
mundr kvað þat satt vera, — „ok verðr eigi við 
gert, fóstbróðir!“ Grímr mælti: „Þat er mitt 
boð, at þú farir heim til mín ok lið þitt allt, 
ok haf allt af mínu fé, er þú vilt, hvárt þat 
eru lönd eðr aðrir aurar“. Ingimundr þakkar 
boðit, ok kvaðst mundu vera hjá honum í vetr, — 
„enn þar sem ek hefir breytt ráðahag minum til 
þessar ferðar, þá mun ek þangat á leita, sem 
mér var á vísat til landnáma, af tómi“. Ingi- 
mundr fór á Hvanneyri, kona hans ok synir, 
enn lið hans var þar allt umhverfis. Grímr veitt 
þeim stórmannlega, ok lét ekki undan dregit 
þeim til sæmdar um vetrinn; enn er váraði þá 
lét Grímr enn sem fyrr innanhandar allt þat er 
hann átti um land eðr aðra hluti. Ingimundr 
kvað honum fara allt sem bezt, sem ván var at, 
— „enn norðr mun ek halda, enn um flutning 
ok farargreiða verðum vér þín at njóta“. Grímr 
kvað svá vera skyldu; slíkt sama gerði ok Hró- 
mundr, því at allir fögnuðu Ingimundi ágæta vel. 
Hann fór norðr um sumarit í landaleitan, ok 
fór upp Norðrárdal ok kom ofan í eyðifjörð einn; 
ö“ 


36 VATNSDÆLA SAGA. 


ok um daginn, er þeir fóru með þeim firði, þá 
hlupu ór fjalli at þeim tveir sauðir; þat vóru hrút- 
ar. Þá mælti Ingimundr: „Þat mun vel fallit, 
at þessi fjörðr heiti Hrútafjörðr“. Síðan kómu 
þeir í fjörðinn ok gerði þá þoku mikla; þeir 
kómu á eyri eina; fundu þeir þar borð stórt ný- 
rekit. Þá mælti Ingimundr: „Þat mun ætlat, 
at vér skylim hér örnefni gefa ok mun þat 
haldast, ok köllum eyrina Borðeyri“. Þá leið. á 
sumanit, því margt var at færa, enn farit síð, ok 
kvómu nær vetri í dal þann, er allr var víði 
vaxinn. Þá mælti Ingimundr: „Sjá dalr er 
mjök víði vaxinn; köllum hann Víðidal, ok hér 
ætla ek líkast til vetrsetu“. Þeir vóru þar vetr 
annan, ok gerðu sér þar skála, er nú heitir 
Ingimundarhöll. Þá mælti Ingimundr: „Nú 
mun eigi vera vistin jafnglöð sem í Noregi, enn 
eigi þarf nú at minnast á þat, því at margir. 
góðir drengir eru hér enn saman komnir til- 
gamans, ok gleðjumst enn eftir tilfóngum“. All- 
ir tóku vel undir. 

15. Þar vóru þeir um vetrinn, ok höfðu 
leika ok allskyns gleði; enn er váraði ok nökk- 
ut leysti snjó ór hlíðum, þá mælti Ingimundr: 
„Forvitni er mér á at vita, ef nökkurir menn 
gangi á hátt fjall ok sæi, ef nökkut væri snjó- 
minna at sjá í aðra staði, því at eigi þykki mér 
sem vér munum í þessum dal búnað reisa, ok 
eigi er ellegar jafnkeypi“. Síðan gengu menn á 

fjall eitt hátt, ok sá víða þaðan. Þeir kvómu 
aftr, ok sögðu Ingimundi, at fjöll vóru snjólaus 
mjök, þau er lágu í landnorðn, ok gott til at 
líta, — „enn hér er sem hin sama hríð sé ávalt, er 
vér erum, ok kunnum vér þat at sjá, at þar 
eru landskostir miklu betri“. Ingimundr svarar: 
„Þá er hóf at, ok væntum enn at nökkut grænt 
mun fyrir liggja; svá mun hlut til draga“. Nú 
búast þeir snemma um vánit, ok er þeir nálg- 
ast norðr tíl Vatnsdals, þá mælti Ingimundr: 
„Nú mun sannast spáin Finnanna, því at nú 
kenni ek landsleg at frásögn þeira, at hér mun 
oss at vísat, ok vænkast nú mjök; ek sé nú 
ok land at viðleika með vexti, ok ef þar fylgja 
kostir þá má vera at hér sé vel byggjanda“. 
Ok er þeir kvómu at Vatnsdalsá, þá mælti 
Vigdís kona Ingimundar: „Hér mun ek eiga 
dvöl nökkura, því at ek kenni mér sóttar“. 
Ingimundr svarar: „Verði þat at góðu“. Þá 
fæddi Vigdís meybarn; hon var Þórdís kölluð. 
ÍIngimundr mælt: „Hér skal Þórdísarholt 
heita“. Síðan sótti lðit upp í dalinn, ok sá 
þar góða landakosti at grösum ok skógum; var 
fagrt um at litast; lyfti þá mjök brúnum manna. 
Ingimundr nam Vatnsdal allan fyrir ofan Helga- 
vatn ok Urðarvatn. Þórdísarlækr fellr vestan 
í miðju vatni. Ingimundr kaus sér bústað í 
hvammi einum mjök fögrum, ok efnaði til bæjar; 
hann reisti hof mikit hundrað fóta langt, ok er 

hann gróf fyrir öndvegissúlu(m), þá fann hann 
hlut sinn sem honum var fyrir sagt. Þá mælti 
Ingimundr: „Þat er þó satt at segja, at eigi 
má við sköpunum sporna, enn þó skal nú á 
þetta góðan hug leggja. Bær sjá skal heita at 
Hofi“. Menn Ingimundar skipuðu sér um dal- 
inn ok tóku bústaði at hans ráði. Þetta haust 
vóru íslög mikil, ok er menn gengu á ísana, 
þá fundu menn birnu eina ok með henni húna 
tvá. Ingimundr var í þeiri ferð, ok kvað þat 
Húnavatn heita skyldu, — „enn fjörðr sá, er flóir 
allr af vötnum, hann skal heita Vatnafjörðr“. 
Eftir þat fór Ingimundr heim; hann setti sam- 
an virðulegt bú, ok gerðist brátt yfirmaðr Vatns- 
dæla ok þeira sveita er nálægstar vóru; hann 
átti margt ganganda fé, bæði naut ok sauði ok 
annan búsmala. Þat sama haust hurfu frá hon- 
um sauðir ok fundust um várit í skógum: þar 
heitir nú Sauðadalr; ok má af því marka lands- 
kosti, þá er í þat mund vóru, at féit gekk allt 
sjálfala úti. Þess er enn geti, at svín hurfu 
frá Ingimundi og fundust eigi fyrr enn annat sum- 
ar at hausti ok vóru þá saman hundrað; þau vóru 
stygg vorðin; góltr einn mikill ok gamall fylgdi 
þeim-ok var kallaðr Beigaðr. Ingimundr safn- 
ar mönnum til at henda svínin, ok kvað svá 
rétt at mæla, at tvau höfuð væri á hvívetna. Þeir 
fóru eftir svinunum, ok ráku at vatni því, er 
nú er kallat Svínavatn ok vildu kvia þar við, 

enn göltrinn hljóp á vatnit ok svamm yfir, ok 
varð svá móðr, at af honum gengu klaufirnar; 
hann komst á hól einn, er nú heitir Beigaðar- 
hóll ok dó þar. Ingimundr festi nú yndi í 
Vatnsdal; þá gerðust ok margar sveitir bygðar; 
tókust þá upp lög ok landsréttr. 

16. Þá er Ingimundr hafði búit nökkura 
hríð at Hofi lýsir hann útanferð sinni at sækja 
sér húsavið, því at hann kvaðst vel vilja sitja 
bc sinn, ok kvaðst vænta, at Haraldr konungr 
„mundi honum vel taka. Vigdis segir hann væn- 
an til góðs. Hann setti menn yfir fjárforráð 
sín með Vigdísi. Ingimundr hafði bjarndýrin 
með sér; honum fórst greitt ok kom við Noreg. 
Hann helt fréttum til Haralds konungs; var 
ælt kyrt í landi, ok er hann fann Harald kon- 
ung, þá var honum vel fagnat; bauð konungr 
honum með sér at vera, ok þat þá Ingimundr; 
hann var um vetrinn með mikilli sæmd haldinn 
af konungi. Konungr spurði, hvernig honum 
hugnuðu landakostir; hann lét vel yfir; — „enn 
þat er mitt erindi mest, at afla mér húsaviðar“. 
Konungr mælti: „Þat er vel gert, er þér ok heim- 
al vár mörk sem þú vill höggva láta, en ek mun láta 
til skips færa, ok skaltu engan hlut um þat ann- 
ast, ok ver með mér“. Ingimundr mælti: „Hér 
máttu sjá, herra, bjarndýri, er ek náða á Ís- 
landi, ok vilda ek at þú þægir af mér“. Kon- 
ungr svarar: „Ek vil víst þiggja ok kunna 

þökk fyrir“. Þeir skiftust mörgum gjöfum við 
um vetrinn, ok er váraði var búit skip Ingi- 
mundar með farmi þeim, er hann kaus ok því 
viðarvali, er bezt fékk. Konungr mælti: „Ek 
sér þat Ingimundr, at þú munt eigi sjálfr ætla 
oftarr at fara til Noregs; nú þyrftir þú at hafa 
svá mikinn við, at þér nægði, enn þat má eig? 
eitt skip bera. Nú er hér at líta á nökkur 
skip; kjós hér af hvert er þú vill“. Ingimundr 
mælti: - „Kjósit, herra, mér til handa; þat mum 
mestri giflu stýra“. „Svá skal ok vera“, (segir 
konungr), „mér er kunnast um; hér er skip, 
er Stígandi heitir, er vér köllum bíta í siglingu 
allra skipa bezt, ok farsælla enn hvert annarra, 
ok þat mun ek kjósa þér til handa; skipit er 
frítt ok eigi mikit“. Ingimundr þakkar kon 
ungi gjöfina. Síðan fór hann af konungsfunds 
með mörgum vingjöfum. Hann sér brátt, hversu 
fljótt skip Stígandi var. Þá mælti Ingimundr: 
„Vel hefir konungr mér skip vaht, ok þat má 
rétt heita Stigandi, er svá less hafit“. Þeir 
kvómu við Ísland ok sigldu fyrir norðan ok 
svá vestr fyrir. Þat höfðu engir áðr gert. Ingi- 
mundr kom báðum skipunum í Húnavatnsós, ok 
gaf þar öll örnefni, er síðan bafa haldizt. Þar 
heitir Stígandahróf, er hann var upp settr. 
Þetta spyrst nú víða, útkváma Ingimundar, ok 
létu allir vel yfir því, er hann kom heim 
Ingimundr átti ágætt bú með nógun efnum; 

hann bætti nú mikit bæ sinn, því at efnin vóru 
nóg; hann fékk sér ok goðorð ok manna for- 
ráð. Jörundr háls, er annarr maðr var mestr 
sá er út kom með Ingimundi, hann nam sér 
land at ráði Ingimundar mágs síns fyrir útan 
Urðarvatn ok til Mógilslækjar,. ok bjó á Grund 
út frá Jörundarfjalh í Vatnsdal, ok var mikilh 
maðr fyrir sér sem ætterni hans var til. Már 
hét son hans, er bjó á Másstöðum í Vatnsdal,. 
virðulegr maðr. Þeir óxu upp samtíðis ok Ingi- 
mundarsynir. Þá gerðist fjölbygðr dalrinn. 
Hvati hét maðr, er út kom með Ingimundi, 
hann nam land frá Mógilslæk til Giljár. Ás- 
mundr nam land út frá Helgavatni ok um Þing- 
eyrasveit. Sauðadalr liggr fyrir austan Vatnsdal,. 
enn þá Svínadalr, ok er þar í Svínavatn, þá Beigað- 
arhóll. Þórólfr hét maðr ok var kallaðr heljar- 
skegg; hann nam land í Forsæludal; hann var 
ójafnaðarmaðr mikill ok óvinsæll; hann gerði 
margan óskunda ok óspekt í heraðinu. Hann 
gerði sér virki suðr við Friðmundará skamt 
frá Vatnsdalsá í gjá eina, ok gekk nes í milli gjár- 
innar ok árinnar, enn hamarr stórr fyrir framan. 
Grunaðr var hann um þat, at hann mundi blóta 
mönnum, ok var eigi sá maðr í dalnum öllum, 
er óþokkasælli væri enn hann. Á Hvatastöð- 
um hét þar er Hvati bjó, enn Ásmundr at Gnúpi- 
Óttarr hét maðr, er bjó í Grímstungum; hann 

átti Asdísi, dóttur Óláfs frá Haukagili; þeira 
son var Hallfreðr vandræðaskáld, enn dóttir 
hans hét Valgerðr, ofláti mikill ok væn at sjá. 

17. Nú líða svá stundir fram. Ingimundr 
gerðist nökkut aldraðr ok helt hann ávalt bú- 
risnu sinni; eigi er hér getit þingdeilda hans, 
at hann ætti stórmálum at skifta við menn, 
því at hann varð samhuga við flesta ok óágang- 
samr. Gott var þá mannval víða þar nálægt, 
þótt hann væri með mestri virðingu, ok helt 
til þess góðgirnd hans, stórlæti ok vitsmunir. 
Synir hans vóxu upp ok vóru allir gervilegir, 
með því móti sem fyrr segir. Þess er getit 
æitt sumar, at skip kom í Húnavatnsós, er nor- 
rænir menn áttu; stýrimaðr hét Hrafn; hann var 
fálátr í skaplyndi, stórr ok ódæll ok mikill af 
sjálfum sér, (hafði) verit lengi í víkingu ok bjóst 
mjök at vápnum ok klæðum. Ingimundr var vanr 
fyrstr manna tl skips at koma ok taka af 
varningi slíkt er honum sýndist, ok enn gerði 
hann svá, hitti stýrimann at máli, ok lét honum 
heimila vist með sér, ef hann vildi. Hrafn kvað 
ok eigi annat sýnna ok fór hann heim með 
Ingimundi ok helt hann háttum sínum, var mjök 
einn um sitt. Fleiri höfðu þar verit með Ingi- 
mundi, at honum hafði betr við líkat, því at Hrafn 
var honum eigi fylgisamr, enn mjök ólikr. 
Jafnan hafði hann í hendi gott sverð; oft rendi 
Ingimundr augum til sverðsins ok eitt sinn 

beiddist hann at sjá. Hrafn sagði þess mundu 
kost. Ingimundr tók við okbrá; eigi þótti hon- 
um þá minna um vert, ok spurði ef hann vildi 
selja. Hrafn kvaðst eigi svá féþurfi, at hann 
seldi vápn ór hendi sér, enn sagði, at bóndi 
skyldi sjá stað forgiftar sinnar af sér, ok kvaðst 
þar verit hafa, er hann þurfti vápna við, ok 
kvað enn mega svá vera. Ingimundr reiddist 
mjök ok þótti hann vanvirða sik, ok leitaði sér 
sáðs. Ok einn tíma er hann gekk til hofs síns, 
stilt hann svá til, at austmaðrinn fór með hon: 
um. Ingimundr talar þá til hans hugarlátlega, þat 
er hann fann, er honum var bezt at skapi; hann 
vildi jafnan ræða um víking sína ok herferðir. 
Ingimundr gekk inn í hofit fyrir, ok eigi finnr hann 
fyrr enn Hrafn hleypr inn í hofit með sverðit. 
Ingimundr snenst vit honum ok mælti: „Eigi 
er þat siðr at bera vápn í hofit, ok muntu verða 
fyrir goðareiði, ok er slíkt ófært, nema bætr 
komi fram“. Hrafn svarar: „Hér hefir þú lengi 
um setit ok ráð til sett, ok ef ek hefir misgert 
í lögum yðrum, þá ætla ek þat ráð, at þú gerir 
um, því at þú ert kallaðr sannsýnn maðr“. Ingi- 
mundr kvað þat vænlegt til bóta, ef hann sæmdi 
goðin, enn lét þat helzt at duga, at hann gerði 
eigi at sjálfvilja sínum, ok því mun eigi jafn- 
mikilla fyrir ván hefndanna, ok kvað þat sann- 
legast, at haun gæfi sverðit í vald hans, því at 
hann lézt eiga ok því at stjórna ok mýkja svá 

reiði goðanna. Hrafn kvað hann mikit fé annat. 
af sér hafa gert, at eigi þætti honum þat betra, — 
„ok mun þér annat stórmannlegar fara“. Hann 
fór á brott um sumar, ok er ór þessi sögu. 
Þetta sverð áttu þeir feðgar meðan þeir lifðu 
ok kölluðu Ættartanga.  Eyvindr hét maðr ok 
var kallaðr sörkvir; hann kom út með Ingimundn 
ok fór útan eitt sumar ok þeir Þórormr; þeir 
vóru vinir. IÍngimundr léði þeim Stiganda, ok 
kvaðst forvitni á at vita, þótt hann færi eigÐ 
sjálfr, hvárt hann kynni skríða. Vingóðr maðr 
var Ingimundr við alla góða menn. Þeir kvómu 
út annat sumar í Blönduárósi ok kunnu þat. 
Ingimundi segja, at skip mátti eigi fríðara. 
vera. Þeir höfðu haft allgóða kaupferð. Ey- 
vindr bjó í Blöndudal, enn Gautr í Gautsdal. 

18. Hrolleifr hét maðr ok var kallaðr enn 
mikli; hann kom út í Hvítá ok móðir hans, er 
Ljót hét; lítt var hon lofuð at skaplyndi, ok 
ein var hon sér í lýðsku, ok var þat líklegt, 
því at hon var fám góðum mönnum lík; son henn- 
ar var henni mjök líkr í skapsmunum. Hrol- 
leifr var bróðurson Sæmundar, fóstbróður Ingi- 
mundar. Þau fóru á fund hans til Skagafjarð- 
ar, ok sögðu honum deili á sér, ok sögðu hann. 
frænda sinn.  Sæmundr svarar, ok kvaðst eig 
mega dylja frændsemi við Hrolleif, — „enn þat. 
er mitt hugboð, at verr sé þér fengit móður enn. 
föður, ok mjök em ek hræddr um, at þú sér 

meirr í hennar ætt enn föðurfrænda“. Hrolleifr 
kvað sér annat hallkvæmra enn illar getur. 
Sæmmundr kvaðst mundu veita þeim vetrvist. 
Hrolleifr var allra manna sterkastr ok fór illa 
með afli sínu; við sér minni menn var hann 
glettinn ok ágangssamr, ok launaði illu gott 
með ráði móður sinnar.. Hann var illa við 
Geirmund son Sæmundar, bæði í leikum ok í 
öðrum hlutum, ok gerðist fæð á með þeim frænd- 
am. Eitt sinn mælti Geirmundr tl föður 
sins: „Þessi frændi okkarr leggr fram vistar- 
íaun þau, sem hann. mun nægst til hafa, enn 
öðrum sé óhaldkvæm, þat er heitan ok harð- 
yrði með óþyrmilegum meðferðum, hafa sumir 
hlotit af honum beinbrot eðr önnur meiðsl, ok 
engum hlýðir um at tala“. Sæmundr kvað 
hann víst verr launa vistina, enn stofnat var, 
— „ok má eigi um þat hræfa lengr“. Hrolleifr 
kvað þat skammsamlegt at krikta um smáhluti 
enn rækja eigi ættmenn sína; — „nenni ek víst 
eigi, at ölmusur sparki í andlit mér“. Sæmundr 
mælti: „Svá muntu kalla, en meirr hefir þú 
skapsmuni Ljótar móður þinnar, sem mik grun- 
aði, enn vár frænda. Nú hefir ek hugat þér 
landakosti ok bústað út á Höfðaströnd fyrir 
útan Höfða út frá Unadal; væri þat mitt ráð, 
at þú vægðir við þá er þar búa næstir þér, 
Þórð bónda í Höfða ok Una í Unadal eðr aðra 
bygðarmenn, ok bið þér bygðarleyfis“. Hann 

kvaðst ætla, at hann mundi eigi skríða undir 
skegg þeim. Hrolleifr fór út í dalinn ok móðir 
hans ok bjuggu þar; síðan er þar kallaðr 
Hrolleifsdalr. Þau vinguðust lítt við menn, 
kómu þar fram hót eðr heitan, ok sýndu búum 
sínum óþokkasvip í öllum búsifjum. Brátt tóku 
menn at hatast í móti, ok þótti Sæmundr hafa 
sent þeim ilt rekald. Þeim þótti í fyrstu ógott. 
at mæla í móti, er hann var frændi Sæmundar. 
Enn nú er mönnum tók at kynnast þeira 
skaplyndi, vildu menn færa þau í brottu, ok. 
aldri hefði þau komit. Uni var auðigr maðr, 
ok átti. þann son, er Oddr hét; hann var vel 
frumvaxta; dóttir hans hét Hróðný; hon var 
fríð kona ok vinnugóð. Hrolleifr fór brott á. 
fund Una ok kvað eigi vera mega kátt eða. 
glatt í dalverpi því, þótt menn hefði þat ti 
skemtana sem mætti, — „nú kalla ek vel sama“, 
sagði hann, „at vit festim mágsemd með okkr, 
ok eiga ek dóttur þína; má vera at þá batna 
búsifjar várar“. Uni kvað hann eigi mundu 
skaplyndi til þess eiga, at fá góðrar konu, — „ok. 
eigi sýnir þú þat af þér, enn dóttir min er eigi 
ógiftusamleg kona, ok mun ek synja þér ráðs- 
ins“. Hrolleifr kvað hann þá þat upp taka, 
sem óráðlegra var, — „ok skal hon þá vera frilla 
mín, ok er henni þó fullkosta“. Síðan vandi 
Hrolleifr þangat göngur sínar ok settist á ræður 

við Hróðnýju; fór því fram um hríð at óvilja 
frænda hennar. 

19. Þat var eitt sinn, at Hrolleifr bjóst. 
heim at fara, at Uni mælti við Odd son sinn: 
„Eigi sýnist mér meðalatferðarleysi í, er vér 
höfum eigi at um kvámur þessa manns, ok. 
hættum vér oss meirr á unga aldri, þá er ek 
börðumst við Kolbein, ok hafða ek hinn hæra 
hlut, ok er hann höfðingi ok mikils ráðandi, enn 
sjá gengr einn til at vinna oss ósæmd“. Oddr 
kvað eigi hóglegt við heljarmann þann enn við: 
fjölkyngi móður hans; — „segja menn, at hann hafi 
kyrtil þann, er eigi bíta vápn á; nú mun ek 
hitta Hrolleif fyrst“, ok svá gerði hann. Þeir 
fundust upp á fjallinu milli dalanna. Oddr 
mælti: „Þat er þér tíðast at ganga jafnan. 
þessa stigu, enn oss þætti betr, at þú færir eigi: 
svá upp“. Hrolleifr svarar: „Síðan ek var“ 
níu vetra hefir ek jafnan sjálfráði verit ferða. 
minna, ok svá mun enn; skal ek þín orð einkis- 
virða hér um, ok þykki mér sem ekki torfæri 
sé á leið minni, þótt þú lafir á stigum“. Oddr 
kvað svara mega betr. Hrolleifr kom heim ok. 
sagði móður sinni, at hann mundi nú taka þræl. 
af verki, „ok fari hann með mér húsgöngur, því: 
at þeir taka næsta at amast við mik“. Ljót. 
svarar ok kvað þræl eigi mega þarfara vinna 
enn fylgja honum, — „ok hirtu eigi um læti þeira. 
kotkarla ok far í kyrtil þinn þegar þú vilt, ok. 

vit hversu dugir“. Síðan fann Oddr föður sinn, 
„ok sagði, at hann vill finna Sæmund, ok segja 
honum til málsins. Uni kvað sér illa líka öll 
frestin þau sem á yrði. Oddr fór á fund Sæ- 
„mundar ok mælti: „ll sending hefir komit til 
vár af þínu tilstilli, þar sem er Hrolleifr frændi 
þinn, ok sitjum vér honum marga svívirðing, 
„ok göngum því eigi frekt at, at hann er þinn 
frændi“. Sæmundr kvað sér þat eigi á óvart 
koma, — „ok væri eigi illa, þótt slíkir menn væri 
-af ráðnir“. Oddr kvaðst ætla, at honum mundi 
eigi svá þykkja, ef þat yrði gert, enn þar er þó 
sá maðr, er við alla vill illt eiga, ok virða 
„menn þik til, at eigi er at gert“. Oddr Íór 
(heim). Uni mælti: „Svá þykki mér sem Hrol- 
deifr láti eigi af sínum ferðum ok þætti mér til 
þín koma, Oddr frændi, því at þú ert nú maðr 
ungr ok til alls færr, enn ek em örvasi fyrir 
„aldrs sakir. Nú þótt hann sé harðr maðr, enn 
móðir hans margkunnig, þá má þó eigi svá 
„búit vera“. Oddr svarar ok kvaðst munu í leita 
nökkurs. Eitt kveld bjóst Oddr við fimta 
„mann í fyrirsát við Hrolleif, enn þeir fóru tveir 
-saman ok spratt Oddr upp ok mælti: „Nú má 
vera at stöðvist ferð (þín) at sinm, Hrolleifr; 
„mætti ok verða, at nú settist ilska þín, ok vefist 
þér um fætr“. Hrolleifr kvað enr ósýnt, hverr 
mest mætti fagna at þeira skilnaði, „þótt þér 
sét fjölmennari enn ek; ætla ek nú (eigi) illa 

"Þótt einhverjum blæði“. Síðan hlupust þeir at 
ok börðust. Hrolleifr var harðr maðr ok afrendr 
at afli; hann hafði ok kyrtil þann, er móðir 
hans hafði gert honum ok eigi festi járn á. 
Nú er frá því at segja, at Oddr vá Ljót, fylgdar- 
mann Hrolleifs, enn gekk síðan mót Hrolleifi, ok 
mælti: „lla bíta þik vápnin, Hrolleifr, ok allskonar 
er þérilla farit, bæði fjölkunnigr ok þó at öðru 
illa siðaðr“. Síðan slæmdi Oddr á fót Hrolleifi 
ok beit þar er kyrtillinn tók eigi. Þá mælti 
Oddr: „Eigi hlífði þér nú gerningastakkrinn“. 
Hrolleifr hjó þá til Odds ok veitti honum bana- 
sár, ok annan mann til drap (hann), enn þrir 
kómu á flótta. Þat var síð um kveld, upp frá 
bæ Una. Hrolleifr kom heim ok sagði móður 
sinni, at þeim hefði illa vegnat, er í mót vóru. 
Hon lét vel yfir því, at eigi réði búkarlar, eðr 
synir þeira, ferðum hans, þeir er sætti illyrð- 
um við hann. Hrolleifr kvaðst nú hafa launat 
Oddi — „þat er hann hrakti mik mest, ok kvað 
mik at öllu ósamjafnan dugandi mönnum, enn ek 
spáða honum þat, sem nú er fram komit, at 
vaxa mundi hans svívirðing af okkrum fundi, 
sem nú gafst honum“. 

20. Uni fór á fund Höfða-Þórðar ok sagði 
honum sín vandræði um víg Odds sonar sins, — 
„ok vilda ek hafa þitt liðsinni at rétta mitt mál; 
liggr þar ok mjök við þín sæmd, at óeirðar- 
menn hefist eigi hér í heraði“. Þórðr kvað hann 

satt segja, — „ok mikill vandi er oss at hendi kom- 
inn, enn þó er Sæmundr skyldastr at leysa ó- 
hæfu frænda síns ok færa ór heraði“. Síðan fóru, 
þeir á fund Sæmundar, ok báðu hann rétta 
málit ok sögðu honum eigi sama annat. Sæ- 
mundr kvað svá vera skyldu. Var þá tekim 
upp bygð Hrolleifs ok fór hann til Sæmundar 
ok móðir hans, enn menn til fengnir búsins. Enn ás 
sættarfundi um várit lukust upp málin, at Unv 
tók land Hrolleifs at sakabótum enn Hrolleifr 
gerr heraðssekr svá víða, sem vötn fellu tið 
Skagafjarðar.  Sæmundr mintist nú á fornt. 
vinfengi þeira Ingimundar; ok er þeir fundust 
mælti Sæmundr: „Svá er með vexti, fóstbróð- 
ir, at maðr sá er kominn til mín, er eigi þykk- 
ir dæll í skaplyndi, enn hann er þó frænds 
minn ok heitir Hrolleifr. Nú vilda ek, at þú 
tækir við honum ok við móður hans, ok fáir 
þeim þar ráðstafa hjá þér“. Ingimundr svarar: 
„Eigi hafa þau góða orðheill ok em ek ófúss 
at taka við þeim, enn synsemi mun þér í þykkja. 
ok eigi stórmannlegt ef ek synja, enn meðallagr 
er oss til fallit, því at ek á sonu suma eig 
mjök skaphæga“. Sæmundr svarar ok kvað 
hann hamingjudrjúgan vera mundu ok flesta. 
farsælast af honum. Ingimundr lét þat þá 
reynt, ef hér tækist vel. Síðan fór Hrolleifr tib 
Ingimundar ok móðir hans Ljót með litlum 
orðstír. 

21. Nú vóru þau Hrolleifr með Ingimundi 
tvá vetr eðr þrjá; þau skiptu eigi skapsmunum sín- 
um svá við sonu Ingimundar sem við aðra menn, 
enn þeir þoldu þat illa ok einna verst Jökull, 
því at þeir átlu svá harða ok marga leika, at 
við meiðingar stóð, ok kvað Jökull illa vera 
sendingina Sæmundar, — „ok sætir þó hófi“, segir 
hann, „ef eigi verðr meira at“, ok kvað aldri þann 
mannfjánda yfir þá skyldu ganga. Engi var 
munr þeira á vöxt ok afl, því at hvárrtveggi 
var cærit sterkr. Ingimundr mælti: „llla gerir 
þú, Hrolleifr, er þú stillir eigi skap þitt, ok 
launar eigi góðu gott; nú sér ek, at eigi má svá 
búit hlýða, ok mun ek fá þér bústað hér yfir í 
Ási“. Hrolleifr kvað sér þat ok eigi óvinveittra, — 
„enn vera hér við 1ll-lyndi sona þinna“. „Leitt er 
mér at segja þik afhendan“, kvað Ingimundr, 
„því at þat hefir ek aldni gert, ef ek hefir við 
manni tekit“. Þorsteinn kvaðst ætla, at síðarr 
mundi verra. Ingimundr bygði þeim Hrolleifi, 
ok fekk móður hans bæinn í Ási ok bjuggu þau 
þar lengi, ok helt Hrolleifr sik í öllu til jafns 
við sonu Ingimundar. Í þenna tíma kómu út 
bræðr tveir; hét annarr Hallormr, enn annarr 
Þórormr ok vóru auðgir mann; þeir vóru með 
Ingimundi um vetrinn. Hallormr hefr uppi 
orð sín ok biðr Þórdísar dóttur Ingimundar; 
honum var vel svarat; kvað Ingimundr at honum 

gefin.  Fylgdi henni heiman Karnesland; þeira 
son var Þorgrímr; enn Þórormr bjó í Tungu 
inni neðri í Vatnsdal; þar var síðan kölluð Þór- 
ormstunga. 

22. Þess er getit, at veiðr mikil var í 
Vatnsdalsá, bæði laxa ok annarra fiska; þeir 
skiftu með sér verkum bræðr, synir Ingimundar, 
því at þat var siðr góðra manna barna í þann 
tíma at hafa nökkura iðn fyrir hendi. At þessu 
vóru þeir fjórir bræðr, Þorsteinn, Jökull, Þórir 
ok Högni, enn Smiðr hafðist annat at. Þeir 
bræðr fara í ána ok fengu mikit af. Hrolleifr 
hafði venju sína; vóru þat illar búsifjar við alla 
þá er í nánd vóru; hafði þat ok eigi vent vina- 
ráð, at Ingimundr tók nökkurn tíma við hon- 
um. Synir Ingimundar tóku því stórilla er 
Hrolleifr sat í kostum þeira, enn miðlaði illt 
eina í mót, ok kölluðu þat mjök hafa vorðit á 
fyrir föður sínum, at hann tók hann til sín. 
Þeir áttu veiði allir saman, Hofsmenn ok Hrol- 
lerfr; enn svá var mælt, at Hrolleifr skyldi hafa 
veiði, ef eigi kæmi Ingimundarsynir til eðr 
þeira menn, enn at því gaf hann engan gaum, 
því at hann virði meira vilja sinn ok ranglæti, 
enn hvat skilit var. Ok eitt sinn, er húskarlar 
Ingimundar kvómu til árinnar, mæltu þeir til 
Hrolleifs, at hann skyldi rýma netlögin fyrir 
þeim. Hrolleifr kvaðst mundu gefa at því eng- 
an gaum, hvat sem þrælar segði. Þeir svöruðu 

ok sögðu honum þat betr sama, at halda eig 
til kapps við þá Hofsmenn, ok kvóðu honum 
þat eigi endast munu, þótt hann kæmi því 
fram við aðra. Hrolleifr bað þá dragast á brott, 
vánda þræla, ok hæta sér eigi mönnum. Hann 
keyrði þá í braut hraklega ok ómaklega. Þeir 
sögðu: „llla gerir þú þat, svá mikils góðs sem 
Ingimundr er maklegr frá þér, þá er hann tók 
við þér ok gaf þér bæði bú ok veiðina ok margt 
annat gott, þar er áðr þóttir þú hvergi hæfr 
meðr dugandi mönnum“. Hrolleifr kvað sik eigi 
skyldan at ganga ór ánni fyrir ilskuþrælum, ok 
lætr vaða stein til eins þeira, svá at sá liggr 
í svima, ok lét þeim eigi skyldu hlýða at vera 
allfjölorðir. Þeir kvómu heim, er menn sátu 
yfir borðum. Þeir fóru flaumósa. Ingimundr 
spyrr, hví þeir fara svá hrapallega. Þeir kvóð- 
„ust reknir braut ór ánni með meiðingu ok 1ll- 
um orðum af Hrolleifi. Jökull svarar: „Hann 
mun vilja gerast Vatnsdælagoði, ok vilja búa 
við osssem aðra fyrr,enn þat skal aldri verða, 
at sá manndjöfull kúgi oss“. Þorsteinn kvað 
ofmikit bragð at vera, enn þó vænst at gæta 
til með stillingu, — „ok var ósynju nökkurn tíma 
tekit við Hrolleii“. „Mikit er til þess haft“, kvað 
Ingimundr, „enn þó gerið þér svá vel, at þér 
sættist á, því at þér eiguð ójöfnum til at verja; 
hann er heljarmaðr, ok ván at illt hljótist af“. 
Jökull kvaðst reyna skyldu, hvárt hann gengi 

ór ánni, ok hljóp fram undan borðinu ok út. 
Ingimundr mælti: „Þorsteinn frændi, þér 
treysti ek bezt til um alla stilling, ok far þú með 
bræðrum þínum“. Þorsteinn lézt eigi vita, 
hversu hægt vera mundi at halda Jökli, — „enn 
ek mun eigi standa hjá, ef hann berst við 
Hrolleif“. Ok er þeir kómu at ánni, þá sá 
þeir, at Hrolleifr var í ánni ok veiddi. Þá 
mælti Jökull: „Dragstu ór ánni, fjándinn, ok 
dirf þik eigi at þreyta við oss, ok skulum vér 
nú ellegar reyna með oss til fulls!“. Hrolleifr 
mælti: „Eigi at siðr, þótt þér sé(t) þrír eðr 
fjórir, mun ek halda minni sýslu fyrir blóti þinu“. 
Jökull mælti: „Þitt illmenni treystir trollskap 
móður þinnar, ef þú ætlar at verja oss veiðina 
einn öllum“. Jökull (réðst þá í ána at honum 
enn Hrolleifr fór eigi burt). Þorsteinn mælti: 
„Lát af þrályndi þinni, Hrolleifr, (ok þat mun 
þér at illu verða), ef vér nám eigi réttu af þér, 
þá má vera at fleiri gjaldi; dugir ok eigi, at þú 
gangir yfir menn með rangindum“. Jökull 
mælti þá: „Drepum mannfjánda þenna!“. Þá 
lét Hrolleifr hefjast at landi, þar sem grjót var 
fyrir ok grýtti at þeim ok þeir í móti um ána 
þvera, enn sumir skutu, ok varð Hrolleifi eigi 
skeinusamt. Jökull vill ráðast at honum ann- 
ars staðar yfir ána, ok kvað eigi meðalskömm 
í vera, ef þeir bera eigi af honum. Þorsteinn 
mælti: „Hitt er mitt ráð, at víkjast aftr hing- 

at, ok eiga heldr (undir) oss, enn ganga í greipr 
þeim mæðginum, því at ek hygg hana skamt 
rá hefjast, ok er sem menn reyni sik eigi við 
dugandi menn, þótt vér eigim við gerningar 
þeira“. Jökull kvaðst aldri þat hirða, ok leit- 
ar at fara, enn bræðr hans grýta ok skjóta á 
Hrolleif. Nú kom maðr heim til Hofs hlaup- 
andi, ok sagði Ingimundi, at í óefni var kom- 
at, ok þeir börðust um ána þvera, — „ok er búi 
þinn fæstum líkr“.  Ingimundr mælti: „Búið 
hest minn, ok vil ek til ríða“. Hann var þá 
gamall ok nær blindr. Hafði hann ok þá af 
höndum látit öll fjárforráð ok svá bú. Sveinn 
var honum fenginn til fylgdar. Ingimundr var 
á blári kápu. Sveinninn leiddi hestinn undir 
honum; ok er þeir kómu á árbakkann, þá sjá 
synir hans hann. Þorsteinn mælti: „Kominn er 
faðir várr, ok látum hefjast undan, ok mun hann 
ætla, at vér mynim gera vilja hans, enn hræddr 
æm ek um kvómu hans“, ok bað nú Jökul hefta 
sik. „Ingimundr reið á ána ok mælti: „Gakk ór 
ánm, Hrolleifr, ok hygg at, hvat þér hæfir“. Ok 
er Hrolleifr sá hann, skaut hann til hans spjóti, 
ok kom á hann miðjan. Ok er hann fekk lag- 
at, reið hann aftr at bakkanum ok mælti: „Þú 
sveinn, fylg mér heim“. Hann hitti eigi sonu 
sína; ok er þeir kvómu heim var mjök liðit á 
aftaninn. Ok er Ingimundr skyldi af baki fara, 

þá mælti hann: „„Stirðr em ek nú, ok verðuns 
vér lausir á fótum inir gömlu menninir“. Ok: 
er sveinninn tók við honum, þá þaut í sárinu. 
Sá sveinninn þá, at spjótit stóð í gegnum hann. 
Ingimundr mælti: „Þú hefir mér lengi trúr 
verit, ger nú sem ek býðr þér; meiri ván, at 
ek krefja þik fás héðan af. Far þú nú okseg 
Hrolleifi, at áðr morginn kemr, get ek, at synir 
mínir þykkist eiga þangat at sjá eftir föður- 
hefndum, sem hann er, ok gæti hann svá síns 
ráðs, at hann fari í braut áðr dagr komi; min 
er eigi at betr hefnt, þótt hann deyi, enn mér 
samir at skjóta skjóli yfir þann, er ek hefir 
áðr á hendr tekizt, meðan ek má mæla, hversu 
sem síðarr ferr“. Hann braut spjótit af skafti, 
ok gekk inn með fulltingi sveinsins, ok settist 
i öndvegi sitt, ok bað hann eigi ljós gera áðr 
synir hans kæmi heim. Sveinninn kom til ár- 
innar ok sá þar laxa marga, er Hrolleifr hafði 
veitt. Sveinninn mælti: „Þat er sannmælt, at 
þú ert mesti mannhundr; þú hefir þat gert, at 
vér munum aldni bætr bíða, veitt Ingimundi 
bónda bana, ok bað hann mik svá segja þér, 
at þú skyldir eigi morgins heima bíða, ok kvaðst 
þat ætla, at synir hans mundi til þín eiga eft- 
ir föðurhefndum at leita, ok gerða ek þetta 
meirr at bæn hans, enn hitt, at þú værir mér 
svá sparr undir öxi þeira bræðra“.  Hrolleifr 
svarar: „Ek trúi því er þú segir, enn eigs 

skyldir þú héðan heill fara, ef þú hefðir eigtr 
þessi tíðindi sagt! “ 

23. Nú er þat at segja frá Ingimundar son- 
um, at þeir fóru heim um kveldit, ok ræddu 
með sér, at Hrolleifr væri endemismaðr. Þor- 
steinn mælti: „Enn vitum vér eigi gerla, hversu 
illt vér munum af honum hlotit hafa, ok segir 
mér eigi létt hugr um ferð föður várs“. Þeir 
kvómu heim, ok gekk Þorsteinn í eldaskálann, ok 
stakk niðr hendinni er hann hrataði, ok mælti: 
„ví er vátt, húsfreyja?“ Hon svarar: „Þat. 
ætla ek, at runnit muni hafa ór klæðum Ingi- 
mundar bónda“. Þorsteinn svarar: „Þetta er 
hált sem blóð, ok kveykit ljós skjótt“, ok svá 
var gert. Sat þá Ingimundr í öndvegi sínu ok 
var dauðr; stóð þar spjótit í gegnum hann.. 
Jökull mælti: „Alhllt er slíkt at vita um svá 
göfgan mann, at slíkt illmenni skal hafa honum 
at bana orðit, ok förum þegar ok drepum hann“. 
Þorsteinn mælti: „Eigi kantu góðgirnd föður 
várs, ef hann hefir honum eigi undan skott, 
eðr hvar er sveinn sá, er honum fylgdi?“ Nú 
sást hann eigi. Þorsteinn mælti: „Eigi get ek 
nú Hrolleifs heima at vænta, ok munum vér 
með ráðum verða hans at leita, enn eigi með á- 
hlaupum, enn við þat megum vér huggast, at 
mikill manna munr er vorðinn með þeim Hrol- 
leifi, ok njóta mun faðir minn þess frá þeim, er 
sólina hefir skapt ok allan heiminn, hverr sem 

sá er. Enn þat má vita, at þat mun nökkurr 
gert hafa“. Jökull var svá óðr, at varla fengu 
þeir stilt hann. Í því bili kom inn sveinninn 
ok sagði sitt erindi. Jökull kvað þat óþarft. 
Þorsteinn mælti: „Eigi er hann um at kunna, 
þvi (at) hann gerði sem faðir várr vildi“. Ingi- 
nundr var lagiðr í bátinn frá skipinu Stíganda 
„ok búit um virðulega, sem þá var siðr um tígna 
menn. Þetta spurðist nú víða, ok þótti, sem var, 
mikil tíðindi ok ill. — Þorsteinn mælti við bræðr 
sína: „Þat sýnist mér ráð, at vér setimst eigi 
í sæti föður várs, hvárki heima né í mannboð- 
um, meðan hans er óhefnt“, — ok svá gerðu 
þeir, ok sóttu lítt til leika eðr mannfundi. Enn er 
Eyvindr sörkvir frá þetta, þá mælti hann við fóstr- 
son sinn: „Far þú ok seg Gauti vin minum, hvat 
ek tek til, ok slíkt þætti mér honum til hggja“. 
Siðan brá hann saxi undan skikkju sinni, ok lét 
fallast á ofan, ok dó svá. Ok er Gautr spyrr 
þetta, mælti hann: „Er-at vinum líft Ingimund- 
ar, ok skal neyta góðs bragðs Eyvindar vinar 
míns“, — ok brá saxi fyrir brjóst sér, ok drap 
sik. Hermundr hét son hans Eyvindar ok Hró- 
anundr hinn halti, er síðarr verðr getit. 

24. Látum þar nú fyrst líða um, enn segjum 
nökkut frá Hrolleifi; hann hittir móður sina, 
ok segir henni tíðindin; hon kvað engan kom- 
ast yfir skapadægr sitt; kvað Ingimund hafa 
lengi aldrs notit; — „er þat mitt ráð“, segir hon, 

„at þú farir á brott fyrst, því at blóðnætr eru 
bráðastar; vitja þá hingat, er mér þætti vænst, 
at nökkut yrði af framkvæmd um mína ráða- 
gerð, enn eigi sé ek þar á milli, hvárt drjúgara 
verðr, vitsmunir Þorsteins ok gifta, eðr brögð 
mín“. Síðan fór Hrolleifr norðr til Skagafjarð- 
ær ok kom í Sæmundarhlíð, ok var Sæmundr þá 
andaðr; enn Geirmundr réð þá fyrir eignum; 
bróðir hans hét Arnaldr. Geirmundr spyrr tíð- 
anda. Hrolleifr kvaðst segja líflát Ingimundar 
bónda frá Hofi. Geirmundr svarar: „Þar fór 
nýtr maðr, eðr hvat varð honum at bana?“ 
Hrolleifr sagði: „Hann var hafðr at skotspæni“, 
— ok sagði síðan allan atburðinn. Geirmundr 
svarar: „Þat sé ek, at þú ert hinn versti ó- 
bappamaðr, ok far á brottu, hin vánda mann- 
fýla, ok kom hér aldri“. Hann kvaðsk hvergi 
fara mundu, — „ok skal ek hér drepinn þér til 
svívirðingar, ok man ek þat enn, at faðir minn 
fell í lhði föður þíns ok Ingimundar, ok hefir 
þat af þér hlotizt ok þínum mönnum“. Geir. 
mundr kvað þat dugandi menn henda at falla í 
bardögum, — „ok fram mun ek þik selja, þeg- 
ar er Íngimundarsynir koma“. Honum kvaðst 
þess at ván eðr annars verra. Hann var þar 
á laun í gervibúri. Iogimundarsynir vóru heima 
um vetrinn, ok sátu á hinn óæðra bekk ok 
fóru til engra leika eðr þings, ok vóru mjök 
ókátir. Ok er skamt var til sumars, þá heimti 

Þorsteinn bræðr sína á mál ok mælti: „Öllum 
oss ætla ek þat einn veg gefit, at mál mund> 
þykkja at leita um föðurhefnd, enn eigi er þat 
allauðsóttlegt; sýnist mér þat ráð, at sá er ráð- 
leitni hefir til eftir at leita, at sá skal kjósa 
einn kostgrip af eigu várri“. Þeir kvóðust þat 
vilja, — „ok ertu bezt til fallinn af oss sakir 
vitsmuna“. 

25. Einn morgin var Þorsteinn snemma á 
fótum ok mælti til bræðra sinna: „Nú skulum 
vér búast norðr til heraða, hvat sem fyrir starf 
kemr“. Þeir vóru saman fimm bræðr, ok eigi 
fleiri menn. Þeir kvómu at kveldi eins dags 
til Geirmundar, ok tók hann allvel við þeim, 
ok vóru þar um nóttina í góðum beinleika, enn 
um morgininn mælti Þorsteinn við bræðr sína: 
„Nú skulu þér, bræðr, vera at tafli í dag, enn 
ek skal tala við Geirmund“. Þeir gerðu svá. 
Þorsteinn mælti til Geirmundar: „Því eru 
vér bræðr hingat komnir, at vér leitum eftir 
Hrolleifi, er vér hyggjum hér vera með þér, 
ertu ok mjök skyldr til at veita oss, þar sem 
þér senduð feðr várum þann mannfóla, er svá. 
mikit illt hefir at hlotizt, þótt þat sé eigi at 
yðrum vilja; á hann ok enga góða frændr, nema 
þik einn“. Geirmundr svarar: „Allt er slíkt 
satt, ok er vitrlega eftir leitat, enn eigi er 
Hrolleifr hér nú“. Þorsteinn mælti: „Hitt 
ætla ek sannara, at hann siti í útibúri þínu; 

tak nú hér hundrað silfrs ok lát hann á brott, 
ok skal ek svá til stilla, at hann sé eigi hér 
tekinn á þínum varnaði, svá at þér sé þat lag- 
tt til ámælis, enn vér munum þó eftir honum 
feita, þó at föður várs sé eigi at hefndra; seg 
honum, at þú þykkist eigi traust til hafa at 
halda hann fyrir oss ok sitja fyrir fjándskap 
várum, enn ella hafa vináttu (vára)“. Geir. 
mundr svarar: „Nú skal ok við ganga, at hann 
er hér, ok virði nú hverr sem vill; mun ek 
svá gera, sem þú leggr ráð til, ok segja hon- 
um at fara á burt, ok leitið þér þá eftir hon- 
um, er hann (er) eigi hjá mér“. „Svá skal vera“ 
segir Þorsteinn.  Geirmundr hitti nú Hrolleif 
ok mælti: „Nú eru hér komnir Ingimundar- 
synir, ok leita eftir þér; mun nú eigi verða vist 
þin lengr hér með mér, þvi at ek vil eigi leggja 
mik í hættu fyrir þik eðr fé mitt, við mála- 
efni þín ill, enn þeir bræðr eru bæði ráðugir ok 
atgöngumiklir“. Hrolleifr svarar: „Þess var 
ván, at þér mundi klækilega verða, ok hafðu 
alla óþökk fyrir þína liðveizlu, ok verð á brottu 
skjótt“.  Geirmundr mælti: „Þat mun ek 
gera“. Síðan hitti hann Þorstein (ok segir:) 
„Þat þykki mér bezt til min gert, at þér hrap- 
ið at engu, ok sitið hér í dag“. Hann kvað 
svá vera skyldu. Bjuggust síðan annan dag, 
ok fór(u) vestr yfir skörðin, enn þeyr hafði á 
verit, ok sá manns sporin í snjónum. Þá mælti 

Þorsteinn. „Nú skulu vér niðr setjast ok mun 
ek segja yðr viðtal okkar Geirmundar. Ek 
varð varr, at Hrolleifr var þar“. Jökull mæltiz 
„Þú ert kynlegr maðr, vildir sitja kyrr, enn 
föðurbani þinn sat hjá þér; ef ek hefða vitat 
þat, þá mundi eigi kyrt með öllu verit hafa“. 
Þorsteinn kvað þat eigi örvænt, — „enn þat 
samir betr, at gera Geirmund eigi beran at þessu ;. 
nú skulum vér fara fullum dagleiðum, ok vita 
ef vér kæmim eigi síðarr vestr enn hann, því 
at heim munu liggja spor hans, ok nú mum 
Ljót, móðir hans, blóta í mót sumri, sem hor 
er vön at þeira sið, enn þá mun eigi fram 
koma hefndin, ef áðr er framit blótit“. Jökul 
mælti: „>Skyndum þá“. Hann var þá fremstr 
á stigum af öllum þeim. Þá leit hann aftr ok 
mælti: #„llt er þeim mönnum, er ölmusur eru 
at vexti ok fráleik, sem er Þorsteinn, bróðir 
minn, ok mun nú draga ór höndum hefndina, 
er vér komumst hvergi!“. Þorsteinn svarar: 
„Eigi er enn sýnt, at minna megi tillög mín ok 
ráðagerðir enn áhlaup þín óvit(r)leg“. Sið um 
aftaninn kómu þeir ofan at bænum at Hofi, ok 
sátu menn undir borðum. 

26. Þorsteinn hitti úti smalamann sinn ok 
mælti: „Far þú í Ás ok drep á dyrr, okhygg 
at, hversu skjótt er til hurðar gengit, ok kveð 
meðan vísu; gef þér þat til erindis at spyrja. 
at sauðum, ok spurðr muntu vera, hvárt vér 

sém heim komnir, enn þú skalt segja, at vér 
„sém eigi heim komnir“. Sauðamaðr fór ok kom 
í Ás ok drap á dyrr, ok var eigi fyrr til geng- 
it, en bann hafði kveðit tólf vísur. Þá kom 
húskarl út ok spurði tíðinda, eðr hvárt þeir 
bræðr vær heim komnir; hann kvað þá eigi 
heim komna, ok spurði at sauðum sinum. Hann: 
kvað þá eigi þar komna. Sauðamaðr fór aftr“ 
ok sagði Þorsteini, hve margar vísur hann hafðr 
kveðit. Þorsteinn kvað hann úti hafa staðit 
þá stund, at margt mátti athafast inni á með- 
an; eðr komtu nökkut inn?“ Hann kvaðst 
ganga inn ok skygnast um. Þorsteinn spurði:- 
„Var bjartr eldr á arni eðr eigi?“ Hann svar- 
ar: „Svá nökkut, sem fyrir litlu hefði vent: 
kveyktr“. Þorsteinn mælti: #„Sáttu nökkura. 
nýlundu í húsinu?“ Hann kvaðst sét hafa hrúgu: 
eina mikla, ok koma undan fram rautt klæði. 
Þorsteinn mælti: „Þar muntu sét hafa Hrolleif 
ok blótklæði hans; nú mun þangat eftir at leita;. 
búumst nú skjótt, ok hættum á hvat gerir“.. 
Þeir fóru ok kvómu í Ás, ok var ekki manna 
úti. Þeir sá hlaðit skíðum á húsvegginn tveim 
megin mænis. Þeir sá hús standa litit fyrir“ 
durum, ok hlið í milli ok heimaduranna. Þor- 
steinn mælti: „Þetta mun vera blóthús, ok 
mun Hrolleifi hingat ætlat, þá hon hefir full- 
gert sitt efni ok allan sinn fjándskap, enn mér“ 
er minna um þat; nú gangið þér í krókinn hjá. 

húsinu, enn ek mun sitja yfir durum uppi ok 
hafa kefli í hendi; enn ef Hrolleifr gengr út, 
þá mun ek kasta keflinu til yðar, ok hlaupið 
Þér þá til min“. Jökull mælti: „Auðsét er þat, 
bróðir, at þú vilt virðing af þessu hafa, sem 
öllu öðru, enn ek vil eigi þat, ok mun ek sitja 
við keflit“. Þorsteinn mælti: „Þú munt ráða 
vilja, þó at eigi sé svá betr, því at mér þykki þú 
ráðinn til nökkurra slysa“. Jökull settist í 
skíðahlaðann, ok vánu bráðara kom út maðr ok 
kagaði hjá durum, ok sá eigi mennina, er komn- 
ir vóru. Þá kom út maðr annarr ok hinn þriði, 
ok var þat Hrolleifr. Jökull kendi hann gerla, 
ok vazt við hart ok fell skíðahlaðinn, ok þó 
gat hann kastat keflinu til bræðra sinna, ok 
hljóp ofan af húsinu ok gat þrifit Hrolleif, svá 
at honum gafst eigi undanrásin. Engi var 
þeira aflamunr, ok ultu báðir ofan fyrir brekk- 
una, ok lágu ýmsir undir; ok er þeir bræðr 
kvómu at, mælti Högni: „Hvat fjánda ferr 
hér at oss, er ek veit eigi hvat er?“ Þorsteinn 
svarar: „Þar ferr Ljót kerling ok hefir 
breytilega um búit“; hon hafði rekit fötin fram 
yfir höfuð sér, ok fór öfug, ok rétti höfuð- 
t aftr milh fótanna; ófagrlegt var hennar 
augnabragð, hversu hon gat þeim trollslega 
skotit. Þorsteinn mælti til Jökuls: „Dreptu nú 
Hrolleif, þess hefir þú lengi fúss verit“. Jök- 
ull svarar: „Þess em ek nú albúinn“. Hjó hann 

þá af honum höfuðit, ok bað hann aldri þrífast. 
„já! já!“ sagði Ljót, — „nú lagði allnær, at 
ek munda vel geta hefnt Hrolleifs sonar míns, 
ok eru þeir Ingimundarsynir giftumenn miklir“. 
Þorsteinn svarar: „Hvat er nú helzt til marks 
um þat?“. Hon kveðst hafa ætlat at snúa þar 
um landslagi öllu, — „enn þér ærðist allir ok 
yrðit at gjalti eftir á vegum úti með villudýr- 
um, ok svá mundi ok gengit hafa, ef þér hefð- 
ið mik eigi fyrr sét enn ek yðr“. Þorsteinn 
kvað þess ván, at hamingja skifti með þeim. 
Síðan dó Ljót kerling í móð sínum cktrolldómi, 
ok eru þau ór þessi sögu. 

21. Eftir dráp þeira Hrolleifs ok Ljótar 
fóru þeir bræðr heim, ok urðu menn þeim fegn- 
ir. Nökkuru síðarr mælti Þorsteinn við bræðr 
sina: „Nú þykkjumst ek kominn til at kjósa 
kostgrip einhvern af eigu várri“. Þeir játuðu 
því. „Þá kýs ek bæinn at Hofi ok landit með 
búinu“. Þeir kváðu þat varla einn grip vera 
ok þótti freklega áhorfast. Þorsteinn kvað allt 
saman eiga at fara, land ok bú; — „enn þótt yðr 
þykki þetta nökkut freklega horfa, þá er á hitt 
at líta, at vár virðing mun þá mest, at vér 
sé sem sáttastir, ok hitt annat, at ek sjái sem 
helzt fyrir; eru hér ok fleiri kostgripir ok ann 
ek (yðr) þeira allvel“. Var þá lagit til skift- 
is; hlaut Högni skipit Stíganda, því (at) hann 
var farmaðr. Þórir hafrsþjó hlaut goðorðit, 

enn Jökull Ættartanga; hann hafði sverðit á 
leikmótum ok hestaþingum, enn Þorsteinn bar 
hann á leiðum ok lögmótum, því at Jökult 
vildi at svá væri. Þórir mælti ok slíkum orð- 
um, þótt hann ætti goðorðit, at hann unni Þor- 
steini bezt allra virðinga af málaferlum. Þor- 
steinn mælti: „Þat er mér auðsætt, at þér 
bræðr mínir vilið mér í öllu sæmdar leita, enn 
þótt ek hafa kosit mér bústað, þá ann ek yðr 
þó fjár fyrir; nú þykki mér ráð, at vér færinr 
sess várn í öndvegi föður várs“, ok svá gerðu 
þeir. Þorsteinn gerðist höfðingi yfir Vatnsdæl- 
um ok Vestrhópi, ok öllum þeim sveitum, sem 
Ingimundr faðir hans hafði haft. Þorsteinn 
átti þá konu, er Þuríðr gyðja hét ok var Söl- 
mundardóttir, Guðmundarsonar; hann var faðir 
Víga-Barða. Þótti þá virðingarvænlegt at tengj- 
ast við Vatnsdæla. Jökull bjó í Tungu, enn 
Smiðr á Smiðsstöðum, Þórir hafrsþjó at Nauta- 
búi; þat heitir nú at Undunfelli. 

28. Nú skal segja frá þeim manni, er fyrr 
var nefndr, er hét Þórólfr sleggja; hann gerðist. 
hinn mesti óspektarmaðr, bæði var hann þjófr, 
ok þó um annat stórilla fallinn; þótti mönnum 
með stórmeinum hans bygð ok einkis ills ör- 
vænt fyrir honum; ok þótt hann hefði eigi fjöl- 
menni hjá sér, þá átti hann þá hluti, er hann 
vænti trausts at; þat vóru tuttugu kettir; þeir 
vóru ákaflega stórir, ok allir svartir ok mjök 

tryldir. Fóru menn nú til Þorsteins, ok sögðu 
honum sín vandræði, ok létu tl hans koma um 
alla heraðsstjórn, ok sögðu Þórólf frá mörgum 
stolit hafa, ok gert þó margt ómannlegt annat. 
Þorsteinn kvað þá satt segja, — „enn eigi er 
allhægt við heljarmanninn at eiga, ok við köttu 
hans, ok þar til spari ek alla mina menn.“ Þeir 
sögðu hann varla mega halda sæmd sinni, ef 
eigi væri at gert. Eftir þetta safnaði Þorsteinn 
mönnum ok vildi undir sér eiga fyrir mann- 
fjölda sakir. Með honum vóru bræðr hans all- 
ir ok austmaðr hans. Þeir fóru á Sleggjustaði. 
Þórólfr gaf sér eigi at; aldri mátti hann góða 
menn með sér hafa. Hann gekk inn, er hann 
sá mannareiðina, ok mælti: „Nú er við gest- 
um at taka, ok ætla ek þar til köttu mína, ok 
mun ek setja þá alla í dyrr út, ok mun seint 
ráðast inngangan, ef þeir verja dyrnar“. Síðan 
magnaði hann þá mjök, ok vóru þeir þá stór- 
um ilhilegir með emjun ok augnaskotum. Jök- 
ull mælti við Þorstein: „Nú tóktu gott ráð, 
at þú lézt eigi sitja mannfjánda þenna lengr 
kyrran“. Þeir vóru átján menn.  Þórólfr 
mælti: „Nú skal eld gera, ok hirði ek eigi, 
þótt reykr fylgi, því at kváma Vatnsdæla mun 
eigi vera friðsamleg“. Hann lét ketil yfir eld 
ok bar undir ull ok hverskonar harka, ok var 
fult húsit af reyk. Þorsteinn kom at durum ok 
mælti: „Útgöngu beiðum vér þik, Fr 

Hann kvaðst ætla, at þat eitt mundi erindi 
þeira, at eigi væri vingjarnlegt. Þá tóku kett- 
irnir þegar at amra ok illa láta. Þorsteinn 
mælti: „Þetta er ill sveit“. Jökull svarar: 
„Göngum inn at þeim, ok hirðum eigi um köttu 
þessa“. Þorsteinn kvað þat eigi skyldu, — „því 
at meiri ván er, at vér haldim eigi hði váru heilu 
með öllu saman, köttunum ok vápnum Þórólfs, 
því at hann er garpr mikill, ok þætti mér betra, 
at hann gæfi sik upp sjálfr ok gengi út, því at 
meira efni hefir hann til eldingar, enn honum 
megi vel eira Inni at vera“. Þórólfr reiddi 
ketilinn af eldinum, enn feldi á ullarhlaðann, 
ok lagði út remmuna, svá at þeir Þorsteinn 
máttu eigi vera allnær durunum. Hann mælti 
þá: „Varizt þér köttuna, at þeir hremsi yðr 
eigi, ok fleygjum eldinum upp at húsunum“. 
Jökull þreif einn eldibrand mikinn, ok fleygði upp 
at durunum, enu kettirnir hörfuðu undan, ok 
fell hurðin við þat aftr. Veðrit stóð á húsin, 
enn báht tók at vaxa. Þorsteinn mælti: 
„Stöndum út við garðinn, þar er reykrinn er 
mestr, ok sjám þá hvat hann taki til, því at 
meira efni hefir hann til um eldsgerð, enn þat 
megi honum lengi duga“. Varð Þorsteinn þess 
ok nærgætr; hljóp Þórólfr þá út með kistur 
tvær fullar af silfri, ok fór með reyknum, ok 
þá er hann kom út, var þar fyrir austmaðrinn 
ok mælti: „Hér ferr nú fjándinn, ok er nú ills- 

legr“. Austmaðrinn hljóp eftir honum ofan tl 
Vatnsdalsár.  Þórólfr kom þar at, er vóru 
augu djúp eðr fen. Þórólfr snerist þá í mót 
honum, ok greip til hans ok brá honum undir 
hönd sér ok mælti: „Til rásar kostar þú nú, 
ok förum at því báðir saman“, — ok hljóp í 
fenit, ok sukku, svá at hvárrgi kom upp. Þor- 
steinn mælti: „Stórilla hefir nú tekizt, er aust- 
maðr minn hefir týnzt, enn þat mun bóta, at end- 
ast mun fé Þórólfs at bæta hann“, ok svá var 
gert. Þar heita síðan Sleggjustaðir, er Þórólfr 
hafði búit, ok sást jafnan kettir, ok illt þótti þar 
oftlega síðan. Sjá bær er ofan frá Helgavatni. 

29. Már Jörundarson færði bú sitt af Grund 
á Másstaði; góð var frændsemi með þeim Ingi- 
mundarsonum. Þat var til tíðinda eitt haust, 
at Mávíi) hurfu sauðir nökkurir, ok var víða 
leitat ok fundust eigi. Þorgrímr hét maðr, ok 
var kallaðr skinnhúfa; hann bjó á Hjallalandi; 
hann var fjölkunnigr mjök ok þó at öðru illa. 
Var nú orðræða mikil um sauðahvörfin ok þótti 
dalrinn víðast vel skipaðr. Eitt kveld, er sauða- 
maðr kom heim, spurði Már tíðinda; hann sagði, 
at sauðir hans vóru fundnir, ok hafði engi 1llr 
at vorðit, — „enn þó fylgir annat meira. Land 
hefir ek fundit í skógum ok er ágæta jörð góð 
ok hafa sauðirnir þar verit, ok eru allvel hold- 
ir“. Már spurði: „Hvárt er þat í minu landi 
eðr annarra“; hann kvaðst ætla, at honum mundi 

berast, — „enn þó liggja við lönd Ingimundarsona 
ok má ór þínu landi at eins í ganga“. Már sá 
landskostinn, ok þótti góðr ok eignaði sér. Þor- 
grímr kvaðst ætla, at þeir mundi haldit fá land- 
inu fyrir Ingimundarsonum. Þorsteinn spyrr 
þetta ok mælti: „Mjök þykki mér Már frændi 
minn bera sinn sann á þetta ok unna oss varla 
laga“. Litlu eftir þat hitti Jökull Þorstein bróð- 
ur sinn, ok varð þeim talat margt, ok sagði Jök- 
ull þat mikil fyrn, ef menn skyldi ræna þá 
þar í dalnum, — „ok dregst sú mannfýla mjök 
óþarfi til, hann Þorgrímr skinnhúfa, at reita oss, 
ok væri hæfilegt, at hann tæki gjöld fyrir“. 
Þorsteinn kvað hann eigi sparnaðarmann, — 
„enn eigi veit ek, hvárt hann er svá þegar upp 
næmdr“. Þorsteinn .bað, at þeir færi á fund 
Þorgríms. Jökull kvaðst þess albúinn; ok er 
Þorgrímr varð þess varr, fór hann ok hitti Má; 
þeir kvöddust vel.  Þorgrímr lézt kominn af 
hlaupi, — „ok munu Ingimundarsynir hér koma“. 
Már spurði, hvat hann vissi til þess. Þorgrímr 
svarar: „Þeir eru nú á ferð komnir til bæjar 
míns, ok vilja drepa mik, ok mun þat jafnan 
sýnast, at ek veit fleira enn aðrir menn“. Ok 
er þeir kvómu á bæinn, mælti Þorsteinn: „Hér 
eigum vér við hrekkvísan um, er Þorgrímr 
er, því at hann mun eigi heima vera“. Jök- 
ull mælti: „Gerum hér þó nökkut illt“. Þor- 
steinn kvaðst. þat eigi vilja; — „nenni ek eigi 

at þat sé mælt, at vér takim upp fé hans enn 
fáim eigi veitt hann sjálfan“, ok fóru heim við 
svá búit. Eitt sinn mælti Þorsteinn enn til 
bræðra sinna: „Forvitni væn mér á at freista, 
at vér gætim fundit Þorgrím“. „Nú em ek ok 
albúinn“, sagði Jökull. Enn fór Þorgrímr at 
hitta Má, ok mælti: „Enn eru þeir eigi af- 
huga við mik Ingimundarsynir; vilda ek, at þú 
færir nú heim með mér, ok skulu þeir þat sanna, 
at ek þori at bíða þeira heima“. Már fór þang. 
at. Þá riðu ok at garði Ingimundarsynir, ok 
fundust þeir í túni. Þorsteinn mælti: „Eig 
ferr þann veg frændsemi vár, Már, sem skyldi; 
vilda ek, at hvárir vægði til við aðra, enn þú 
settir eigi niðr vandræðamenn þá, er bægj- 
ast vilia við oss“. Már kvað þá sýna af sér 
óvingjarnlegar heimsóknir, ok lézt eigi mundu 
láta sinn hlut fyrir þeim. Jökull kvað ok ein- 
sætt, at þeir reyndi þá með sér. Þorsteinn 
kvaðst tregr til vandræða við frændr sína, — 
„enn þó er eigi örvænt, at þar komi, ef vér 
náim eigi réttindum“. Þeir fóru á brott, því 
(at) þeir máttu eigi ná Þorgrími fyrir fjölkyngi 
hans enn mótgangi Más, ok var annattveggja, 
at Þorgrímr hvarf af bæ sinum eðr Már sat 
þar við fjölmenni, ok stóð þetta mál svá nökk- 
ura hríð. — Í þenna tíma kom út Högni Ingi- 
mundarson með skip sitt Stíganda ok var með 
Þorsteini um vetrinn, ok sagði frá ferðum sín- 

um merkilega meðan hann hafði úlan verit; 
svá ok þat, at hann hafði eigi skip reynt jafn= 
gott Stíganda. Mikill orðrómr gerðist á um 
heraðit um málaferli þeira frænda, Jökulb 
hitti oft Þorstein bróður sinn ok kvað hann 
enn undan vilja (láta) við Má. Þorsteinn svar- 
ar: „Svá hefir verit til þessa, enn þó munu 
vér nú sitja um Þorgrím, ok segir mér þó í 
meðallagi hugr um“. Þeir bjuggust heiman 
bræðr einn dag, ok vóru hálfr þriði tugr manna, 
vóru þeir bræðr fimm. Þá mælti Þorgrímr: 
„Nú eru ills efni í; þeir munu hér koma brátt 
Ingimundarsynir“; hann hljóp út ok tók klæði 
sín áðr. Hann hitti Má ok sagði, at þá vært 
Ingimundarsynir á ferð, — „ok munu oss ætla 
með grimmum hug at fá, ok er nú ráð at bú- 
ast við ok leiða þeim hlaup þeira“. Már safn- 
aði mönnum. Hrómuudr son Eyvindar sörkvis, 
kappi mikill, hann átti dóttur Más, hann var þar 
á búi; hann kvað einsætt, at þeir reyndi þá með 
sér. Þeir urðu alls ellifu manna, ok umfram 
tveir systursynir Más, ungir menn ok vænlegir. 
Þorgrímr mælti: „Þat er ráð at fara í mót 
Ingimundarsonum“, ok svá var gert. Þorsteinn 
sá þat ok mælti: „Nú mun oss gefa til at 
reyna oss, ok þykki mér nú ráð, at hverr gef- 
ist eftir efnum“. Jökull brá þá Ættartanga, 
ok kvaðst allgott til hyggja, at reyna hann í 
hálsum manna Más. Þeir fundust á Karnsnesi. 

Þorgrímr segir Mávi, at hann mundi felast — 
„ok má þó vera, at ek sé eigi óþarfari enn þótt 
ek standa hjá yðr, enn ek trúi mér eigi til fram- 
göngu“. Már svarar engu. Tókst síðan bar- 
dagi, ok er hann hafði gengit um hríð, mæltr 
Jökull: „Eigi hæli ek bitinu hans Ættartanga“. 
Þorsteinn svarar: „Slík dæmi eru með oss, ok 
verðr nú várum mönnum skeinisamt“. Jökull 
var fremstr af öllum ok hjó til beggja handa. 
Maðrinn var afrendr at afli, enn hinn mesta 
fullhugi; hann hjó svá, at lamdist fyrir, enn eigtr 
beit. Jökull mælti: „Ertu nú heillum horfinn. 
Ættartangi, eðr hvat?“  Eorsteinn svarar: „Ok 
svá sýnist mér sem þeir standi upp, er ek hef- 
ir höggit, eðr sjái þér nökkut Þorgrim?“ Þeir 
kvóðust eigi hann sjá. Þorsteinn bað Jökul 
þá víkja frá orrostunni, ok vita, hvárt þeir sær 
hann eigi, — „enn þú, Högni frændi, halt upp 
meðan bardaganum“. Hann kvaðst svá gera 
mundu. Síðan leituðu þeir hans. Jökull mælti: 
„Ek sé, hvar fjándinn kemr upp“. Þorsteinn 
mælti: „Þar liggr nú grenskollinn“, ok í því 
koglaði hann til þeira þaðan sem hann lá: þat. 
var við ána. Jökull hljóp eftir honum ok báð- 
ir þeir bræðr. Þorgrímr hljóp undan til árinn- 
ar. Jökull komst svá nær, at sverðit tók til 
hans, ok af þat er nam, enn þat vóru þjó- 
napparnir báðir allt við bakhlut. Þar heitir 
síðan Húfuhylr, er hann hljóp á kaf. Jökull 

mælti: „Beit nú Ælttartangi!“ Þorsteinn svar- 
ar: „Svá get ek at heðan af sé“. — Þess 
verðr nú at geta síðan, hvat tíðinda varð í bar- 
daganum.  Hrómundr gekk fast fram í mót 
Högna, ok áttust þeir hart höggvaskifti við; 
lauk svá þeira skifti, at Högni fell fyrir Hró- 
mundi, ok í því kom Jökull at, ok tók þá í 
annat sinn sing sinn inn mikla; sótti þá at 
Hrómundi með ákafa; skorti þá eigi, at sverð- 
at beit, bæði hans ok annarra. Hann hjó á fót 
Hrómundi, ok veitti honum svá mikil sár, at 
hann var alla æfi síðan örkumlaðr, ok hét Hró- 
mundr halti. Þar fellu systursynir Más. Ok 
nú er svá er komit bardaganum, þá sá menn 
af bæjum fund þeira ok fóru til at skilja þá; 
var þar fyrstr Þorgrímr at Karnsá, ok aðrir 
bændr; hann var frændi Ingimundarsona; vóru 
þeir þá skildir, ok var sárt margt, enn allir mædd- 
ir. Þorgrímr mælti: „Þú, Már, hefir sýnt þrá- 
lyndi mikla við þá bræðr í mótgangi, enn þeir 
eru eigi þínir líkar við at eiga: er þat nú mitt 
sáð, at þú vægir til við þá, ok selir Þorsteini 
sjálfdæmi“. Hann kvað þetta heilræði, ok sætt- 
ust at þessu. Þorsteinn kvaðst eigi mundu 
gerð upp lúka fyrr enn á nökkuru lögþingi. 
Fóru menn nú heim af þessum fundi. Ok er 
þat þing kom, er Þorsteinn vildi gerð upp lúka, 
fjölmentu þeir mjök Hofverjar. Þorsteinn mælti 
þá: „Þat er flestum mönnum kunnigt hér um 

sveitir, hversu fór um fund várn Más frænda 
várs, ok svá hitt, at þat mál er undir mik kom- 
it. Er þat nú gerð mín, at jafnt skal vig Högna 
bróður míns ok ákvámur þær, er fengu menn 
Más, smár ok stórar. Hrómundr skal sekr vera 
milli Hrútafjarðarár ok Jökulsár í Skagafirði 
fyrir víg Högna, enn hafa ekki fyrir örkuml 
sín. Már skal eiga Hjallaland, því at ór hans 
landi at eins má upp ganga, enn gjalda oss 
bræðrum hundrað silfrs. Þorgrímr skinnhúfa 
skal eigi hafa fyrir sína ákvámu, ok er hann þó 
verra verðr“. — Síðan fóru menn heim, ok vóru 
sáttir at þessu. Skinnhúfa fór brott ór heraði, 
ok kom niðr norðr á Melrakkasléttu ok var þar 
til dauðadags. — Þorsteinn átti tvá sonu; hét ann- 
arr Íngólfr, hann var manna vænstr, annarr hét 
Guðbrandr, hann var ok friðr maðr. Jórunni 
dóttur Ingimundar átti Ásgeirr æðikollr, faðir 
Kálfs ok Hrefnu, er átti Kjartan Óláfsson, ok Þor- 
bjargar, er kölluð var bæjarbót. 

30. Frá Þórólfi heljarskinn er þat at segja, 
at hann bjó fyrst í Forsæludal, ok var illa kendr 
af mönnum. Þorsteinn frá Hofi kom til hans, 
ok kvaðst eigi vilja bygð hans þar, — „nema 
þú takir annan hátt, enn þú hefir áðr, ella munu 
vér. eigi láta kyrt vera“. — Þórólfr kvað þat 
vænzt, at Þorsteinn réði því, hvárt hann byggi 
þar eðr eigi, — „enn sjálfr mun ek ráða hátt- 
um minum“. Síðan færði hann bú sitt, ok gerði 

sér virki suðr við Friðmundará. Þórólfr lagðist 
at fé manna, ok gerðist hinn mesti þjófr; hann 
átti ok blótgrafir, því at menn hugðu, at hann 
blótaði bæði mönnum ok fé. lllt varð honum 
til eftirgöngu manna þeira er góðir vóru, enn 
þó vóru þeir níu saman, þá er þeir vóru flestir, 
allir hans jafningjar eðr verri. Ok er þeir spurðu, 
at Þorsteinn ætlaði at gera til þeira, flýðu sum- 
ir ór virkinu, ok vildu eigi bíða. Heraðsmenn 
hittu Þorstein, ok báðu hann þenna mann af 


taka, er svá var illr í bygðarlagi, at menn. 


máttu eigi um tæla eðr við búa. Hann kvað 
þá satt mæla; sendi síðan eftir bræðrum sínum, 
Jökli ok Þóri. Á Þóri kom stundum berserks- 
gangr; þótti þat þá með stórum meinum um 
þvílíkan mann, því at honum varð þat at eng- 
„um frama. Jökull mælti til Þorsteins: „Vel 
gerir þú þat, at þú lætr hér í dalnum engi ill- 
menni fá nökkura uppreist“. Síðan fóru þeir 
nitján saman, ok er þeir sá virki Þórólfs, mælti 
Þorsteinn: „Eigi veit ek, hversu vér fám at 
sótt virkinu fyrir árgljúfrum þessum“. Jökulb 
svarar: „Þetta er engi torveldi, ok mun ek 
gefa hér ráð til. Þú, Þorsteinn, ok menn með 
þér skulið skjóta at þeim ok glettast við þá, enn 
ek mun fara upp með ánni við fá menn, ok 
vita, ef ek mætta komast á bak þeim í virkit, 
ok ætti þeir þá við hvárumtveggjum at sjá“. 
Þorsteinn kvað þat hættuferð mikla. Jökull fór 

þá upp neð ánni við fá menn. Þeir Þórólfr sá 
eigi þat, ok bað þá sína menn vel gefast, — 
„enn þó hafa þeir bræðr rammar fylgjur; leitu 
vér þá til leyna várra, ef at oss ekr“. Jökull 
komst yfir ána fyrir ofan virkit; hann hafði í 
hendi öxi mikla, er hann átti; síðan komst hann 
at virkinu, ok gat krækt öxinni upp á virkit, ok 
las sik síðan eftir skaftinu, ok komst svá í 
virkit; hann fór snyðjandi at leita Þórólfs, ok 
varð hann eigi fyrir augum. Jökull gat þá at 
líta, hvar Þórólfr kom upp ór blótgröf sinni, ok 
hljóp ór virkinu, enn Jökull eftir honum. Menn 
Jökuls leita at förunautum Þórólfs, ok eru þar 
ellingar miklar. Þá var Þórólfr kominn á mýri 
nökkura upp með ánni, enn Jökull sótti eftir. 
Enn er Þórólfr sá, at hann mundi eigi komast 
undan, þá settist hann viðr í mýrinni ok grét. 
Þar heitir síðan Grátsmýrr. Jökull kom þá at 
honum, ok kvað hann vera mikla mannfýlu ok 
illmenni, enn þó engan þróttinn í. Jökull hjó 
hann þá banahögg. Þorsteinn sótti at virkinu, 
því at þeir illvirkjarnir vóru þá aftr komnir. 
Jökull skopar at skeið, ok komst í virkit, ok 
er þeir sjá þat, er í virkinu vóru, óttuðust þeir, 
ok hljópu undan honum tveir í nestangann, ok 
drap hann þá báða. Hinn þriði hljóp fyrir 
hamra ofan. Eigi þótti röskvari ferð farin hafa 
verit, enn sú er Jökull fór þá. Þeir fóru heim 

bræðr eftir þetta, ok höfðu unnt mikla heraðs- 
bót í drápi Þórólfs heljarskinns. 

81. Þorsteinn frá Hofi var stórlátr af búi 
sínu við heraðsmenn; þar var öllum mönnum 
matr heimill ok hestaskifti ok allr annarr far- 
argreiði, ok skylt þótti þat öllum utanheraðs- 
mönnum, at hitta Þorstein fyrstan, ok segja 
honum tíðindi ór sveitum, ok þat er til nýlundu 
varð.  Eyjarengi heitir þat, er bezt er með 
Hofslandi; þar áttu verkmenn Þorsteins tjald á 
sumrum. Þau sá einn dag, at tíu menn áðu í 
enginu, ok var kona eitt; þeir vóru allir í lit- 
klæðum. Vesl hafði einn yfir sér ok slæður af 
góðu klæði; þau sá, hvat þessi maðr gerði; hann. 
brá sverði, ok sneið af neðan þat er saurugt. 
hafði vorðit í reiðinni, ok kastaði á brott; þat 
var spannarbreitt, ok mælti, svá at þau heyrðu, 
at hann kvaðst eigi vilja reiða eftir sér saur. 
Eigi hittu þau mennina, enn illa þótti þeim 
gert, at æja í engjum manna. Griðkona tók 
þat er hann hafði af skort, ok kvað þenna 
mann mega heita enn mesta ofláta. Þorsteinn 
spurði þau tíðinda um kveldit, enn þau kvóð- 
ust engin segja kunna, ok þó nýlundu htla. 
Síðan sögðu þau þat, sem þau höfðu sét ok 
heyrt til manna þessa, ok sýndu þat, sem hann 
hafði skorit af slæðunum. Þorsteinn kvað þetta 
bragð tveggja hvárt, at spilla gripum sínum, 
þótt stykki á, ok síðan at æja í engjum manna, 

— „nökkurs heimsks manns ok óráðvands, ella 
mikils manns ok ofláta. Þessir menn hafa ok 
eigi mik hitt, sem siðr er til langferðamanna. 
Nú mun ek geta til, at þar mun hafa verit Bergr 
hinn rakki, er út hefir komit í sumar, systur. 
son Finnboga hins ramma frá Borg ór Víðidal; 
hann er rammr at afli, ok hinn mesti ofrkapps- 
maðr“. Var þetta sem annat, þat er Þorsteinn 
leiddi getum um, at hann varð nærgætr. — Bergr 
kom til Borgar, ok tók Finnbogi við honum all- 
vel, ok spurði hann tíðinda, enn hann sagði slík. 
er hann vissi. Finnbogi spurði, hvárt hann hefði 
nökkut hitt Þorstein Ingimundarson. Bergr 
kvaðst eigi hann hitt hafa, ok riðit fyrir neðan 
garð. Finnbogi lét hitt þó venjulegra, at hitta. 
hann fyrst, ok segja honum tíðindi. Bergr kvaðst 
eigi vilja lægja sik svá, at finna hann, — „því 
at erindi mitt var eigi til hans“. 

ð2. Þorgrimr hét maðr, er bjó at Borg hinnr 
minni í Víðidal; hann festi sér konu þá, er Þor- 
björg hét ok var Skíðadóttir. Þorgrímr bauð: 
þeim Finnboga ok Bergi til boðsins; þeir hétu 
ferðinni. „Brúðhlaupit skyldi vera at vetrnóttum 
at Skíða. Hann hitti þá Ingimundarsonu 
ok bauð þeim til boðsins, — „því at mér þykk 
ir þetta eigi með fullum sóma nema þér komið“ 
Þeir hétu at fara. Veðrátta var eigi allgóð, ok. 
lt yfir Vatnsdalsá, ok fórst þeim Víðdælum 
heldr ógreitt; létu þeir Finnbogi eftir hestana. 

at bónda þess, er bjó við ána. Áin var opin 
um mitt, enn lágu at fram höfuðisar. Bergr 
mælti: „Ek mun bera yfir fólk“, — ok svá 
gerði hann, sótti knálega; frost var á mikit, ok 
Íraus um hann klæðin. Skíði gekk í mót boðs- 
mönnum ok fyrirboðsmenn hans, Þorsteinn ok 
þeir bræðr. Síðan vóru eldar gervir, ok þídd 
klæði manna. Þorsteinn bóndi gekk mjök at 
vinna mönnum beinleika ok taka við klæðum 
manna, því at hann var. hverjum manni litillát- 
ari. Finnbogi gekk. fyrstr, ok skyldi sitja í önd- 
vegi gegnt Þorsteini, þá Bergr, hann var í slæðe 
um ok skinnólpu; stóð þetta út af honum, er 
hann var allfrosinn, ok þurfti hann rúm mikit, 
„ok færðist at eldinum, ok vildi þíða sik. Hann 
gekk þar hjá, sem Þorsteinn var ok mælti: 
„Gef mér rúm, maðr“. Hann gekk svá snúð- 
jgt, at Þorsteinn hrataði fyrir, ok við því búit, 
at hann mundi falla á eldinn. Jökull sá þetta 
ok varð reiðr mjök; hann helt á Ættartanga, 
spratt upp ok hljóp at honum, laust milli herð- 
anna Bergi með hjöltunum, svá at hann fell við 
áfram, ok mælti: „Hvat vill skelmir þinn; viltu 
eigi hlífa goða várum Vatnsdæla?“ Bergr spratt 
upp, ok varð ákaflega reiðr, ok tók til vápna; 
stóðu þá menn í milli þeira, ok helt þó við, at 
þeir mundu á berjast, því at Bergi eirði it versta; 
urðu þeir þó skildir. Þorsteinn mælti: „llla 
hefir nú enn tekizt fyrir bráðræði Jökuls bróður 

míns; vil ek bjóða fébætr svá at Bergr sé vel 
sæmdr af“. Bergr kvað sik eigi fé skorta, ok 
kvaðst sjálfr hefna skyldu. Jökull kvað hann 
æ því vesalla verða skyldu, sem þeir ættist fleira 
við. Skíði bað, at þeir Finnbogi færi á brott, 
ok ættist menn eigi við. Þorsteinn kvað þat 
eigi hæfa at ráðahag þessum væri brugðit, — 
„ok skulum vér ríða bræðr með várum mönn- 
um á Másstaði“, — ok svá var. 

ðð. Bergr lýsti högginu til Húnavatnsþings, 
ok bjó þangat til mált. Síðan kvómu menn til 
þings ok leituðu um sættir. Bergr kvaðst eigi 
mundu fébætr taka, ok því at eins sættast, at 
Jökull gangi undir þrjú jarðarmen, sem þar var 
siðr eftir stórar afgerðir, — „ok sýna svá lítil 
læti við mik“. Jökull kvað fyrr mundu hann 
tröll taka enn hann lyti honum svá. Þorsteinn 
kvað þetta vera álita mál, — „ok mun ek ganga 
undir jarðarmenit“. Bergr kvað þá goldit. Hit 
fyrsta jarðarmen tók í öxl, annat í bróklinda, 
þriðja í mitt lær. Þá gekk Þorsteinn undir hit 
fyrsta. Bergr mælti þá: „Svínbeygða ek nú þann, 
sem ægætr var af Vatnsdælum!“ Þorsteinn svar. 
ar: „Þetta þurftir þú eigi at mæla, enn þat mun 
fyrst í mót koma þessum orðum, at ek mun eigi 
ganga undir fleir“. Finnbogi mælti: „Þetta er 
víst eigi vel mælt, enn þó kemr eigi mikit fyr. 
ir vansa Bergs, er hann fekk af Jökli, ef hér 
skal staðar nema, ok þykkir yðr alt lágt hjá 

yðr Vatnsdælum, ok vil ek skora á þik, Þor- 
steinn, til hólmgöngu á vikufresti við stakkgarð 
þann, er stendr í eyjunni fyrir neðan bæ minn 
at Borg“. Bergr mælti þá: „Slíkt it sama vik 
ek mæla við þik, Jökull, at ek býð þér hólm- 
göngu at ákveðnum tíma Finnboga, ok skulu 
þér þá lútir fara Hofverjar“. Jökull svarar: 
„Heyr hvat mannfýlan mælir, at þú dirfir þik 
at því at jafnast við oss, eðr bjóða mér hólm- 
göngu, því at mér þykkir mér eigi ofætlat, þótt 
ek berimst við ykkr Finnboga báða; skal ok þat 
vera, ok vil ek leysa undan Þorstein bróður 
minn, því at þat er skaði, at honum verði nökk- 
ut til meins, enn þat er þó eigi örvænt, ef þeir 
Finnbogi berjast, því at hann er hinn mesti 
ofrhugi, enn hér er hváriga at spara sem vér 
erum; fór Bergr þá lútari bikkjan, er ek sló 
hann, svá at hann fell við, enda kom þú nú til. 
hólmstefnunnar, ef þú hefir heldr manns hug 
enn merar; enn ef nökkurir koma eigi, þá skal 
þeim reisa nið með þeim formála, at hann skal 
vera hvers manns níðingr ok vera hvergi í sam- 
lagi góðra manna, hafa goðagremi ok griðnið- 
ings nafn!“ Skilja þeir síðan við svá búit, ok 
fór hverr heim til síns heimilis. Var þetta nú 
gert at tíðindasögn um sveitir. Þat bar saman: 
hólmstefnur þessar, ok Þorsteinn hafði vinaboð“ 
at Hofi, því at svá gerði hann hvert haust. 
Helga hét kona; hon kom út með Bergi ok var 

fnlla hans; hon var mikil kona ok sköruleg, 
framsýn ok forspá, ok margkunnig um flesta 
hluti; hon mælti til Bergs: „Óvitrlega hefir 
ykkr frændum vorðit, at þit ætlit at þreyta 
hamingju við sonu Ingimundar; þat ferr eigi svá, 
þvi.at Þorsteinn er reyndr bæði at viti ok gæfu, 
enn þat er sannmælt til Jökuls, at engi (er) ber- 
serkr slíkr í öllum Norðlendingafjórðungi sem 
hann, ok ertu eigi hans jafningi, þóttú sér mik- 
il fyrir þér, ok svá mikla sneypu, sem þú hefir 
áðr farit fyrir honum, þá ferr þú nú aðra hálfu 
meiri, ef þit eigizt nökkut við“. Bergr svarar: 
„Mikit hefir Jökull um mælt, svá at mér er þat 
eigi þolanda“. Helga svarar: „„Þóttú sér svá 
heimskr, at þú kunnir eigi fyrir þér at sjá, þá 
skal ek þat at gera, at sjá hólmganga skal enga 
verða“. „Muntu eigi ráða?“ sagði Bergr. Eigt 
vissi Finnbogi þessi ráð. 

ðd. Svá er sagt, at þann samá morgin at 
fara skyldi til hólmgöngu þessarrar, var komit 
á svá mikit kafafjúk með frosti, at engu vetta 
var út komanda. Þann sama morgin snemma 
var bant á dyrr at Hofi. Þorsteinn gekk til 
dura ok heilsaði Jökli bróður sínum. Hann 
mælti: „Ertu búinn, Þorsteinn til hólmstefn- 
unnar?“ Hann svarar: „Þykki þér einsætt at 
fara, því at þetta er illviðri?“ Jökull mælti: 
„Þat þykki mér víst“. Þorsteinn svarar: „Gakk 


inn fyrst, bróðir, ok bíðum ef veðr batnar“. 

Jökull kvaðst eigi inn vilja ok þíða á sér snjó 
— „ok þóttú vilir hvergi fara, þá skal ek þó 
fara“. Þorsteinn mælti: „Aldri skal sá munr 
hreysti okkarrar, at ek sitja eftir enn þú færir,ok 
bíð mín!“ Þorsteinn gekk inn ok bjóst ok mælti 
við boðsmenn sína, at þeir skyldu þar sitja, ok 
eigi þaðan fara fyrr enn algott væri; bað hús- 
freyju ok sonu sina vinna mönnum beinleika. 
Þeir fóru báðir bræðr saman. Þá mælti Þorsteinn : 
„Hver er nú ráðagerð þin?“ Jökull svarar: 
„Þetta veit ek þik eigi fyrr gert hafa at leita 
ráða undir mik; mun hér ok til lítils at sjá, ef 
þeira þarf við, enn þó verðr mér eigi til þessa 
ráðfátt; vit skulum fara til Undunfells ok skal 
Þórir fara með okkr, bróðir okkarr.“ Þeir gerðu 
svá; fóru þaðan, ok kómu at kveldi til Faxa- 
Brands; hann var vinr Jökuls, vóru þar um 
nóttina. Brandr átti hest föxóttan, er kallaðr 
var Freysfaxi; hann var virkr at hestinum ok 
þótti góðr; var hann ok öruggr til alls, bæði 
vígs ok annars; höfðu flestir þat fyrir satt, at 
Brandr hefði átrúnað á Faxa. Um morgininn 
eftir var hin sama hríð, nema meiri væri. Þeir 
vildu fara bræðr þótt eigi batnaði. Brandr hafði 
tjaldat sleða með húðum, ok beitt fyrir Faxa, 
ok kvað þá mundu hitta leið báða saman. Jök- 
ull mælti: „Þorsteinn ok Þórir skulu setjast 
í sleða, enn vit Faxa-Brandr skulum ganga fyr- 
ir“. Þeir koma snemma dags undir stakkgarð- 

inn, ok var ekki komit. Um morgininn mælti 
Finnbogi til Bergs: „Ætlar þú eigi Jökul kom- 
inn vera til hólmstefnunnar?“ „Eigi ætla ek,“ 
segir hann, „því at þat er eimkis manns at fara 
í þvílíku veðri“. „Annarr maðr er Jökull þá enn 
ek ætla“, segir Finnbogi, „ef hann er eigi kom- 
inn, ok hefði betr verit, at ganga eigi jafnlangt 
fram við hann, ok þola nú eigi hverja skömm 
á aðra ofan“. „Þat hafið þit ofsið sét“, segir 
Helga, „ok svá illt, sem nú er frá at taka, þá mun 
þó síðurr verra“. „Ætlar þú Jökul kominn?“ 
segir Bergr. „Eigi mun ek um ætla“, segir hon, 
„enn hitt ætla ek, sem gangast mun, at hann 
er eigi yðvarr maðr“. Fellr þetta þar niðr, enn 
þeir fara hvergi. Þeir bræðr biðu til nóns, ok 
er svá var komit, þá fóru þeir Jökull ok Faxa- 
Brandr til sauðahúss Finnboga, er þar var hjá garð- 
inum, ok tóku súlu eina, ok báru undir garðinn ; 
þar vóru ok hross, er þangat höfðu farit til skjóls 
í hríðinni. Jökull skar karlshöfuð á súluendan- 
um, ok reist á rúnar, með öllum þeim formála 
sem fyrr var sagðr. Síðan drap Jökull meri 
eina ok opnuðu hana hjá brjóstinu, ok færðu á 
súluna, ok létu horfa heim á Borg; fóru síðan 
heimleiðis ok vóru at Faxa-Brands um nóttina; 
vóru nú kátir mjök um kveldit. Jökull mælti: 
„Þannig er nú, Þorsteinn frændi, at þú ert maðr 
miklu vinsælli enn ek, ok átt vini fleiri, enn þó 
er nú svá komit, at vinir mínir duga nú eigi 

verr enn þínir; þykki. mér sem Fax(a)-Brandr 
hafi vel dugat“. „Vel hefir Brandr gefizt“, seg- 
ir Þorsteinn. Brandr mælti: „Gott er slíkum 
manni at duga við sem Jökull er, því at hann 
er fára líki“. Þeir Faxa-Brandr ok Jökull kvóðu 
þetta gerningaveðr verit hafa, ok kendu þat 
Helgu frá Borg. Þeir kvómu heim bræðr, ok 
urðu allir menn þeim fegnir; spurðist þetla nú 
um allar sveitir, hversu mikla sneypu Borgar- 
menn höfðu enn farit fyrir þeim bræðrum. 

39. Einhvern tíma skamt. frá þessu heimti 
Finnbogi ok þeir Bergr menn saman um Víði- 
dal ok urðu saman þrir tigir. Helga spurði, hvat 
þeir ætlaði. Finnbogi kvaðst eiga ferð til Vatns- 
dals. „já“, sagði Helga, „nú munu þit ætla ykkr 
at hefna á þeim bræðrum, enn ek ætla, at þit 
farið því fleiri ófarar, (sem) þér eigizt fleira við“. 
„Á þat skal nú hætta“, segir Finnbogi. Helga 
svarar: „Fari þér, eigi mun yðr óannara heim 
enn heiman“. Þetta spurðist nú brátt víða, ok 
kom til Hofs til Þorsteins; hann sendi orð bræðr- 
um sínum ok kvómu þeir til hans; segir hann 
þeim slíkt er hann hafði spurt; gera nú þat ráð, 
at þeir safna mönnum, ok þann dag er þeira 
Finnboga var útan ván, kómu saman at Hofi 
níu (tégir) manna. Þar var Már af Másstöðum, 
frændi þeira ok Eyjólfr ór Karnsnesi ok aðrir 
vinir þeira; var þá ok sén reið þeira Finnboga. 
Þorsteinn mælti: „Nú skulu vér stíga á hesta 


FERRARI ir Men 
vára, ok ríða í mót þeim, því at ek vil eigi 
spark þeira á bæ mínum“. Þeir gera svá. 
Jökull mælti: „Ríðum at vel, ok hlaupum á þá, 
svá at þeir verði eigi viðbúnir“. Þorsteinn svar- 
ar: „Eigi skúlu vér óðlega láta, ok skal ek 
hafa orð fyrir oss, ok vita, hvat þeir vilja, ok 
má vera, at lítils þurfi við, enn veit ek, frændi, 
at þú ert búinn til allra atgerða“. Jökull svar- 
ar: „Ván var þess, at þú mundir eigi vilja, at 
lengi stæði mínar ráðagerðir yfirl“ „Vel dugði 
þá, frændi“, sagði Þorsteinn, „er þin ráð vóru 
höfð, enn nú mun lítils við þurfa“. Finnbogi 
mælti til sana manna: „Menn ríða há Hofi 
eigi allfáir, ok er þat sannast at segja, at Þor- 
steim kemr fátt á óvart; eru nú tveir kostir 
fyrir höndum ok hvárrgi góðr, ríða undan ok 
heim við svá bút, ok er þat þó hin mesta 
sneypa, eðr at hætta á fundi við þá, ok er þó 
nökkut hættu(efni) við liðsmun þann, sem mér 
sýnist at sé“. „Mun nú eigi verða at hætta á 
eitthvat ?“ segir Bergr, „ok skulu vér víst finn- 
ast!“ Finnbogi mælti: „Stígum af baki, ok 
bindum hesta vára, ok höldum oss saman vel, 
hvat sem í gerist!“ Þetta sjá þeir Þorsteinn, ok 
stigu af baki, ok bundu sína hesta. Þá mælti 
Þorsteinn: „Nú skulu vér ganga til móts við 
þá, enn ek skal hafa orð fyrir oss“. Þá mælti 
Þorsteinn: „Hverr er foringi þessa manna, sem 
bér eru komnir?“ Finnbogi segir til sin. Þor 

steinn mælti: „Hver eru erindi hingat í dalinn?“ 
„Oft eru smá erindi um sveitir“, segir Finnbogi. 
Þorsteinn mælti: „Þat get ek, at nú sé vorðit 
þat erindi, sem ætlat var, þá er (þér) fóruð 
heiman, þótt annan veg hafi at borit enn hugsat 
var, at finna oss bræðr. Ef svá er, þá hefir 
nú vel til borit; skal nú gera þér tvá kosti, 
Finnbogi; eigi fyrir því tvá, at eigi væri hitt 
maklegra, at þú hefðir einn: Far heim til 
Borgar við svá búit, ok sit í búi þínu. Hinn 
er annarr kostr, at nú skulu vér þreyta hólm- 
göngur várar, ok þó með því móti, at nú munu 
hvárir(tveggju) njóta síns brautargengis, ok 
muntu þá vita, hvat þú vinnr á, þótt þú sér 
bæði stórr ok sterkr. Þat skal þessu fylgja, 
at þú skalt fara brott ór Víðidal at vári, ok 
vera eigi vistum milli Jókulsár í Skagafirði ok 
Hrútafjarðarár, ok ætla þér aldri síðan at deila 
kappi við oss. bræðr. Enn þú, Bergr, hefir 
mjök dregizt til óvissu við oss bræðr; þú gerð- 
ir mér ok lítit óspektarbragð, fyrst er þú komt 
í þerað, þá áðir þú hestum þínum í engjum 
minum, ok ætlaðir mik þat lítilmenni, at ek 
munda hirða hvar hestar þínir bitu gras; enn 
þar er Jökull bróðir minn laust þik högg, þat 
skaltu hafa bótalaust, því at þú afnittir, þá er 
þér vóru boðnar; þú skalt ok eigi vera í þessu 
takmarki, er Finnboga er bannat, ok hafi þit 
þá nöókkurar minjar várra viðskifta; takið nú: 

skjótt annan hvárn!“ Jökull stóð hjá Þorsteini 
með Ættartanga, ok var búinn at bregða. Finn: 
bogi ok þeir Bergr ganga til hesta sinna ok 
stíga á bak, ríða á brott, ok létta eigi fyrr enn 
þeir koma heim til Borgar. Helga stóð úti, 
ok spyrr tíðinda; þeir kvóðust engin segja kunna. 
„Vera má, at ykkr þykki svá, enn eigi mun þat. 
öðrum þykkja, þar sem þit eruð gervir heraðs- 
sekir sem illræðismenn, ok hefir nú yfir tekit 
um ykkrar ófarar“. — Þorsteinn ok þeir bræðr 
riðu heim til Hofs ok hverr til sins heimiliss 
þakkaði Þorsteinn þeim vel fylgdina; sat hann 
nú enn (í) virðingu um þetta mál sem öll önn- 
ur. Um várit seldi Finnbogi landit at Borg, ok. 
réðst norðr á Strandir í Trékyllisvík ok bjó þar. 
Bergr fór ok á brott, ok er þat eigi sagt í þesstr 
sögu, hvat hann lagði helzt fyrir sik, ok lýkr 
þar skiftum þeira Ingimundarsona. 

30. Frá því er sagt eitt sumar, at skip kom 
í Hrútafjörð; þar vóru á systr tvær, Þórey ok. 
Gróa; þær fóru báðir til vistar til Hofs, ok vóru. 
þar um vetrinn með Þorsteini, enn sóttu hann 
at um várit, at hann skyldi fá þeim staðfestu 
nökkura. Þórey keypti land at ráði Þorsteins, 
ok bjó þar, enn Gró fekk hann bústað nær 
sér. Þorsteinn hafði beðið ámæl af konu sinni 
Þuríði, at hann legði hug á Gró fyrir sakir fjöl- 
kyngi hennar. Gróa keypti malt ok bjó til 
veizlu, ok bauð Ingimundarsonum þangat. Eigi 

þóttu þær systr svá lítils háttar vera; hon bauð 
ok Mávi af Másstöðum ok mörgum heraðsmönn- 
um; ok ena þriðju nótt áðr Þorsteinn skyldi 
heiman ríða, dreymdi hann, at kona sú, er 
fylgt hafði þeim frændum, kom at honum, ok 
bað hann hvergi fara; hann kvaðst heitit hafa. 
Hon mælti: „Þat lízt mér óvitrlegra, ok þú 
munt ok illt af hljóta“, — ok svá fór þrjár 
nætr at hon kom, ok ávitaði hann, ok kvað 
honum eigt hlýða mundu, ok tók á augum hans. 
Þat var siðvenja þeira þegar Þorsteinn skyldi 
nökkut heiman fara, at allir kvómu þann dag 
til Hofs, er ríða, skyldu. Kómu þeir Jökull ok 
Þórir, Már, ok þeir menn aðrir, er fara skyldu. 
Þorsteinn bað þá heim fara; hann kvaðst vera 
sjúkr. Þeir gera svá. Þann aftan þá er sól 
var undir gengin, sá sauðamaðr Gró, at hon 
gekk út, ok gekk andsælis um hús sín ok mælti: 
„Erfitt mun verða at standa í mót giftu Ingi- 
mundarsona“. Hon horfði upp í fjallit, ok veifði 
gizka eðr dúki, þeim er hon hafði knýtt í gull 
mikit, er hon átti, ok mælt: „Fari nú hvat 
sem búit er“. Siðan gekk hon inn, ok lauk 
aftr hurðu. Þá hljóp aurskriða á bæinn, ok dó 
allir menn. Ok er þetta spurðist, þá ráku þeir 
bræðr á burt Þóreyju systur hennar ór sveit. 
Þar þótti reimt jafnan síðan, er bygð Gró hafði 
verit, ok vildu menn þar eigi búa frá því upp. 

87. Þorgrímr at Karnsá gat barn við frillu 

sinni, er Nereiðr hét, ok af orðum konu hans 
var barnit út borit. — Ástúðigt var með þeim 
bræðrum Ingimundarsonum, ok oft fundust þeir. 
Eitt sinn hitti Þorsteinn bræðr sína ; leiddi Þórir 
hann á götu. Þorsteinn spyrr þá Þóri, hverr 
honum þætti fyrir þeim bræðrum. Þórir kvað þat 
eigi getumál, — „at þú ert fyrir oss um allar 
ráðagerðir ok vitsmuni“. Þorsteinn svarar: „Jökull 
er brjóst fyrir oss um öll harðræði“. Þórir kvaðst 
minstháttar af þeim fyrir þat, — „at á mik kemr 
berserksgangr jafnan þá er ek vilda sizt, ok vilda 
æk, bróðir, at þú gerðir at“. (Þorsteinn mælti: ) 
„Því em ek hér kominn, at ek hefir spurt, at 
Þorgrímr frændi várr hefir látið bera út barn sitt 
af orðum konu sinnar, ok er þat illa gert; þykki 
mér ok með stórum meinum, at þú ert eigi 
í öðli þínu sem aðrir menn“. Þórir kvaðst hvat- 
vetna mundu bl vinna at þetta hyrfi af honum. 
Þorsteinn kvaðst ok vilja ráð til leggja, „eðr hvat 
muntu vilja hl vinna?“ Þórir svarar: „Þat sem 
þú vilt“. Þorsteinn mælti : „Einn er sá hlutr, er 
ek beiðumst, enn þat er goðorð til handa sonum 
mínum“. Þórir kvað þat vera skyldu. Þorsteinn 
mælti: „Nú vil ek heita á þann, er sólina hefir 
skapat, því at ek trúi hann máttkastan, at sjá 
ótími hverfi af þér; vil ek þat gera í staðinn fyrir 
hans sakir, at hjálpa við barninu, ok fæða upp 
til þess at sá, er skapat hefir manninn mætti 
honum til sín snúa síðan, því at ek get honum 

þess auðit verða.“ Síðan stigu þeir á hesta 
sina, ok fóru þangat til, er þeir vissu at barnit 
var fólgit, ok þræll Þóris hafði fundit við Karnsá, 
ok sá þeir, at breitt hafði verit yfir andlitit ok 
kraflaði fyrir nösunum, ok var þá komit at bana. 
Þeir tóku barnit, ok fluttu heim til Þórs, ok 
hann fæddi upp sveininn, ok var kallaðr Þor= 
kell krafla; enn berserksgangr kom aldri síðan á 
Þóri. Komst svá Þorsteinn at goðorðinu. — Óláfr 
bjó at Haukagili, enn Óttarr í Grimstungum ; 
hann átti Ásdísi dóttur Óláfs, ok á lögfundum 
áttu þeir eina búð. Synir Þorsteins vóxu upp 
ok vóru gervilegir menn. Guðbrandr var mikill 
maðr ok sterkr. Ingólfr var manna fríðastr ok 
þó mikill; hann hafði ok atgervi yfir flesta menn. 
Ok á einu haustþingi kómu þar margir menn 
saman, ok var leikr stofnaðr. Ingólfr var í 
leiknum, ok sýndi þá enn atgervi sína, ok eitt. 
sinn er hann sótti eftir knetti sínum, bar svá 
til, at hann fló til Valgerðar Óttarsdóttur; hon 
svifti at mötli sinum, ok töluðust þau við um 
hríð. Honum sýndist konan forkunnlega frið; 
ok hvern dag þann er eftir var þingsins kom 
hann til tals við hana. Eftir þat gerir hann 
þangatkvómur sínar jafnan. Óttari var þetta. 
í móti skapi, ok kom á ræðu við Ingólf ok. 
bað hann eigi þat gera, er báðum þeim var til 
ósæmdar, ok kvaðst heldr vilja gefa honum 
konuna með sæmd, enn hann fifldi hana með 

vanvirðu. Ingólfr kvaðst gera mundu um kvóm- 
ur sem honum sýndist, ok kvað honum enga 
ósæmd at því. Óttarr hitti nú Þorslein, ok 
bað hann eiga hlut í með Ingólfi, at hann gerði 
at. Hann kvað svá vera skyldu. Þorsteinn 
mælti til Ingólfs: „Hví verðr þér þat fyrir at 
gera Óttari sneypu eðr svívirða dóttur hans? 
hefir þú illt ráð upp tekit, ok mun okkr verða 
at sundrþykki, ef þú gerir eigi at“. Lét Ing- 
ólfr þá af kvómum, enn orti mansöngsvísur nökk- 
urar um Valgerði ok kvað síðan. Óttarr fór 
enn á fund Þorsteins, ok kvaðst illa una við 
kveðskapinn Ingólfs; — „þykki mér þú skyldr 
til at leggja nökkut ráð á“. Þorsteinn kvað 
eigi at sínu skapi gert, — „ok hefir ek umtal. 
at ok tjóar mér eigi“. Óttarr mælti: „Bæta 
máttu fé fyrir Ingólf, eðr leggja leyfi til, at vér 
sækim hann til laga“. — „Fýsa vil ek þik“, 
kvað Þorsteinn, „at þú gefir at engan gaum, ok 
máttu at lögum gera þat“. Óttarr fór stefnuför 
til Hofs ok stefndi Ingólfi til Húnavatnsþings, ok 
bjó mál tl sóknar; ok er Jökull spyrr þetta, 
gerði hann sik óðan um, ok kvað slíkt mikil 
endemi, er þeir frændr skyldi þar sekir gervir í 
átthaga sínum, ok kvað Þorstein mjök eldast, 
— „ok þótt vér sém eigi lögmenn, þá munu vér 
eyða málit með öxarhömrum“. Ok er várþing 
kom, bað Ingólfr Þorstein leggja ráð til um 
málit, ella kvaðst hann mundu færa öxi í höfuð 

Óttari. Þorsteinn mælti: „Nú vil ek, at þú 
neytir goðorðsins, ok takir við“; ok svá var gert. 
Ok er í dóm kom málit, gengu þeir Ingólfr ok 
Jökull at dómum ok hleyptu upp með höggum, 
ok fell niðr málit. Litlu eftir þingit segir Ótt- 
arr Óláfi mági sínum, at hann mundi eigi við 
vera, ok selja land sitt. Hann gerði svá, færð 
bú sitt suðr um heiði. 

ö8. Enn eigi langan tíma upp frá þessu tók 
Þorsteinn sótt ok andaðist, ok þó at fyrr segr 
líflát Þorsteins, þá lézt Jökull fyrstr þeira bræðra, 
enn Þórir lifði lengst. Þorkell krafla var þá 
þrévetr, er Þórir andaðist, fóstri hans. Þá Íór 
Þorkell til Þórorms ok var þar uppfóstraðr. Eigi 
ætluðu menn at fá mundu iðgjöld Þorsteins ok 
bræðra hans, enn þó þótti mörgum synir hans 
vel stíga í spor honum. Ingólfr þótti konunum 


vænstr, svá sem kveðit var: 


Allar vildu meyjar 
með Ingólfi ganga 
þær er vaxnar váru 
vesöl kvaðst hon æ il litil. 


Þeir bræðr skiftu arfi með sér. Ingólfr bjó at 
Hofi, enn Guðbrandr at Guðbrandsstöðum. Ing- 
ólfr átti Halldísi dóttur Óláfs frá Haukagili ; hon 
var yngri enn Ásdís er Óttarr átti, er móðir var 
Valgerðar ok Hallfreðar vandræðaskálds. Ing- 
ólfr kom at finna Valgerði jafnan er hann fór 
til þings eðr frá. Þat líkaði Óttari illa; hon 
gerði honum ok klæði öll þau er mest skyldi vanda. 

89. Nökkurum vetrum eftir líflát Þorsteins 
Ingimundarsonar fann Óttarr, er hann reið af - 
þingi á Bláskógaheiði, mann sekjan, er Þórir 
nefndist, kominn at austan ór Fjörðum, ok kvaðst 
hafa sekr vorðit um konumál ok bað hann Ótt-- 
ar viðtöku. Óttarr kvaðst mundu gera á þessu 
kost, — „ef þú ferð sendiferð mína“. Hann 
spyrr, hver sú væri. Óttarr svarar: „Ek (mun) 
senda þik norðr í Vatnsdal til Ingólís, at þú sit- 
ir um líf hans, eðr annars hvárs þeira bræðra, 
því at eigi er ólíklegt, ef at líkindum ferr, at: 
þeir verði eigi giftudrjúgir. Nú ef þú ferr mun 
ek veita þér ásjá“. Hann kvaðst til þess vel 
færr, — „því at eigi brestr mik áræði“. Hann 
fór heim með Óttari, ok keyptu þessu saman, 
at hann skyldi drepa Ingólf eðr Guðbrand, ef: 
hann næði honum heldr; enn Óttarr skyldi: 
koma honum útan. Hann fór norðr til Vatns-- 
dals, ok kom til Hofs; var þar um nótt, ok: 
bað Ingólf ásjá, ok kvaðst vera sekr maðr.. 
Ingólfr kvaðst eigi þurfa útanheraðsmanna, ok. 
„kvað sér slíka auðfengna, bað hann á brottu 
verða skjótt, ok kvaðst illa á hann litast. Þór- 
ir fór á brott ok kom til Guðbrands; hann tók. 
við honum, ok var hann þar um hríð; ok einn. 
morgin bað Guðbrandr hann taka sér hest ok 
gekk út, enn Þórir eftir, ok er Guðbrandr kom: 
á þresköldinn, þá laut hann við, enn Þórir“ 

veitti honum þá tilræði, ok er hann heyrði at 
öxin þaut, veik hann sér hjá durunum, enn 
Þórir hjó í ásinn er fram tók ór vindskeiðun- 
um, ok stóð öxin þar föst, enn Þórir hljóp á 
brott ór garði enn Guðbrandr eftir. Þórir hljóp 
yfir árgljúfrin þegar er hann kom at, ok lá fall- 
inn. Guðbrandr skaut eftir honum sverði, ok 
kom á hann miðjan. Hann hafði knýtt beizl- 
inu um sik, ok kom sverðit á beizlshringinn. 
Guðbrandr hljóp yfir ána, ok at Þóri ok var 
bann þá dauðr; kasaði hann hann þar. Skörð 
vóru fallin í sverðinu, ok eitt þat er leggja mátti 
í fingrar góm. Brýnt var at síðan, ok var 1t 
bezta vápn. Guðbrandr fór at finna bróðr sinn 
„ok sagði honum þessi tíðindi, ok kvað þetta 
vera ráð Óttars ok lét þá við slíku mundu bú- 
„ast eiga. Ingólfr kvað slík mikil firn, ok riðu 
þegar suðr bl Borgarfjarðar ok báru þetta at 
Óttari, enn hann mælti móti, því at þar var þá 
fjölment, ok náðu þeir honum eigi; var þá leit- 
at um sættir, ok sættust at því, at Óttarr galt 
hundrað silfrs, enn Þórir skyldi ógildr. Þat 
fylgdi ok þessi sætt, at Ingólfr skyldi óheilagr 
falla, ef hann kæmi at finna Valgerði, svá at 
Guðbrandr fylgdi honum eigi. Þá mælti Ing- 
ólfr: „Til þess máttu ætla, Óttarr, ef fleiri 
farar verða óvingjarnlegar til vár enn sjá, at 
þá mun eigi fébótum við koma, ok þér mun 
þá at verðugu goldin svikræðin!“ Hann kvað 

þat marga mæla mundu, at væri sakir til áðr 
þetta var gert. Siðan skildu þeir. 

40. Svartr hét maðr, er skipi sínu kom á 
Minþakseyri; hann var suðreyskr at ætterni, 
maðr mikill ok sterkr, óvinsæll ok lítt við alþýðu- 
skap; hann kom af brotnu skipi; ok er menn * 
vissu, hvers háttar maðr hann var, þá urðu 
engir til at taka við honum, ok fór hann um 
sveitir unz hann kom til Óttars, ok bað hann 
viðtöku ok ásjá. Hann svarar: „Ómaklega sýn- 
ást mér til þín gert, at veita eigi slíkum manni 
sem þú ert, ok vil ek við þér taka, því at þú 
ert maðr eigi litilmótlegr, ok hygg ek, at mér 
sé traust at þér mikit“. Hann kvað hann þess 
maklegan. Svartr átti nökkut fé; var hann nú 
með Óttari, ok eigi lengi áðr hann mælti til 
Svarts: „Ek vil senda þik norðr til Vatnsdals 
tl Hofs. Sá maðr býr þar, er Ingólfr heitir; 
hann er sakadólgr minn, ok hefir gert mér 
margskonar skammir, ok fæ ek eigi rétt af hon. 
um, enn hann er þó mikilhæfr maðr, enn ek 
hygg þik munu gæfu til bera með mínu tilstilli 
at hefna, því at mér lízt vel á þik“. Svartr 
kvaðst verit hafa þar, er eigi þótti öllum einn 
veg; kvað þat ok líklegra, at hann fengi erind- 
it, sagðist: verit hafa í víkingu, ok oft einn á 
brott komizt. Skip stóð uppi í Hvítá, ok með 
þeim hætti keyptu þeir saman, at hann skyldi 


höggva hönd eðr fót af Ingólfi, eðr drepa Guð- 

brand, ef hann næði eigi Ingólfi, enn Ótt- 
arr skyldi fá honum vetrvist ok koma honum 
útan. Svartr skyldi leita fyrir sér, ef hann 
kæmi eigi fram verkinu, enn ella fara til vistar 
sinnar. Óttarr fekk sér varning frá skipi, ok 
fekk hann Svarti til meðferðar, ok fekk honum: 
ok mann til fylgdar, ok hesta tvá, sagði hon- 
um til bygða, eðr hverjar leiðir honum var bezt: 
at fara norðr eðr norðan. Svartr fór þar til, 
er hann kom í Hvanndali; tók þar af hestum: 
sínum ok bjó um varning sinn enn hestar gengu: 
á bit. Svartr kom gangandi til Hofs snemma. 
dags ok var Ingólfr úti ok skefti spjót. Svartr- 
kvaddi Ingólf ok kvað sér eigi greitt farizt hafa, 
kvað sér horfna á leiðinni hesta tvá, enn varn- 
ing sinn lggja þar, kistu ok húðfat, ok bað 
Ingólf fá til menn at leita með sér, eðr flytja: 
föng sín til bygða, kvaðst vilja flytjast norðr til 
Eyjafjarðar, ok kvað sik verit hafa at Hrafna- 
gili fyrir nökkurum vetrum. Ingólfr kvað nú: 
fátt manna á bænum, — „enn ek vil hvergi 
fara ok verð í brottu í stað!“. „Þá muntu vilja. 
fylgja mér á götu ok vísa mér til annars bæj- 
ar 7“ — ok svá var. Hann fór með honum á göt- 
una, ok varaðist Ingólfr hann þó af hugboði sínu,. 
því at Svartr vildi ávalt síðarr fara; hann var 
gyrðr sverði, enn hafði spjót í hendi mjök mik- 
it; þat var fjaðraspjót langskeft ok vafit járni 
skaftit. Svartr beiddist viðtöku, enn Ingólir 

hefði af varningi slíkt er hann vildi, — „ertu 
víðfrægr maðr, ok samir þér vel at taka útlenda 
menn, allra helzt ef eigi skortir fé til forgiftar“. 
„Eigi em ek því vanr“, kvað Ingólfr, „at taka 
ókunna menn til mín, gefast þeir margir illa, 
ok ertu eigi til þess ólíklegr, því at þú hefir 
illslegt bragð á þér“, ok vísaði honum skjótt 
af höndum, ok kvaðst engu vilja við hann kaupa, 
ok hvarf aftr. Svartr fór, ok kom til Guð- 
brands, ok sagði honum ena sömu sögu. Guð- 
brandr mælti: „Eigi gefizt þér vel, enir ókunnu 
menn, enn sækja má ek láta varning þinn, enn 
gerum síðan sem sýnist um vistafar“. Þeir fóru 
ok fundu varninginn, enn ætluðu hestana mundu 
hafa í brott hlaupit. Þeir fundu þá fljótt. Guð- 
brandr harði heim til sín allt saman; ok tók við 
Svarti. Ok er þat spyrr Ingólír, hitti hann 
bróður sinn ok þótti óvarleg hans tiltekja, — 
„ok vil ek, at hann fari á brott“. Guðbrandr 
kvaðst ætla, at eigi mundi sjá maðr honum til 
skaða ætlaðr, ok kvað hann sik eigi líklegan 
hafa til gert síðan hann kom. Ingólfr svarar: 
„Þá lízt okkr eigi þat einn veg, þvíat mér lizt 
maðrinn flugumannlegr, ok illa mun hann reyn- 
ast, ok vil (ek) eigi, at hann sé hjá þér, því at 
mér segir illa hugr um hann, enn mér þykkir 
betri (fyrirvarinn)“, — enn þat varð þó eigi, 
ok var hann þar um vetrinn. Enn um várnt, 


þá er sumra tók, færði Guðbrandr lið sitt í sel 
7 Ái 

ok var svá til skipat, at húsfreyja reið ein sam- 
an, enn Guðbrandr ok Svartr einum hesti báð- 
ir, ok reið Svartr at baki. Enn er þau kómu 
á mýrar þær, er nú heita Svartsfellsmýrar, þá 
liggr í hestrinn undir þeim ok bað Guðbrandr 
Svart skreiðast aftr af hestinum ok svá gerir 
hann; oknú sem Svartr sér, at Guðbrandr varast 
hann eigi, þá snýr hann spjótinu. Þetta sér 
húsfreyja ok mælti: „Varastu hundinn, er vill 
svíkja þik ok drepa!“ Ok í því lagði Svartr 
Guðbrand með spjótinu undir höndina, ok þeg- 
ar á hol. Guðbrandr fekk brugðit sverðinu ok 
slæmir eftir honum ok í sundr í miðju. Hús- 
freyja kom til sels, ok sagði líflát þeira beggja 
ok þóttu þetta 1ll tíðindi. Ingólfr spyrr þetta, 
ok kvað farit hafa eftir sínu hugboði, ok bjó 
þegar mál á hendr Óttari til alþingis um fjör- 
ráð við sik ok bróður sinn. Ok er menn kómu 
til þings var leitat um sættir, ok var þat mjök 
torsótt við Ingólf. Enn sakir þess, at margir 
góðgjarnir áttu hlut í, ok hitt annat, at Ingólfr 
hafði eigi haldit sætt sína við Óttar um fundi 
við Valgerði, þá tók hann sættir, ok kómu fyr- 
ir fjörráð við Guðbrand þrjú hundruð silfrs; 
skyldi þá ok niðr falla sættarof við Óttar um 
Valgerðarmál; skiljast nú við þetta ok vóru sátt- 
ir. — Ingólfr átti tvá sonu við konu sinni ok 
hétu þeir Surtr ok Högni. Þeir vóru báðir gervi- 
legir menn. Ingólfr þótti mikill höfðingi ok stíga 

vel í spor sínum feðr um marga hluti. Óláfr 
at Haukagili tók þá at eldast mjök. 

41. Utilegumenn ok ránsmenn vóru mjök í 
þenna tíma, bæði suðr ok norðr, svá at nálega 
mátti engi á sínu halda. Á einni nátt ræntu 
þeir at Haukagili mat miklum, því at þar vóru 
gnóttir hversvetna. Óláfr fór ok hitti Ingólf, ok 
sagði honum. Ingólfr bjóst heiman við fimtánda 
mann. Óláfr bað hann vera varfæran, ok kvað 
sér meira varða, at hann kæmi heill heim, enn 
hitt, hvar matr hans færi. Þeir riðu suðr á 
heiði ok ræddu um ránit Óláfs. Þjófarnir höfðu 
rænt til fimtán hundraða. Þeir Ingólfr kómu á 
sporin þeira, ok röktu þau, þar til er þeir vilt- 
ust um, því at sporin lágu þá á tvá vega. Þá 
skiftu þeir ok liði sínu, fóru átta í öðrum stað, 
enn sjau í öðrum, ok leita svá lengi. Þar vóru 
sel skamt frá þeim ok fóru þeir þangat. Þar 
sá þeir átján hross hjá selinu, ok ræddu um, 
at þar mundu vera komnir þjófarnir, ok kvóðu 
þá ráðlegast, at leita eftir förunautum sinum. 
Ingólfr kvað þat fyrir sumt óráðlegra, — „því- 
at þeir megu þá ná til hellisins, því at hann er 
skamt frá þeim, ok eru þeir þá hólpnir ef þeir fá 
hann, ok er þá vár för sljóleg, enn eigi víst, 
hvar várir menn eru“. Ingólfr spratt af baki 
ok hljóp í gil nökkut er hjá honum var, ok 
þrífr upp hellur tvær; lætr aðra koma fyrir brjóst 

sér enn aðra milli herða ok gyrði at útan. 
Hann hafði í hendi sverðit Ættartanga, ok gekk 
síðan at selinu. Þat var tvídyrt. Þat segja 
menn, at Ingólfr væri þar þá eigi fjölmennari 
enn við annan mann. Þá mælti förunautr Ing- 
ólfs, at þeir mundu gera sína menn við vara. 
Ingólfr kvaðst verja mundu seldyrnar, enn hann 
færi eftir mönnum þeira. Hann kvaðst nú eigi 
mundu á brott fara, — „þykki mér þínir eigi 
ofmargir“. Ingólfr vildi þegar inn ráða at þeim, 
ok bað hann fylgja sér drengilega. Þjófarnir 
iðögðu þegar at honum, er hann kom inn, ok 
honum blifðu hellur þær er hann hafði, ok 
svöddu lögin af honum; sóttu þeir þá at Ing- 
ólfi öllum megin, enn hann varðist vel ok drengi- 
lega. Þá reiddi hann upp Ættartanga, ok kom 
sverðit í höfuð þeim, er stóð at baki honum, 
svá at sá fekk bana, enn hjó þann banahögg 
er fyrir stóð, ok drap Ingólfr þá báða í einu 
höggi. Þeir áttu snarpan bardaga, ok lauk svá, 
at Ingólfr drap fimm menn, enda var þá fall- 
inn fylgdarmaðr hans; vóru þeir þá komnir út 
ór selinu, enn Ingólfr var sárr mjök. Kómu 
þá at menn hans. Þjófarnir stukku þá í brott, 
enn þeir tóku ránit ok bundu á hesta sína, ok 
ráku norðr aftr. Ingólfr lá í sárum vetr þenna 
ok greri yfir at kalla. Enn um várit er sum- 
arhita tók, rifnuðu upp aftr öll, svá at þat 
leiddi hann til bana. Ok áðr Ingólfr andaðist, 

bað hann sik grafa í öðru holti enn þeir vóru 
grafnir frændr hans, ok kvað þá hugkvæmra 
Vatnsdalsmeyjum, ef hann væri svá nær götu. 
Síðan andaðist hann. Þar heitir Ingólfsholt, 
sem hann var jarðaðr. Alþýða manna harm- 
aði mjök svá fall Ingólfs. Tólf vetr lifði hann 
eftir andlát föður sins með mikilli virðingu. 
Óttarr gifti Valgerði dóttur sína stafhylzkum 
manni. Enn er Ingólfr var andaðr, var höfð. 
ingjalaust í Vatnsdal, því at synir Ingólfs vóru 
eigi til færir sakir aldrs at varðveita goðorðit. 
Var nú um leitat, hversu fara skyldi. Enn þat 
vóru lög í þann tíma, meðan erfingjar vóru Í 
ómegð, at sá skyldi af þingmönnum varðveita 
goðorðit, sem bezt þætti til fallinn. 

42. Þorkell krafla Þorgrímsson var maðr 
bæði mikill ok sterkr; hann var þá tólf vetra, 
er þetta var tíðinda. Þorgrímr gekk eigi við 
faðerni hans, enn hann var þó miklu frækn- 
legri enn skirgetnir synir hans. Þorkell silfri 
frá Helgavatn var hamrammr mjök ok þó marg- 
íkunnigr; hann var vellauðigr at fé, eigi vinsæll 
ok óþokkasæll af flestum mönnum, enn þó verðr 
mikils. Þenna sama dag er fundrinn var stefndr 
at Karnsá um goðorðsmált, mælti kona Þor- 
kels silfra: „Hvat ætlar þú í dag at gera?“ 
Þorkell svarar: „Fara tl fundarins ok vera í 
kveld goðorðsmaðr er ek kem heim“. „Eigi 
wilda ek at þú færir“, segir hon, „til þess at 

þú ætlaðir þér at verða yfirmaðr Vatnsdæla, 
því at þér mun þat eigi lagit verða, enda ertu 
eigi til þess feldr“. Hann svarar: „Í öðru skulu 
þín ráð standast, enn eigi hér um“. Til þessa 
fundar ætlaði ok Klakka-Ormr ok Þorgrímr frá 
Karnsá, dótturson Ingimundar. Þorgrímr þótti 
bezt til fallinn fyrir frændsemi við Vatnsdæli, 
enn þó skyldi þat tl hlutfalls leggja, því ab 
margir þóttust vel til fallnir. Þessi fundr var 
lagiðr at einmánaði í Forsæludal at Klakka- 
Orms. Þorkel silfra dreymdi ena næstu nótt 
áðr fundrinn var, ok sagði Signýju konu sinni, 
at hann þóttist ríða ofan eftir Vatnsdal hesti 
rauðum, ok þótti honum trautt við jörðina koma 
— „ok vil ek svá ráða, at rautt mun fyrir 
brenna ok til virðingar snúa“. Signý kvaðst 
annan veg ætla — „sýnist mér þetta illr draumr“. 
ok kvað hest mar heita, enn mar er manns- 
fylgja, ok kvað rauða sýnast ef blóðug yrði — 
„ok má vera, at þú sér veginn á fundinum, ef 
þú ætlar þér goðorðit, því at nógir munu þér 
þess fyrirmuna“. Þorkell lét sem hann heyrðt 
eigi, ok bjóst vel heiman at klæðum ok vápn- 
um, því at hann var skartsmaðr enn mesti ok 
kom í síðasta lagi. Þorgrímr kom snemma 
dags, ok sat í öndvegi hjá Ormi; hann gekk 
aldri við faðerni Þorkels kröflu. Hann lék sér 
þá enn á gólfi með öðrum börnum, ok var 
bæði mikill ok sterkr ok manna fríðastr. Hann 


VATNSDÆÆLA SAGA. 105 


nam staðar fyrir Þorgrími ok horfði á hann 
mjök lengi, ok á taparöxi, er hann heltá. Þor- 
grímr spurði, hví ambáttarson sjá styrði svá á. 
hann. Þorkell kvað eigi ofmikit sitt gaman, þó: 
(at) hann horfi á hann. Þorgrímr spurði: 
„Hvat viltu til vinna, Krafla, atek gefa þér öx- 
ina, því at ek sér, at þér lízt vel á hana, ok 
hitt, at ek ganga við frændsemi þinni?“  Þor- 
kell bað hann á kveða. Þorgrimr mælti: „Þú 
skalt færa öxina í höfuð Silfra, svá at hann 
fár aldri goðorðit Vatnsdæla; þykki mér þú þá: 
sjálfr færa þik í Vatnsdælakyn!“ Þorkell kvaðst 
þetta gera mundu. Þorgrímr leggr nú ráð til, 
at hann láti sem verst með öðrum sveinum.. 
Silfri sat svá jafnan, at hann setti hönd undir 
kinn, enn lagði fót á kné sér. Þorkell skyldi 
hlaupa í saur, enn aðra stund inn, ok koma: 
við klæði Silfra ok vita ef hann reiddist. Nú 
ræða þeir um goðorðit ok verða eigi á sáttir; 
vildi hverr sinn hlut fram draga. Þá leggja 
þeir hlut í skaut, ok kom jafnan upp hlutr 
Silfra, því at hann var margkyndugr. Þorgrímr 
gekk þá fram ok mætti Þorkatli kröflu í dur- 
um hjá sveinum. Þorgrímr mæli þá: „Nú 
vil ek at þú greiðir öxarverðit“. Þorkell mælti 
þá: „Öxar em ek allfúss, ok má ek vel greiða 
verðit, þótt eigi sé nú þann veg vara til, sem 
þú vildir“. Þorgriímr svarar: „Fleira mun nú 
tekit enn vara ein“. Þorkell mælti: „Viltu nú 

at ek drepa Silfra?“ „dá“, kvað Forgrímr. 
Þá var komit goðorðit í hlut Silfra. Þorkell 
krafla kom inn í stofu ok gekk hjá Silfra ok 
kom við fót honum, enn hann hratt honum frá 
sér ok kallaði hann ambáttarson. Þorkell hljóp 
upp í sætit bjá ok keyrði taparöxina í höfuð 
honum, ok var Þorkell silfri þegar dauðr — ok 
kvaðst eigi ofmikit vinna til öxarinnar. Þor- 
Ærimr kvað sveininn hafa verit illa beiddan, — 
„enda hefir hann eigi vel staðizt; hefir piltr þessi 
Mú næsta sagt sik í Vatnsdæla kyn, ok mun ek 
ganga við faðerni þínu“. Siðan tók Þorgrímr 
goðorðit ok var kallaðr Karnsárgoði. Sæzt 
var á víg Silfra, því at synir hans vóru ung- 
ir. Þorkell fór heim til Karnsár með föður sín- 
um, ok beiddist at fara útan, ok vita, hve til 
tækist, ef hann hitti Sigurð jarl Hlöðvesson, 
frænda sinn. Þorgrímr kvað hann hafa skyldu 
þat, er hann vildi. 

43. Björn hét austmaðr, er skip átti bút tl 
hafs; með honum fór Þorkell krafla útan; þeir 
kvómu við Orkneyjar. Þá var Sigurðr jarl í 
eyjunum. Björn var jarli kunnigr, ok leitaði, at 
hann tæki við þeim Þorkatli ok kvað hann góðra 
manna ok mikils verðan ok mjök fyrir íslenzk- 
um mönnum; jarl kvaðst mundu taka við þeim, 
ok spurði at ætt Þorkels, enn hann sagði til 
hver var, enn hann hugleiddi þat litt. Síðan 
tók jarl við þeim. Einlyndr þótti þeim jarls- 

mönnum Þorkell vera; aldri gekk hann ór rúmi 
sinu nema jarl gengi, ok honum var hann mjök 
fylgjusamr. Eitt sinn um vánt fór hirðin til 
1eiks ór höllinni, enn jarl sat eftir með fá menn 
ok mælti: „Þú ert staðfastar enn flestir menn 
aðrir, Þorkell, at þú ferr eigi til leiks, eðr hvat 
sagðir þú mér af ætterni þinu?“ Þorkell taldi 
þá ætt sína ok vaknaði jarl við ok svarar: 
„Þú munt vera skyldr mér, ok ertu seinn mjök 
í slíkum sögnum“. Jarl jók þá virðing hans, 
ok um sumarit eftir fór jarl í hernað, ok spurði 
Þorkel, hvárt hann vildi fara með honum. 
Hann kvaðst fara vildu, ef jarl vildi. Þeir herj- 
uðu víða um sumarit. Ok eitt sinn er þeir 
serðu upprás í Skotlandi ok kvómu aftr til skipa, 
spurði jarl, hversu margra manna vant væri. 
Var þá at hugat, ok var Þorkels eins saknat. 
Hann hafði verit á skipi jarls. Þeir kvóðu eng- 
an skaða vera um svá tómlátan mann. Jarl 
bað fara í stað ok leita hans; ok svá var. Þeir 
fundu Þorkel í skógarrjóðri við eik eina; tveir menn 
sóttu at bonum, enn fjórir lágu dauðir hjá hon- 
um. Á brott hlupu atsóknarmenn Þorkels þeg- 
ar jarlsmenn kvómu. Jarl spurði, hvat dvalit 
hefði. Þorkell mælti: „Þat hefir ek heyrt yðr 
mæla, at renna skyldi frá skipum ok á land 
upp, enn aldri þat, at renna til skipa svá at 
hverr hlypi frá öðrum!“ Jarl svarar; „Þú 
segir satt, frændi, skal ok svá vera heðan af; 

enn sá skal engi hlutskifti taka, er þat gerir, 
at renna frá merki af landi ofan“. Jarl spurði, 
hvárt þat væri landsmenn, er dauðir lágu hjá 
honum, eðr hans menn. Þorkell kvað þat lands- 
menn. Hann kvaðst farit hafa hjá kastala ein- 
um, — „ok þar sem ek gekk, hröpuðu ór stein- 
vegginum steinar nökkurir, ok þar í fann ek fé 
eigi svá lítit; ok þetta sá kastalamenn, ok sóttu 
eflir mér, ok varð þá fundr várr slíkr, sem sjá 
mátti“, Jarl tjáði þá fyrir þeim fræknleik hans- 
Síðan spurði jarl, hve mikit fé þat væri. Hann 
kvað vera tuttugu merkr silfrs. Jarl kvað hann 
eiga þann fjárhlut ok engan annan. Þorkelb 
kvað jarl eiga, ok allt sitt hlutskifti. Jarl kvað 
þá báða eiga skyldu, ok eigi kom þat fé í skifti. 
Jarl lagði inikla virðing á Þorkel fyrir þessa 
för; hann var með jarli tvá vetr; þá fýstist 
Þorkell til Íslands ok sagði þat jarli. Hann 
svarar: „Þess væntir mik, at frændum þin- 
um verði sæmd at þér“. Hann gerðist hand- 
genginn jarli, ok hann gaf honum öxi gull- 
rekna ok góð klæði, ok kvaðst vera skyldu 
vinr hans. Jarl gaf honum kaupskip með: 
farmi þeim, sem hann kjöri. Gullhring sendi 
hann Þorgrimi til frelsis Nereiði, er vá hálfa 
mörk. Nereiði sendi hann allan kvenbúnað góð- 
an fyrir frændsemi. Siðan lét Þorkell í haf 
ok fórst honum vel. Hann kom skipi sinu 
í Húnavatnsós. Þorgrímr Karnsárgoði reið tib 

skips, ok fagnaði vel syni sínum, ok bauð 
honum til sín, ok þat þá hann. Þorgrímr gaf 
Nereiði frelsi, svá sem jarl hafði orð til sent. 
Litlu eftir þetta tók Þorgrímr sótt ok andaðist, 
enn synir hans skírgetnir tóku arf allan, sem 
dög stóðu til. Þórormr var bróðir Klakka-Orms 
föður Þorgríms, föður Þorkels. Þórormr fór 
á fund Þorkels ok bauð honum til sín, ok 
þat þá hann. Þorkell var blíðr maðr ok lynd- 
ásgóðr. 

44. Þorgils hét maðr, er bjó at Svínavatni; 
hann átti sér húsfreyju, ok með henni fjóra 
sonu, ok eru tveir nefndir, Þorvaldr ok Ormr. 
Glæðir hét bróðurson Þorgils, enn hann (var) 
systurson Guðmundar ens ríka á Möðruvöllum. 
Glæðir var áburðarmaðr mikill, málugr ok óvitr 
ok hinn mesti gapuxi. Þeir feðgar Þorgils ok 
Þorvaldi fóru til Klakka-Orms at biðja Sigríðar 
dóttur hans; var því vel svaral, ok ákveðin 
brúðhlaupsstefna at vetrnóttum í Forsæludal. 
Þar var fáment heima, enn starf mikit fyrir hönd- 
um, bæði at sækja á fjall sauði ok svín, ok 
margt annat at gera. Þorkell bauðst til at fara 
með verkmönnum á fjall. Ormr kvaðst þat vilja. 
Þeir fóru síðan ok sóttist þeim seint, því at féit 
var stygt; sótti enginn knálegar enn Þorkell. 
Þat þótti torsóttlegast at eiga við svínin. Þor- 
kell var óhlífinn ok bauðst jafnan til þess, er 
öðrum þótti verr at gera. Ok er þeir skyldu 

búa sér vistir, mælti Þorkell: „Mun eigi vef 
falt, at taka oss grísinn nökkurn til matar?“ 
Þorkell tók einn, ok bjó til borðs. Allir urðu á. 
þat sáttir, at Þorkell var fyrir þeim um alla 
liðsemd. Þeir kvómu heim. Ávaldi hét maðr, 
er var með Klakka-Örmi, hann var Ingjaldsson ; 
hann var umsýslumaðr, enn Hildr kona hans 
fyrir innan stokk; hon var dóttir Eyvindar sörk-- 
vis. Litlu áðr enn brúðhlaupit skyldi vera, kom. 
Glæðir austan ór Fjörðum ok frétti nú þessi tíð- 
indi ok ráðastofnan. Glæðir kvaðst hafa ok spurt 
önnur tíðindi, — „enn þat er fjallferð Þorkels 
kröflu, at hann var valiðr til svínagæzlu“; kvað. 
hann (þat) ok maklegast um ambáttarsoninn, 
ok kvað hann drepit hafa grísinn þann, er drukk- 
it hafði spenann um nóttina áðr, ok legit hjá 
galta, „því at hann kól sem aðra hundtík“. Þor- 
gils mælti: „Þetta er heimsklegt gaman, er þú 
hefir, ok er svá sagt, at Þorkell hafi svá fan, 
at þannig sami bezt, bæði þar ok annarsstað- 
ar“. „Auvirðlega þykki mér honum tekizt hafa“, 
segir Glæðir. Nú koma menn til brúðhlaups, 
þá mælti Þorkell til Orms fóstra sins: „Ek mun 
vinna mönnum beina, ok vera fyrir starfi ok til 
ætlanar“, Ormr kvaðst þat gjarna vilja þiggja. 
Þorkell veitti vel ok stórmannlega. Þeir ÖOrmr 
sátu Í öndvegi enum óæðra megin ok hans menn. 
Þorkell gekk mjök um beina, ok var lítillátr í 
sinni þjónustu. Þeir ór Svínadal hlógu at hon- 

um mjök, ok kvóðu ærit stóran vera ambáttar 
soninn. Þorkell kvað meiri kurteisi at láta gleði 
ok gamanræður koma í mót beinleika, enn skaup: 
eðr atyrði. Glæðir kvað hann mörg stórvirki 
unnit hafa — „ok máttu af þér stórlega láta; 
þat nú fyrir skemstu,er þú drapt grísinn, þann 
er eina nótt hafði drukkit spenann; er þat ok: 
þín iðn“. Þorkell svarar: „Fá eru mín stór. 
virki, Glæðir, enn þó munu þau fleiri enn þin,. 
ok er þér óskylt um þetta at tala“.  Glæðir hló at. 
Þorkatli fyrir Þorvaldi, ok kvað hann fimastan 
við matreiðuna. Þorvaldr kvað Glæði óvitrlega. 
mæla. Ok um kveldit fóru menn at sofa. Um: 
morgininn gekk Þorkell í útibúr ok hvatti öx- 
ina jarlsnaut, ok gekk síðan í anddyri; þá var 
Glæðir þar ok tók laugar. Þá gengu menn hjá 
honum með slátrtrog. Glæðir mælti til Þor-- 
kels: „Nær muntu verit hafa búverkunum í 
morgin, ok. munu vér skulu nú njóta hans galta. 
ok lát þat feitast, er fyrir oss kumpána kemr;. 
þat hæfir vel anbáttarsyni“. „Mun eigi vel fall-- 
it at brytja fyrst höfuðit“, kvað Þorkell, „ok velja 
stykkin fyrir þik, ok aldri veit ek, at þú sér 
nú svá frekr, at torsótt sé at fylla þik“. Þann 
dag skyldi frá boðinu ríða. Þorgils spurði, hvárt 
búinn væri dagverðr. Þorkell kvað búinn þeg: 
ar soðit var, ok kvað skamt til þess, ok gekk 
út verkmanna dyrr ok inn aðrar dyrr, ok tók. 
öxi sína ok stóð hjá durum. Ok er Glæðir gekk. 

út, gekk Þorkell eftir honum ok hjó til hans 
á höfuðit, ok hafði Glæðir þegar bana. Þor- 
kell hljóp til norðrdura, því at þeir vóru fyrir 
-suðrdurum. Matr stóð um allt húsit. Þorgils 
var fjölmennr, ok hlupu menn hans um húsit, 
ok hyggja Þorkel eigi skulu út komast, ok 
ætla at hafa hendr á honum. Þorkell hljóp 
um sætin. Skot vóru um húsit ok lokhvílur 
ok ór einni lokhvílu mátti hlaupa í skotit. 
Hann leitar þangat, sem konur sátu ok föld- 
„uðu sér; hann hljóp þar at, er Hildr var fyrir. 
Hon spurði, hví hann færi svá hart. Þorkell 
segir sem var. Hon bað hann fara í skotit 
thjá sér ok þar komst hann út. Þorgils mælti: 
„Snúm þar at, er konurnar eru, því at mér 
íþótti maðrinn þangat hlaupa.“ Hildr tók öxi 
í hönd sér, ok kvað eigi skyldu einn þeira af 
sér taka. Þorgils hyggr Þorkel þar nú vera 
munu, ok biðr bera klæði at þeim, ok svá var 
gert, ok fanst Þorkell eigi. Þorgils sá nú, at 
þetta var eigi útan prettr ok dvöl, ok fóru út 
-síðan, ok er þeir kvómu út, þóttust þeir sjá svip 
manns niðr við ána. Þorgils bað leita þangat, 
„ok svá var gert, ok fanst hann eigi. Þorkell 
vissi, at þar var hellir. við ána, er nú heitir 
Kröfluhellir, ok þar var hann. Þeir Þórormr 
„ok Klakka-Ormr leituðu um sættir. Eigi vildi 
Þorgils .bætr taka, enn brugðu eigi ráðahag 

þessum, ok kvóðu mannhefndir skyldu fyrir koma 
víg Glæðis. Þórormr leiddi brúðmenn ór garði 
ok leitaði jafnan um sættir ok fekk eigi, ok 
skildu at því. Þorkell var ýmist þann vetr á 
Karnsá með bræðrum sínum eðr með öðrum 
frændum sínum, því at allir vildu honum veita 
nökkura ásjá, ok hugðu gott til, at nökkurr 
þroski yrði hans í þeiri sveit, svá at eigi settist 
þar útanheraðsmenn yfir þá. Þeir fóru Vatns- 
dælir at leita honum trausts til Þórdísar spá- 
konu, er bjó at Spákonufelli; hon var mikils 
verð ok margs kunnandi, ok báðu hana ásjá ok 
fullings um mál Þorkels, ok kvóðu þar allmik- 
at undir þykkja, at hon legði til nökkut ráð. 
Hon kvað ok svá vera skyldu. Þorgils fór at 
hitta Guðmund ríka, ok kvað honum skyldast 
vera, at mæla eftir frænda sinn, — „enn ek 
mun at fylgja“. Guðmundr mælti: „Eigi þykki 
mér mált svá hægt, því at ek hygg, at Þorkell 
verði mikilmenni, enn margr frændi til atstoð- 
ar, enn mér hefir svá til spurzt, at eigi (sé) fyr. 
ir sakleysi tiltekt Þorkels. Nú bú þú til máli, 
enn ek mun við taka í sumar á þingi“. Um 
vánit bjó Þorgils málit til alþingis. Vatnsdælir 
fjölmentu mjök, ok svá hvárirtveggju. Þorgils 
"reið til þings með mikla sveit manna. Þorkell 
reið ok til þings með frændum sínum. Þar reið 
með þeim Þórdís spákona; ok átti ein sér búð 
ok hennar menn; tók þá Guðmundr við málinu. 
8 

Þeir Vatnsdælir buðu sættir, enn þeir Guðmundr 
vildu eigi útan sektir. Þórormr hitti Þórdísi ok 
ræðst um við hana, því at hon var forvitra ok 
framsýn, ok var tekin til þess at gera um stór 
mál. Hon mælti þá: „Fan Þorkell hingat til 
búðar minnar, ok sjám hvat í gemst“. Svá 
gerði Þorkell. Þórdis mælti vð Þórorm: „Far 
þú, ok bjóð Guðmundi sættir, enn ek gera um 
málit“. Þorkell gaf Þórdísi tvau hundruð silfrs. 
Þórormr bauð dóm Þórdísar á málinu, enn Guð- 
mundr mitti, ok kvaðst eigi vilja taka fébætr. 
Þórdís mælti: „Ek ætla mér ok engan vanda 
- við Guðmund“. Siðan mælti hon við Þorkel: 
„Far þú nú í kufl minn enn svarta, oktak staf- 
sprotann í hönd þér, er Högnuðr heitir; eða 
muntu þora at ganga í flokk Guðmundar við 
svá búit?“. Hann kvaðst þora mundu með 
hennar ráði. Hon svarar: „Hættum nú til þessa. 
Nú skaltu ganga til Guðmundar, ok drepa sprot- 
anum þrysvar sinnum á ena vinstri kinn honum, 
ok eigi sýnist mér þú bráðfeiglegr ok vænti ek 
at dugi“. Hann kom í flokkinn Guðmundar ok 
sá engi maðr til hans. Hann kom at Guðmundr 
ok gat á leið komit því, sem honum boðit var. 
Nú frestaðist framsókn sakarinnar ok dvelst mál-. 
it. Þorgils mælti: „Hví gengr eigi fram mál-. 
it 74 — Guðmundr kvað brátt greiðast mundu, 
enn þat varð eigi, ok dvaldist stundin, svá at: 
ónýtt var málit til sóknar. Þórdís hitti Vatns- 

dæh,ok bað þá ganga al dómum, ok bjóða nú 
fé fyrir manninn, — „ok má vera, at nú tak? 
þeir, ok lúkist svá málit“. Þeir gerðu svá, gengu 
til dóma ok hittu Guðmund, ok buðu sættir ok 
fébætr. Guðmundr svarar: „Ek veit eigi, hvat 
þér við bjóða, enn mikils vil ek þat virða í 
málinu, at sá er veginn var, hafði mælt sér til 
óhelgi“, Þeir kvóðust vel vilja bjóða fyrir hans 
sakir, ok báðu hann um mæla. Ok er hann 
skildi (í) hvert efni komit var málinu, ok 
eigi mátti sækja til laga, þá tók hann sjálfdæmi 
af Þórormi, at gera fé slíkt, sem hann vildi, at 
undan skildum útanferðum, ok heraðssektum; var 
þá handsalað niðrfall at sökum. Þá sendi Þór 
dís Þorkel í annat sinn til Guðmundar, at láta 
koma stafsprotann við hægri kinn honum, ok 
svá gerði hann. Þá tók Guðmundr minnit, ok 
þótti kynlegt, at þat hafði frá honum horfit. 
Guðmundr gerði hundrað silfrs fyrir vig Glæð- 
is, ok fellu þá niðr gagnsakir, ok guldu þau 
Þórormr ok Þórdís allt féit ok skildust sáttir. 
Þorkell fór til Spákonufells með Þórdísi heim. 
Þorgils mælti til Guðmundar: „Hví skipaðist 
svá skjótt hugr þinn um málin í dag?“ Guð- 
mundr svarar: „Því at ek kunna eigi orð at 
mæla frá munni, ok því var ek tregr, ok má 
vera, at við ramman væri reip at draga“. Fóru 
nú heim af þingi. 

"45. Vatnsdælar efldu Þorkel kröflu mjök til 

8* 

virðingar um alla hluti. Þeir báðu konu til 
handa honum, ok goðorðit lagðist til hans, því 
at þeir Surtr ok Högni Ingólfssynir vóru þá ell- 
ifu vetra enn annarr fimtán, ok náðu þeir eigi 
staðfestum sínum af Þorkatli, ok var Hofsland 
keypt til handa honum, ok gerðist Þorkell nú 
höfðingi yfir Vatnsdælum. Lið Óttars dreifðist 
norðr til sveita, ok var eigi at því gaumr gef- 
inn. Hallfreðr ok Galti synir Óttars fóru norðr 
ok enn fleira barna hans. Oft kom Hallfreðr 
til Skegg-Ávalda, ok talaði við dóttur hans, er 
Kolfinna hét. Þeirar konu fekk Gríss Sæmings- 
son, enn þó lék et sama orð á með þeim Hall- 
freði, sem segir í sögu hans. Ok eitt sinn er 
hann kom út, því at hann var farmaðr, enn 
Gríss var á þingi, þá kom Hallfreðr þar, sem 
Kolfinna var í seli, ok lá þar hjá henn. Ok 
er (Gríss) vissi þetta, líkar honum stórilla; enn 
Hallfreðr fór útan þegar samsumars. Á leið- 
móti í Vatnsdal var fjölmenni mikit ok tjölduðu 
menn búðir, því at vera skyldi tveggja nátta leið. 
Þorkell átti búð mesta ok fjölmennasta. Skegg- 
Ávaldi átti búð saman ok Hermundr son hans, 
ok er Galti Óttarsson var genginn erinda sinna, 
mætti hann Hermundi, enn hann mintist á sak- 
ir þær, er Hallfreðr hafði gert við þá, ok hljóp 
at Galta, ok drap hann ok fór síðan í búð til 
föður síns. Ok er Þorkell spyrr vigit, spratt 
hann upp með sveit sína ok vill hefna. Hildr 

stóð í durum, móðir Hermundar, ok mælti: 
„Hitt er nú, Þorkell, betra ráð, at hlaupa eigi 
svá skjótt, ok var þér þat í hug eitt sinn þá er vit 
fundumst, at þú mundir eigi drepa son minn 
fyrir augum mér“. Þorkell (mælti); „Nú er 
fleira í komit, enn þá vissum vér ván; gakk nú 
út ór búðinni“, kvað Þorkell, — „því at þá 
muntu eigi sjá son þinn höggvinn fyrir augum 
þér, ef þú gerir svá“. Hon skildi þó raunar, 
hvat hann mælti til hjálpar manninum, ok þótti 
bæði skjótt ok skörulegt hans órræði, ok tók 
hon síðan búnaðinn af höfði sér, ok bjó hann 
með, enn settist í rúm hans, at eigi gengi fleir 
konur út enn ván var. Þorkell bað þær skynda, 
ok þröngdist at þeim ok mælti: #„Standið þér 
eigi svá, því at ærin er þó raun konunnar, at 
hon sjái eigi manninn höggvinn, eðr heyra til“. 
Þeir vildu þegar inn hlaupa ok drepa Hermund. 
Þorkell fór þá í búðardyrnar, ok mælti: „Sjám 
hvat oss hæfir, at drepa eigi heraðsmenn vára 
sjálfra ok þingmenn, ok sættumst heldr“. Var 
þá leitat um sættir milli þeira, ok var svá til 
þuklat, at hvárirtveggju undu vel við, ok gerv- 
ar bætr svá miklar, at þeir vóru vel sæmdir, 
er taka áttu. Leysti Þorkell svá þetta mál sér 
af hendi með drengskap, ok allir undu vel við. 
Öllum málum var til hans skotit um heraðit, 
því at hann þótti mestrar náttúru í Vatnsdæla- 
kyni, annarr enn Þorsteinn Ingimundarson. 

46. Nærri þessum tíma kom út Friðrekr 
biskup ok Þorvaldr Koðránsson, er kallaðr var 
enn víðförli. Þessu næst kom út annat skip, 
ok vóru þar á berserkir tveir ok hét Haukr 
hvárrtveggi; þeir urðu óvinsælir af mönnum, 
því at þeir buðu mönnum nauðung til kvenna 
eðr fjár, ella buðu þeir hólmgöngu. Þeir gren- 
juðu sem hundar, ok bitu í skjaldarrendr, ok 
óðu eld brennanda berum fótum. Þeir biskup 
ok Þorvaldr fóru með nýjan sið, at bjóða mönn- 
um aðra trú, enn sú er hér varáðr. Þeir vóru 
at Giljá hinn fyrsta vetr. Landsmenn stygðust 
við nýgervingum þessum, er þeir biskup fóru 
með. Koðrán tók trú ok skírn í fyrsta lagi, ok 
kona hans. Óláfr at Haukagili var svá gam- 
all, at hann lá í rekkju, ok drakk horn. Um 
haustit at vetrnóttum bauð Óláfr til sín vinum 
sínum, einkum Þorkatli mági sínum. Þeir bisk- 
up ok Þorvaldr vóru þar. Vel at eins tók 
Þorkell þeim, ok lét þá vera eina saman í húsi, 
því at þeir höfðu annan sið. Enn fyrsta. aftan 
veizlunnar var sén ferð berserkjanna, ok kvíiddu 
menn mjök við þeim. Þorkell spurði biskup, 
ef hann vildi ráð til leggja, at berserkir þessir 
fengi bana. Biskup bað þá taka við trú, ok 
láta skírast, enn hann kvaðst mundu af ráða 
illmenni þessi, — „með yðrum atgangi“. Þorkell 
mælti: „Allt er þá nær, ef þér sýnið mönnum 
jarteinir“. Biskup mælti: „Látið gera elda 

þrjá á gólfi í skálanum“, ok svá var 
gert. Síðan vígði biskup eldana, ok mælti: 
„Nú skal skipa bekkina af mönnum þeim, 
er beztir eru áræðis með stóra lurka, því 
at þá bíta eigi járn, ok skal svá ber(j)a þá til 
bana“. Síðan gengu þeir nafnar inn, er þeir 
kómu, ok óðu eldinn fyrsta ok svá annan, ok 
brunnu þá mjök ok urðu nú furðulega hræddir 
af eldshitanum, ok vildu þegar at bekkjunum. 
Síðan vóru þeir lamdir til bana, ok vóru færð- 
ir upp með gili því, er síðan heitir Haukagil. 
Biskup þóttist nú kominn til kaups við Þorkel, 
at hann tæki við trú, ok léti skírast. Þorkell 
kvaðst eigi vilja aðra trú hafa — „enn þeir Þor- 
steinn Ingimundarson höfðu ok Þórir fóstri minn; 
þeir trúðu á þann, er sólina hefir skapat, ok 
öllum hlutum ræðr“. Biskup svarar: „Þá sömu 
trú boða ek með þeiri grein, at trúa á einn 
guð, föður, son ok heilagan anda, ok láta skir- 
ast í vatni í hans nafni“. Þat þótti Þorkatli 
mest af bregða, er í vatni skyldi þvóst, ok 
kvaðst eigi nenna enn um sinn at hafa þessa 
breytni, enn kvaðst þó hyggja, at sjá mundi 
góð, — „ok þessi skipan man hér ok við gang- 
ast.  Óláfr bóndi, mágr minn, er gamall, hann 
skal taka við þessi trú ok allir aðrir, þeir er 
vilja, enn ek mun enn bíða um tíma“. Síðan 
var Óláfr skírðr, ok andaðist í hvitaváðum, ok 
enn vóru skirðir fleiri menn at þeiri veizlu. 

a 
Þorkell var skirðr þá er kristni var lögtekin á 
Íslandi, ok allir Vatnsdælar. Þorkell var mik- 
ill höfðingi; hann lét kirkju gera á bæ sinum 
ok helt vel trú sína. | 

41.  Bröðr tveir bjuggu í Engihlíð í Langa- 
dal, Fostólfr ok Þróttólfr; þeir vóru miklir fyr- 
ir sér. Þeir tóku við manni til ásjá, ok vildu 
hann hafa í leynum meðan þeir færi til þings, 
á Kili fram frá Reykjavöllum, enn þeir mynd 
lúka málum hans. Aðrir tveir bræðr bjuggu at 
Móbergi í Langadal ok hétu Húnröðr ok Ulf 
heðinn, synir Véfreðar Ævarssonar ens gamla. 
Úlfheðinn var vinsælli þeira bræðra. Þórólfr 
hét maðr, er kallaðr var leikgoði; hann var 
með þeim bræðrum. Ulfheðinn var mikill vinr 
Hólmgöngu-Starra, ok þat segja menn, þá er 
Þórarinn illi skoraði á hann til hólmgöngu, at 
Ulfheðinn fór með honum til hólmstefnunnar, 
ok í þeiri ferð gerði at þeim veðr illt, ok ætl- 
uðu þeir vera gerningaveðr. Bárðr hét maðr, 
ok var kallaðr styrfinn: hann fór með þeim. 
Þeir báðu hann aftra veðrit, því at hann var 
margkunnigr. Hann bað þá handkrækjast ok 
gera hring; síðan gekk hann andsælis þrysvar 
ok mælti írsku; hann bað þá já við kveða. 
Þeir gerðu svá. Síðan veifði hann gizka til: 
fjalls, ok tók þá af veðrit. Þeir Þróttólfr ok 
Fostólfr fóru til þings, sem fyrr segir, enn maðr- 
inn var meðan í Þjófadal, ok vænti, at þá mundt 
minna fé goldit, ef hann færi eigi sjálfr. Þeir 
nðu ok til þings Húnröðr ok Þórólfr leikgoði. 
Hross hlupu frá þeim skamt frá Reykjavöllum. 
ok leituðu víða ok fundu eigi. Þeir sá mann 
skamt frá sér, ok hugðu vera illmenni, ok hann 
mundi tekit hafa hross þeira; þeir fréttust ok 

eigi fyrir, ok hlupu þegar at honum ok drápu 
hann; riðu síðan til þings ok sögðu þeim bræðr- 
um Þróttólfi ok Fostólfi; þeim líkaði stórilla, 
ok beiddu bóta fyrir, ok kvóðust sæzt hafa við 
frændr hins vegna ok grið tekit, ok síðan gold- 
it fé fyrir hann. Húnröðr kvaðst ætla, at vera 
muni önnur fégjöld til skyldri, ok riðu við þat 
af þinginu. Þeir bræðr keyptu land á Kólku- 
mýrum, er í Holti heitir. Þorfinnr hét maðr, 
ok bjó á Breiðabólstað í Vatnsdal, frændi þeira ; 
hann átti ferð út á Skagaströnd, ok svá bar 
til, at Ulfheðinn fór út þangat, ok Þórólfr leik- 
goði með honum, ok er þeir kómu til Breiða- 
vaðs á Blöndu, riðu þeir Þorfinnr ok bræðrnir, 
Fostólfr ok Þróttólfr, seinna nökkut. Þeir Fost- 
ólfr kvóðu vel á komit at finna Ulfheðin, — „því at 
þeir bræðr drápu mann okkarn í sumar, ok 
skal ríða eftir þeim“. „Eigi mun ek eftir riða“, 
kvað Þorfinnr, ok svá var. Siðan ríða þeir 
bræðr eftir í ákefð. Þetta sér Þórólfr leikgoði. 


(Þá) mælti hann: „Ríðum undan hart, hér 
fara þeir bræðr eftir okkr“. „Nei“, kvað Ulf- 
heðinn, — „þat gerir ek eigi, því at þeir kalla 


mik þá renna“. Þórólfr hleypti út á ána, enn 
þeir bræðr unnu á Ulfheðm, ok lá hann þar 
eftir. Síðan riðu þeir bræðr aftr, ok sögðu Þorfinnt 
tíðindin. Hann kvað ómaklega gert við góðan 
dreng, ok fór hann heim í Vatnsdal. Ulfheð- 
Inn var særðr til ólifis. Húnröðr fór eftir hon- 
um, bróðir hans, ok flutti hann heim, ok bað hann 
Húnröð bróður sinn sættast á mál þessi eftir 
sik, ok kvað eigi hefnda mundu auðit verða, 
— „því at ek minnumst nú á ferðina hina fyrri, — 
ok veit ek þann engan sóttdauðan vorðit hafa, 
er í þeir ferð vóru“. Síðan andaðist Ulfheðinn, 

enn únröðr lét ólíklega við sættinni, ok bjó 
málit til alþingis. Þorfinnr bauð sætt ok fé- 
bætr, enn Húnröðr kvaðst eigi vilja, nema sekt- 
ár þeira, ok svá varð, ok reið við þat af þingi. 
Þeir bræðr gerðu virki mikit í Holti á Kólku= 
mýrum, ok varð Húnröði torfelt at sækja þá. 
Skúmr hét lausingi einn, hann hafði aflat fjár, 
ok orðinn auðigr. Húnröðr eyddi fyrir honum 
ok fór hann útan, ok kom til Noregs, ok fór 
morðr í Þrándheim. Hann fekk þar stórfé ok 
dvaldist þar; kom auðigr í annan tíma. Hún- 
töðr eyddi öllum peningum sínum, ok svá þeim, 
er Skúmr hafði átt, svá at hann varð nálega 
félauss. Hann fór á fund Þorkels Vatnsdæla- 
goða ok sagði honum sin vandræði. Þorkell 
mælti: „lllt ráð hefir þú upp tekit, at taka 
eigi bætr eftir bróður þinn, þar sem hann sagði 
þér svá fyrir, at þér mundi eigi annat hlýða, 
ok hefir þú nú hvártki fé né hefndir; enn fyr- 
ar því, er þú hefir sótt mik heim at ráðum, þá 
mun ek fara til með þér, ok leita um sættir“. 
Síðan hitti Þorkell þá bræðr, ok spurði, hvárt 
þeir vildi sættast við Húnröð, ef kostr væri; 
þeir létu seinlega við, ok kvóðu honum nú eigi 
betra at sættast, enn þá er honum var boðit. 
Þorkell mælti: „Nú skulu þit gera annathvárt, 
at fara útan sem mælt var, ella mun ek engin 
ráð leggja til með yðr“. Þeir kvóðust hans 
orð mikils skyldu virða, — „ok viljum vit þik sízt 
í móti okkr hafa“. Þeir fóru nú útan, ok kómu 
í Þrándheim. Þá mælti Þróttólfr: „Eigi skift- 
ar þat högum til, at Húnröðr, góðr drengr, skal 
vera félauss vorðinn, ok hlotit þat mest af 
okkr, enn þræll hans Skúmr skal vorðinn auð- 
igr sem Njörðr“. Síðan fóru þeir ok drápu hann 

enn tóku fé hans allt ok sendu Húnröði. Litlu 
síðarr kom Þröóttólfr út, ok fór á fund Þorkels 
kröflu, ok bað hann fylgja at sætt þeira Húnröðar. 
Þorkell kvað svá vera skyldu. Hann ferr síðan 
á fund Húnröðar, ok með vitrleik sínum ok góð- 
um vilja, sætti hann þá heilum sáttum, svá at 
hvárirtveggju undu vel við hans ummæli. — 
Þorkell varð gamall maðr, ok þá er hann lá í 
banasótt sinni, stefndi hann til sín vinum sine 
um, frændum ok þingmönnum. Þorkell mælti 

á: „Ek vil yðr kunnugt gera, at ek hefir feng- 
1t sjúkdóm nökkurn, ok þykki mér líklegt, at 
hann muni skilja várar samvistur, ok hafi þér 
vel hlítt minni forsjá, ok verit mér hlýðnir ok 
-eftirlátir“. Síðan bað hann virkta öllum sinnm 
frændum ok virktavinum; bjóst Þorkell mjök 
kristilega við sínum dauða, eftir því sem honum 
samdi, því at hann var vel kristinn maðr, ok 
ræktaði vel trú sína. Eftir. þat andaðist hann 
-ok var mjök harmdauði þingmönnum sinum ok 
öllum heraðsmönnum, því at hann þótti sem 
var enn mesti heraðshöfðingi ok mikill giltu- 
maðr, ok enn líkasti enum fyrrum Vatnsdælum, 
svá sem Þorsteini ok Ingimundi, ok bar Þorkell 
þat fyrir, at hann var rétt trúaðr maðr ok elsk- 
aðr sem sá, er framast elskaði sannan guð. Ok 
gerum vér þar enda á Vatusdælasögu. 

Þingi í Húnavatnssýslu 
38, 41. 

Semsveinar (=Finnar) 32. 

Signý kona Þorkels silfra 
103-— 104. 

sigri Klakka-Ormsdóttir 
Í 


Sigurðr jarl IHlöðvesson 
106 


Silfri= Þorkell silfri. 

Skagafjörðr 25, 26. 44,50, 
09, 88. 

Skagaströnd 121. 


Skegg-Ávaldi Ingjaldsson 
110, 116. 
Skíði at Skíðastöðum í 


Vatnsdal 79. 81. ' 
, Skinnhúfa Þorgrimr 
skinnhúfa. 


í Skúmr leysingi Húnröðar 


122—123. 


Skotland 107. 


Sleggjustaðir í Vatnsdal 
67, 69. 


Smiðr Ingimundar son ens 
gamla 34, 59, 66. 
Smiðsstaðir í Vatnsdal 66. 
Sognsær í Noregi 20, 22. 
Spákonufell 113, 115. 
Stígandahróf 40. 


127 


Stígandi, skip 40, 44, 58,. 
65, 71, 72. 

Surtr Ingólfsson 100, 116. 

Svartr, suðreyskr  maðr,. 
971—100 

Svartsfellsmýrar 100. 

Svíasker 19. 

Svínadalr í Húnavs. 41,100.. 

Svínavatn í Húnav.s. 38,. 
41, 109. 

Sæmundarhlíð í Skagafirði 
26, 59. 

Sæmundr enn Suðreyski 19 
—23, 25, 44—46, 48, 50, 
51, 59. 

Sölmundr í Ásbjarnarnesi: 
Guðmundarson 66. 


Torf-Einarr jarl í Orkney- 
jum 923. 

Trékyllisvík #9. 

Tunga (Þórormstunga) í; 
Vatnsdal 52, 66. 


Úlfheðinn Véfreðarson 1920: 
—122. 

Úlfheðnar, berserkir 93. 

Ulfkell landnámsmaðr 84. 

Unadalr. afdalrí Skagaf.45.. 

Undunfell (Undorntell, nú 

Undirfell) 66, 84. 

Uni í Unadal 45 --50. 

Upplönd í Noregi 3. 

Úrðarsaln (Urðarpollr) í 
Vatnsdal 37, 41, 


Valgerðarmál 100. 
Valgerðr Óttarsdóttir 49,. 
92—94, 96, 100, 108. 
Vatnafjörðr(=Húnaflói)38.. 
Vatnsdalr í Húnavatnssýslu. 
„38—30, 41, 56, 95, 103,- 

116, 121— 122. 

NÖFN. 


"Vatnsdalsá 37, 41, 62, 69,79. 

"Vatnsdalsmeyjar 103. 

Véfreðr Ævars son ens 
gamla 1920. 

"Vestrhóp, sveit í 
valnssýslu 66. 

"Víðidalr sveit í Húna- 
valnssýsln 36, 79, 88. 

"Víga-Barði = Barði Guð- 
mundarson. 

"Vigdís kona Ingimundar 
jarls 6, 11. 

Vigdis kona Ingimundar 
gamla, Þórisdóttir 30, 
33—34, 37, 39. 


Húna- 


Þjófadalr (= Hvinverja- 
dalr) 120. 

'Þórarinn illi 120. 

Þorbjörg Ásgeirsd. bæjar- 
bót ">. 

Þorbjörg Skíðadóttir 79. 

Þórdísarholt 37. 

'Þórdísarlækr 37. 

Þórdís Ingimundar dóttir 
ens gamla ð4, 37, öl. 
Þórdís Sr dóttir 

jarls 8, 14, 18. 
Þórdís s FR 113—115. 
Þórðr á Höfða Bjarnarson 

(Höfða-Þórðr) 45, 49. 
a (at Þóreyjargnúpi) 
Ba á Breiðabólstað 

121 —122. 

Þorgils gjallandi á Svína- 

vatni 109— 115. 
Þorgrímr at Borg enni 

minni 79. 

'Þorgrímr skinnhúfa 69—75. 
iIÞorgrímr Hallormsson 

Karnsárgoði 52, 74, 90— 


91, 103— 106, 108—109. 
Þórir haklangr 22. 
Þórir landnámsmaðr 34. 
Þórir. sekr maðr 95—96. 
Þórir hatrsþjó Ingimundar 
son gamla 34, 52, 65 — 
66, 76, 90—92, 119. 
Þórir jarl þegjandi Rögn- 
valdsson 30, 34. 
Þorkell krafla Þorgrímsson, 
Vatnsdælagoði 92, 94, 
103—120, 122 —124. 
Þorkell silfri at Helgavatni 
103— 106. 
Þóroddr hjálmr 26. 
Þórólfr heljarskegg (heljar- 
skinn) 41, 75—78. 
Þórólfr leikgoði 121—122. 
Þórólfr sleggja 66- #9. 
Þórormr í Þórormstungu44, 
51—52,94, 109, 1129— 115. 
Þórormstunga=— Tunga. 
Þórriðr (Þuríðr) gyðja Söl. 
mundardóttir 66, 59. 
Þorsteinn Ingimundar son 
ens gamla 83—84, 51 — 
00, 57-64. 95, 118-119,128. 
Þorsteinn Ketils son raums 
i—1i, 13—18, 20—21, 
26, 99—.80 
Þorvaldr Koðránsson enn 
víðförli 118. 
Þorvaldr Þorgils son gjall- 
anda 109— 111. 
Þrándheimr í Noregi 122. 
Þróttólfr í Engihlíð 120, 
121, 123. 
Þverárhlíð í Mýrasýslu 29, 


Ættarlangi (sverð) 44, 66, 
12— 74, $0, 89, 102- 
Ævarr enn gamli 120. 

